
GHID DE STIL 


PREFAŢĂ 


HIDUL DE STIL CU NORME ETICE PENTRU JURNALIȘTI este un pro- 

dus al Asociaţiei Presei Independente (API), destinat jurnaliștilor care înțeleg să-și 

facă meseria profesionist și cu responsabilitate. Între coperţile acestei culegeri au fost 
adunate principalele norme lingvistice, un set unitar de reguli din punct de vedere al stilului 
jurnalistic, standardelor etice și al conduitei profesionale, pe care API îl recomandă cu since- 
ritate tuturor jurnaliștilor din Republica Moldova, dar și studenților facultăţilor de jurnalism. 
Redactorii și reporterii vor găsi în acest ghid răspunsuri la multe din întrebările și situațiile 
dificile din punct de vedere profesional, de care se ciocnesc în activitatea lor de zi cu zi. Studenții 
vor învăța mai multe despre regulile limbajului jurnalistic, normele de stil ale limbii române, 
etica și conduita profesională corectă. De asemenea, în această ediție revăzută și completată am 
inclus trei anexe: un ghid de bune practici privind relatările despre copii, un ghid de design și 
paginare (reguli, pe care ar trebui să le cunoască nu doar machetatorii, ci și redactori și reporterii 
de ziar) și o selecție din legislaţia în vigoare a Republicii Moldova care include prevederi legale 
care vizează sau au tangenţă cu activitatea jurnalistică. Luate în ansamblu, normele incluse în 
acest ghid ne vor ajuta să devenim profesioniști adevăraţi, adică jurnaliști care oferă publicului 


informaţii corecte, obiective și echidistante. 


GHIDUL DE STIL CU NORME ETICE PENTRU JURNALIȘTI este la a treia edi- 
tie, fiind reeditat la solicitarea jurnaliștilor și editorilor din R. Moldova. Prezenta ediţie a fost 
actualizată și retipărită în cadrul unui proiect finanţat de organizaţia suedeză Civil Rights De- 
fenders. Ca punct de pornire în elaborarea primei ediții a ghidului a servit „Manualul de stil” 
(autor — Theo Temmink, traducere și adaptare - Alexandru-Brăduţ Ulmanu), editat de Fundaţia 
Start Media din România în cadrul unui proiect de parteneriat cu organizaţia olandeză Free 


Voice. 


API apreciază și aduce mulțumiri tuturor colegilor jurnaliști și experți care au contribuit 
la adaptarea, completarea și actualizarea ghidului (numele acestora sunt menţionate la pagina 
100). Suntem convinși că această lucrare va fi de un real folos pentru jurnaliști și pentru cei care 
vor să devină jurnaliști profesioniști. 

Petru Macovei, 
director executiv API 


lul jurnalistic 


tilul jurnalistic se distinge, în primul rând, prin claritate, exactitate și conci- 
zie; unele genuri de jurnalism solicită, deopotrivă, o scriitură plastică și ele- 
gantă. O știre, un reportaj sau un articol, redactate într-o limbă câlțoasă, 
plină de greșeli, de clișee și de fraze ermetice, provoacă - în cel mai bun caz 
- căscatul. Autorii unor asemenea texte obscure și obtuze nu pot fi consideraţi 
în niciun caz jurnaliști, ci mai curând niște agenți ai întunecimii și ai plictiselii. 


Pentru a-i ajuta pe reporteri să evite greșelile cele mai frecvente din presa noas- 
tră, pentru a-i îndruma pe calea pe care, parcurgând-o, și-ar putea dobândi un 
stil, am și elaborat acest ghid. 


Limbajul jurnalistic 

O datorie profesională, civică, ba chiar una patriotică, a tuturor jurnaliști- 
lor este să folosească și să promoveze limba exemplară. Altfel spus, să-și 
redacteze textele sau să vorbească la microfon şi în fața camerelor de tele- 
viziune în limba literară română, aşa cum este ea ordonată de gramatici şi 
fixată în dicționarele normative, academice: DEX, DOOM-2007 etc. 


Scrierea cuâ sau cu î 


Vom decide în cadrul redacţiei cum vom proceda în acest caz. Dacă ne vom 
conforma Hotărârii Academiei Române din anul 1993 (nerecunoscută ofi- 
cial în Republica Moldova), o vom respecta în toate textele. Autorii externi 
se vor conforma, de asemenea, practicii uzuale din redacţie. 


Există o serie de dificultăţi de limbă tipice, cu care jurnaliştii se confruntă 
adesea. Le vom prezenta în continuare, în ordine alfabetică. 


Abrevieri 


Vom abrevia denumirile mai puţin cunoscute de organizaţii, companii şi 
mărci numai după ce le-am scris mai întâi în întregime, atunci când le-am 
menţionat pentru prima dată în articol. Totodată, nu e întotdeauna necesar 
să dăm denumirea completă a unor instituţii şi organizații foarte cunoscu- 
te. 


Vom folosi abrevieri pentru organizaţii bine cunoscute, precum UE, NATO, 
CSI sau ONU, pentru boli ca SIDA sau pentru termeni ca ADN. 

Nu vom folosi puncte în abrevieri. 
Vom scrie AFP (Agence France Presse), nu A.F.P. 


Nu vom prescurta titlurile și funcțiile. 

Vom scrie președintele Snegur, ṣi nu preș. Snegur. 
Vom folosi abrevierile cu moderație. Prea multe abrevieri irită cititorii şi fac 
lectura dificilă. 


Vom folosi litere mici pentru abrevierile măsurilor. Vom scrie kg, km, g 
etc. 


Vom folosi litere mari în abrevierile alcătuite din iniţiale: GMT (Greenwi- 


ch Mean Time), MS (Majestatea Sa), precum și în unele expresii: N.B. 
(nota bene), PS. (post-scriptum). 


Adjective 


Vom evita determinativele expresive, de obicei cu funcţiune de adjectiv 
(epitete), în special la redactarea ştirilor. Vom căuta să fim cât mai laconici şi 
mai neutri, fără a apela la calificative subiective. Un stil concis e mai eficient 
decât unul cu înflorituri. Vom renunţa la adjective dacă acestea nu aduc 


an 


niciun element nou. Ex.: „adept înflăcărat’ „odihnă bine meritată” etc. 


GHID DE STIL 


Vom utiliza cât mai rar posibil adjectivul „frumos”: „aniversare frumoasă’, 


IZA 


„vârstă frumoasă” „realizare frumoasă” etc. 
„cel mai bun atlet din lume” e mai expresiv decât „legendarul, unicul și 
admirabilul atlet” 


Vom folosi adjectivele doar în cazurile când ele dezvăluie un aspect inedit. 
Enunţul „Un bărbat conduce un autoturism” nu e ştire, pe când „Un bărbat 
conduce un autoturism furat” - este. 


Clișee și cuvinte parazit 


Vom evita clişeele, cuvintele și expresiile utilizate în mod frecvent, pentru 
că acestea fac textul anost și prăfuit. 


Nu vom perpetua clișee ale propagandei sovietice gen „flagmanul științei” 
(pentru fruntaș, înaintaș), „flacăra albastră” (când e vorba despre gazifica- 
rea localităţilor), „rădăcinile dulci” (sfecla de zahăr), „strugurii chihlimbarii; 
„ecranul azuriu” etc. Ne vom debarasa de sintagme tautologice gen „patriot 
al neamului”. 


Vom evita stilul emfatic, grandilocvent gen: „avea a spune” în loc de a scrie 
simplu, direct: „a spus”. 

Vom evita ticurile verbale gen practic, menţionăm că, vreau să vă spun că, 
este vorba că, care va să zică, efectiv, adevărul e că, vă amintim că, adică etc. 


- În acest sens, vom fi mai relaxaţi în materialele de opinie, asupra căro- 
ra ultima restricţie nu trebuie proiectată. 


Vom evita utilizarea expresiilor stereotipe care prezintă dezechilibrat diver- 
se entități după principiul etnic, de gen sau al categoriei sociale. Ex: Țiganii 
sunt hoţi, Femeile la volan comit mai multe accidente, Africanii sunt săraci. 


Diateza activă vs diateza pasivă 


Vom folosi diateza activă de fiecare dată când este posibil. Ritmul lecturii 
lâncezește, iar fraza este bizară când folosim prea multe construcţii pasi- 
ve. 

Vom scrie „A îl admiră pe B” în loc de „B este admirat de A”. 


ma 


Vom folosi activul „Partidul îi va cere demisia” în loc de „I se va cere de- 
misia”. 
Totuşi nu vom evita toate construcțiile pasive. Uneori, diateza pasivă poa- 


te fi funcțională, în special când complementul este (mult) mai important 
decât subiectul. 


Expresia „O femeie a fost lovită de trăsnet” e mai dramatică decât „Trăs- 
netul a lovit o femeie”. 


Eufemisme 


Eufemismele sunt cuvinte și fraze „moi', lipsite de un sens clar, menite să 
atenueze, să „Îndulcească” o situație dezagreabilă sau chiar şocantă. Au- 
torităţile obișnuiesc să le folosească, însă jurnaliștii sunt datori să spună 
lucrurilor pe nume. 
Nu vom scrie „reorganizarea personalului” când e vorba de concedieri. 
Atunci când vom prelua termeni din vocabularul funcţionăresc, al între- 
prinderilor comerciale sau al birourilor de marketing și relaţii publice, 
termeni care ar putea plasa lucrurile pe un teren ambiguu, vom avea 
grijă să-i explicăm, astfel încât toată lumea să înțeleagă despre ce este 


vorba. De exemplu, vom explica atunci când “reglementarea” sau “libe- 
ralizarea” preţurilor înseamnă, de fapt, scumpiri. 


Pe de altă parte, atunci când vom scrie despre subiecte precum moartea, 
sexul, bolile mintale, infracțiunile şi crimele, discriminările și alte aspecte 
care ar putea leza dreptul cuiva la intimitate sau ar putea fi considerate 
nepotrivite de către cititori, vom fi atenţi ce termeni folosim. 


SI 


- Vom evita folosirea unor cuvinte ca “nebun” sau “curvă” care sunt jigni- 
toare și provoacă stereotipuri mentale negative. Vom utiliza, în schimb, 
cuvinte și expresii sinonime, cum ar fi “persoană cu probleme mintale”, 
“femeie depravată” etc. Astfel de termeni pot apărea ca atare în citate. 

Expresii din limbi străine 
În situația noastră specială, din Republica Moldova, nu vom folosi rusisme 
decât în contexte în care reproducem intenționat vorbirea eroilor, în arti- 
cole în care ele nuanţează, dau „culoare locală” textului, pentru a-i sublinia 
încărcătura stilistică. De ex.: pravlenie, selpo, zakaz, naread, zvenovoi, uciot- 
cik, stukaci, gulag etc. 


Vom utiliza ghilimele sau cursiv, consecvent și unitar, atunci când vom fo- 
losi o expresie într-o limbă străină în original. 


Vom utiliza cu moderație cuvintele și expresiile provenite din limba engle- 
ză. Nu vom folosi anglicisme în cazul în care limba română are deja cuvin- 
tele necesare. De ex.: board - conducere, consiliul de administrare, job - loc 
de muncă etc. 


- Totuși nu tot ce vine din altă limbă trebuie eliminat. Anumite engle- 
zisme sau cuvinte preluate din alte limbi sunt acceptabile atâta vreme 
cât au intrat în vocabularul de bază. Chiar dacă pare prea generală, e 
grăitoare paralela cu disputele provocate de împrumuturile din limba 
franceză care „au invadat”, acum un secol şi jumătate, teritoriul limbii 
române. Cine mai resimte, astăzi, ca unităţi străine de vocabular, majori- 
tatea franțuzismelor? Dar câtă împotrivire au iscat și ele, la vremea lor? 


- Vom evita substandardele (vulgarismele, argotismele, „mahalagis- 
mele”) provenind din limbile rusă, română ș.a. De ex., „krutoi” în loc de 
„dur” am „prițâchit-o” în loc de „am agățat-o” „baftă” în loc de „noroc”, 
„gagică” în loc de „iubită „mișto” în loc de „bun' „nasol”- „rău“, „și-a tras 

o mașină” — „și-a cumpărat o mașină” etc. 


- Regula nu se aplică reportajelor, schițelor de portret și altor materiale 
în care autorul decide să utilizeze asemenea termeni pentru a crea anu- 
mite efecte stilistice. În aceste cazuri, editorul va fi cel care va decide 
dacă acești termeni urmează a fi respinși sau acceptaţi. 

Ghilimele 


Vom folosi întotdeauna ghilimele atunci când redăm exact spusele unei 
surse. 


Primarul a spus: „Nu voi tolera o revoltă în acest oraș”, 
Primarul a reacționat prompt. „Nu voi tolera o revoltă în acest oraș”. 


Vom parafraza dacă nu ştim sau nu putem reda cuvintele cu exactitate. 


Vom folosi apostroful pentru un citat în interiorul altui citat. 


m 


„Antrenorul mi-a spus: 'Lovește puternic”, a declarat campionul. 


Jargon 


Jargonul este un limbaj specific, folosit de profesioniști (de ex.: „pierderi” 
este termenul de jargon militar și polițienesc pentru „victime”- morti, răniți, 
dispăruți). Vom găsi cuvintele potrivite din vocabularul comun care să în- 
locuiască termenii de jargon. Totuși, putem folosi jargonul sau termeni de 
specialitate când cităm pe cineva, cu condiţia să explicăm - în paranteză 
sau într-o propoziţie ulterioară - termenii neînţeleși de cititorul obișnuit. 


- Exemplu: “Osteoporoza este flagelul secolului când e vorba de doamnele 
trecute de prima tinereţe” a spus medicul. Osteoporoza este o maladie ce 
se manifestă prin rarefierea țesutului osos. 


Este acceptabil să folosim expresia „conducere corporatistă”, dacă expli- 
căm imediat despre ce e vorba („modul în care companiile sunt conduse 
și controlate”). Un reporter sportiv poate scrie despre un “hat-trick”, dar 
ar trebui să explice înțelesul termenului („situația când un jucător mar- 
chează de trei ori într-un meci”). 


Vom relata declaraţiile cu caracter licenţios (cum ar fi „na hren s pleaja” „pa- 
șolna hren patan”) ale persoanelor publice/politicienilor doar pentru infor- 
marea generală a publicului, dar nu le vom repeta și în alte materiale, ca să 
nu contribuim la propagarea acestora. 


Majuscula 


Vom ortografia denumirile oficiale și numele de persoane cu literă mare. 
De exemplu, Guvernul Republicii Moldova, Președinția României, Crucea Ro- 
șie, Primăria Municipiului Chișinău, Universitatea Pedagogică „Alecu Russo” 
lon Luca Caragiale. Denumirile geografice se scriu și ele de obicei cu literă 
mare - Oceanul Atlantic, Marea Neagră, Orientul Mijlociu. Nu vom folosi li- 


tera mare pentru substantivele comune şi pentru formele scurte ale denu- 
mirilor oficiale - mergem la guvern, am scris o cerere la primărie, întârzii la 
universitate, m-am programat pentru audienţă la președinție. 


Substantivele care denumesc funcţii, ranguri etc., precum și cuvintele 
ajutătoare din componenţa altor nume de persoană le vom scrie cu literă 
mică. De exemplu, directorul Vasilescu, inginer Toma, profesorul Negru, jude- 
cătorul Popescu, președintele Costin ş.a. 


Vom folosi litera mică pentru grade și titluri atunci când ele sunt urmate 
de un nume. 


Vom scrie prim-ministrul Filat, generalul Creangă, academicianul lon Dru- 
tă, profesorul dr. lon Ciobanu, directorul general Antocel ş.a. 

Denumirea unor medalii sau premii, precum și titlurile științifice ṣi ono- 
rifice le vom scrie cu literă mică: doctor honoris causa, doctor în filologie, 
membru de onoare al Academiei Române. 


Vom scrie cu literă mare numai primul element din numele proprii compu- 
se sau numele unic care reprezintă denumirile unor organe de conducere 
sau subdiviziuni ale unor instituţii: Adunarea generală a Academiei de Știin- 
te a Moldovei, Catedra de limba română, Consiliul științific, Serviciul de presă 
etc. 


Mărci și alți termeni specifici 
Vom verifica şi reverifica scrierea numelor, a funcţiilor persoanelor vizate și 
a firmelor, a instituţiilor și organizaţiilor, precum şi a tuturor termenilor pe 
care nu-i cunoaştem. 


De exemplu: termenii și gradele militare și religioase, terminologia ști- 
inţifică, termenii istorici, animale, plante etc. 

Vom verifica, de asemenea, numele și mărcile despre care credem că știm 
cum se scriu, dar, cu toate acestea, s-ar putea să ne înșelăm, de exemplu, 
scrierea tuturor mărcilor de mașini, de produse, de brand-uri. 


Nume străine 


În româneşte vom transcrie de obicei fonetic numele unor persoane din 
ţări care folosesc un alfabet diferit de al nostru, însă nu vom adapta nume 
din limbi cu alte caracteristici de pronunție, dar cu același alfabet. 


Exista însă cazuri în care nume de ruşi sau chinezi, de exemplu, ajung la 
noi prin intermediul agențiilor internaţionale de presă sau al Internetului, 
iar atunci Gorbaciov poate apărea Gorbachev (cum îl scrie cotidianul brita- 
nic The Guardian) sau Gorbatchev (cum este ortografiat de ziarul francez 


Le Monde). The Guardian scrie Nikita Khrushchev şi Mao Zedong, Le Monde, 
Nikita Khrouchtchev și Mao Zedong, în timp ce în românește se scrie Nikita 
Hruşciov şi Mao Tze Dung. 


Indiferent dacă hotărâm să transcriem fonetic sau să folosim o versiune de 
transcriere importată, trebuie să fim consecvenți. 


Vom alcătui o listă de nume străine de persoane și organizaţii despre care 
scriem, pe care o vom consulta oricând va fi necesar. Vom face același lucru 
şi pentru denumirile geografice. 


De exemplu: Belarus, Azerbaijan, Londra, Moscova, Kiev, Minsk, Napoli/ 


Neapole, Nice/Nisa, Praha/Praga, Kirghizstan, Kuwait, SUA, Istanbul, Bei- 
jing, Beirut, Bașkiria, Alba-lulia, Almati/Alma-Ata, Ankara, Shanghai etc. 


Ritm 
Vom compune articolele ca pe niște bucăţi muzicale. 


Vom căuta varietatea în scriitură. Vom varia cuvintele (folosind sinoni- 
me), lungimea frazelor și dimensiunea alineatelor. 


Vom alterna alineatele dense în informaţie cu altele mai „ușoare”, mai 
scurte; ne vom asigura că fiecare alineat conţine o informaţie nouă. 
Vom încerca să construim în așa fel articolul (atunci când e vorba de un 
articol de background sau de un interviu, de exemplu, dar nu și în cazul 
unei știri), încât să ţinem cititorul în suspans, lăsând punctul culminant 
spre sfârşit. 


Titluri de cărți, tablouri, filme etc. 


Ne vom asigura că scriem corect și exact titlul oficial al unei cărţi, al unui 
film etc. Titlurile străine le vom scrie în limba originală. Dacă o operă de artă 
este bine cunoscută, iar titlul este tradus, vom scrie titlul în limba română. 


Vom folosi cursive sau ghilimele, dar consecvent și unitar, pentru titlurile 
cărților, tablourilor, pieselor muzicale, filmelor etc. 


„Procesul”lui Kafka, „Domnișoarele din Avignon” de Picasso și,Tosca” lui 
Puccini. 


Titlurile persoanelor (de nobleţe, academice, grade 
militare etc.) 
Vom menţiona titlurile şi gradele academice prima dată când amintim o 


anume persoană în articolul nostru. După aceea, e de ajuns să numim per- 
soana și (dacă este necesar) să abreviem gradul academic. 


„Fostul ministru al Afacerilor Externe din Marea Britanie, Sir Alex Douglas- 
Home” va deveni „Douglas-Home” când îl vom menţiona a doua oară. 


„Master of Business Administration” va deveni „MBA”. 

Vom explica titlurile mai puțin cunoscute. 


Orice cititor va ști ce este un general, dar câți știu cu exactitate ce este 
un emir? 


Citate 


Vom folosi citatele cu măsură. Vom recurge la ele doar atunci când vorbi- 
torul spune ceva surprinzător sau relevant. Sau ceva foarte puternic, foarte 
sugestiv. Sau ceva explicit. Nu vom da citat dacă vorbele sunt mai degrabă 
obișnuite; mai bine vom parafraza. 


Nu e prea interesant să cităm un primar care spune: „Vom face planuri 
pentru construirea de noi drumuri în orașul nostru”. Mai bine vom scrie: 
„Primarul vrea drumuri noi în oraș”. 


Vom încerca să prezentăm vorbitorul chiar de la început, înainte să îl ci- 
tăm. 


Vom cita exact, literalmente. Cititorii trebuie să aibă încredere că acestea 
sunt vorbele sursei. Numai erorile gramaticale trebuie omise sau corecta- 
te. 


GHID DE STIL 


Nu vom copia citate din alte ziare; nu putem fi siguri că acestea sunt corec- 
te. În plus, citarea altor jurnalişti denotă indolenţa autorului şi reprezintă 
un risc din punct de vedere legal. Totuși, atunci când un alt ziar este singura 
sursă într-un caz de răsunet despre care relatăm, ne vom asuma acest risc. 


Vom fi cât mai preciși posibil. Dacă nu suntem siguri care sunt vorbele 
exacte, mai bine folosim citatul indirect. 


„Sunt împotriva noii legi” este un citat inexact dacă politicianul a decla- 
rat doar că se gândește să voteze împotriva noii legi. 


Legende la fotografii 


Vom explica cine apare în fotografie, dar nu vom indica ceea ce este evi- 
dent din poză. Totuși, am putea sublinia detalii care ar putea fi mai greu de 
văzut pentru cititori. 
Nu e necesar să descriem ce poartă cineva, dacă cititorii pot vedea 
acest lucru din fotografie. 


Nu vom specula atunci când nu suntem întru totul siguri în legătură cu 
ceea ce vedem în poză. 


Vom indica întotdeauna numele persoanelor din fotografie, chiar dacă 
sunt bine cunoscute. 


Vom indica ordinea („de la stânga la dreapta...), atunci când într-o poză 
apar mai multe persoane. 


Vom evita să evidenţiem în legendă anumite trăsături fizice ale persoanei 
din imagine, particularități de gen sau apartenenţa etnică. De ex: Angela 
Merkel și-a arătat decolteul. Europarlamentara bătrână se ia după tineri etc. 


Prima frază și primul paragraf (lead-ul) 
În privinţa primei fraze a unei ştiri: 
Vom oferi maximum de informaţie cu minimum de cuvinte. Prima frază 


trebuie să fie directă, să spună care este știrea şi să indice importanţa aces- 
teia. 
„Un bărbat de 31 de ani a recunoscut ieri că şi-a ucis un vecin cu o sabie 
de samurai, după o luptă aprigă între două bande din Manchester”. 


În privinţa primei fraze a unui articol de tip feature, a unui interviu sau 
eseu: 


Vom încerca să găsim o primă frază cât mai incitantă. O frază care captează 
atenţia și ţine treaz interesul cititorului. O anecdotă, de pildă, ar putea fi un 
mod de a scrie primul alineat al unui feature. 


În privinţa lead-ului tuturor tipurilor de articole: 


Vom scrie lead-uri scurte și la obiect, menţionând principalele fapte dintr- 
un articol. 


Vom folosi lead-ul pentru a introduce cele mai importante şi mai interesan- 
te informații sau idei. 


Vom verifica dacă primele propoziţii ale știrii (două sau trei) conţin faimoa- 
sele şase întrebări: who, what, when, where, why and how (adică răspund 
la întrebările: cine, ce, când, unde, de ce și cum). 


Titluri 
În privinţa titlurilor de știri: 


Vom da, pur și simplu, informaţia: scurt, brut, la obiect, neutru, fără nuan- 
ţări. Titlurile trebuie să prindă esența problemei prin câteva cuvinte bine 
alese. 

„inta: America” (după atacurile teroriste de la 11 septembrie 2001, din 
SUA). 


În privinţa tuturor titlurilor: 


Vom capta atenţia cititorilor folosind verbe la diateza activă. Titlurile vor 
fi vii şi originale (mai ales titlurile interviurilor, articolelor de background/ 
sinteză, de opinie etc.). 


„Sunt dușmanul meu cel mai aprig” (titlul unui interviu cu un dependent 
de droguri). 


Vom crea titluri clare: fără ambiguităţi, scrise la diateza activă și la timpul 
prezent: „Au rămas 5 zile până la scrutin”. 


Vom evita negaţiile în titlu. 
Vom scrie „Mingea a rămas în teren” în loc de „Mingea nu a ieșit din te- 


n" 


ren” 
Vom evita semnele de întrebare. 


Vom reda faptele fără a exagera. 


GHID DE STIL 


Nu vom pune punct după titluri, subtitluri, legende la fotografi. 


Mai jos am selectat o serie de greșeli foarte răspândite, greu de stârpit 
în presa din Republica Moldova, explicate în special prin calchieri din 
limba rusă, dar și prin necunoașterea unor reguli gramaticale elemen- 


tare. 
INCORECT CORECT 
25 ani 25 de ani 
a aplica (la bursa, grant) a candida (pentru o bursă, grant) 


a culege un număr a forma un număr de telefon 


INCORECT CORECT 


a da întrebări 


a denaţionaliza 


a deschis dosar pe faptul/pe cazul 


a deznaţionaliza 


a dovedi 

a exploadat 

a face totalurile 

a făcut o stagiere în SUA 

a fost impusă să se prostitueze 
a hotări întrebarea 

a influienţa, influiență 

a îndeplini ancheta 

a juca nunta 

a nimerit în accident 

a petrece manifestații 

a prelucra pământul 

a primi satisfacţie de la ceva 
a se isprăvi cu sarcina 
abiturient 

aceiaşi situaţie 

acelaș 

actele au fost oformate 

a-i suna cuiva 

alegerile au avut loc 


am abonat un ziar 


a pune/a adresa întrebări 
a expropria 


a deschis dosar în legătură cu.../în 
cazul 


a face ca un grup etnic să-și piardă 
particularităţile naţionale 


a demonstra 


a explodat 

a face bilanţul 

a făcut un stagiu în SUA 

a fost forțată să se prostitueze 
a rezolva problema 

a influenţa, influenţă 

a completa ancheta 

a face o nuntă 

a suferit un accident 

a organiza manifestații 

a lucra pământul 

a avea satisfacție de la ceva 

a face față unei sarcini 
candidat la admitere 

aceeași situație 

același 

actele au fost perfectate 

a da telefon cuiva/a suna pe cineva 
alegerile au fost validate 


m-am abonat la un ziar 


INCORECT CORECT 


am divorţat cu el am divorţat de el 
am făcut concluziile am tras concluziile 
am multe publicaţii am multe articole 
am primit un duș/o baie (mi-)am făcut un duș/o baie 


aniversarea a 15 ani aniversarea a cincisprezecea 

cu toate acestea, astfel stând lucru- 


aşa sau altfel 


aşa și n-a apărut 

atragerea la răspundere 
au fost impuși să plătească 
bilete/locuri bronate 
calcule preventive 


capurile oponenților 


copiii în caietele sale... 
creiază (sau: crează) 

cu atât mai mult că 
daţi/anunţaţi în căutare 
delicvent 

demers în adresa MAI 
dosare finisate 


duce în eroare publicul 


rile 
n-a mai apărut 


tragerea la răspundere 


au fost obligaţi să plătească 


bilete/locuri rezervate 
calcule prealabile 


capetele oponenților 


_] careva schimbări unele/nişte schimbări 
E cât n-ar fi de straniu oricât de straniu ar părea 
[a]  cen-aispune orice ai spune 

e ce-a de-a 15-a ediție cea de-a 15-a ediție 

Q computator calculator, computer 

= contecios contencios 


copiii în caietele lor... 
creează 

cu atât mai mult cu cât 
daţi în urmărire 
delincvent 

demers adresat MAI 
dosare definitivate 


induce în eroare publicul 


INCORECT CORECT 


după culise 
ei se dau cu părerea 


el trebuie să se determine/să se apre- 
cieze 


eu aşi dori 

familie prietenoasă 

fata aceia 

federația conduce cu arbitrii 
firme-fantome 

gară feroviară 

implimenta 

inclusiv şi 

injurii în adresa lor 

instituţii superioare de învățământ 
investit în funcţia de preşedinte 
investitura miniştrilor 

în dependenţă de 

în ordinea de zi 

în rezultat 

în rezultatul accidentului 

în unison 

îndemnizație 

învinuiți în 

jucăria este predestinată copiilor 
la moment 

legea a fost primită 


locatarii orașului 


în (din) culise 


ei îşi dau cu părerea 
el trebuie să se decidă 


eu aş dori 


familie unită 


fata aceea 

federaţia conduce arbitrii 
firme-fantomă 

gară, Gara Chişinău, Gara Ungheni 
Implementa 

Inclusiv 

injurii la adresa lor 

instituţii de învățământ superior 
învestit în funcţia de preşedinte 
învestitura miniștrilor 

în funcţie de 

pe ordinea de zi 

ca rezultat 

în urma accidentului 

la unison 

Indemnizație 

învinuiți de 

jucăria este destinată copiilor 
pentru moment, momentan 
legea a fost adoptată 


locuitorii orașului 

m-am balotat la alegeri 
m-am divorțat cu ea 
merge vorba de 
mijloace mass-media 
mijloc mass-media 


mijloc media 
modelier 


n-am dovedit 

necătând la obstacole 

nici într-un fel 

nu se încadrează în termeni 
numai ce 

oamenii aceștea 

ore citite 

până ce 

persoană traumată 

pieţi 

plus la toate 

premiu în sumă de 200 de lei 
pune injecții 


recete 
reieşind din 


repercursiune 
represat 


rezultate preventive 


INCORECT CORECT 


am candidat la alegerile 

am divorțat de ea 

este vorba despre 

mijloace de informare în masă 
instituție mass-media 

mijloc de informare 


designer vestimentar, creator de 
modă 


n-am reușit 

în pofida obstacolelor 

în niciun fel 

nu se încadrează în termene 
adineauri, recent 

oamenii aceştia 

ore predate 

deocamdată 

persoană traumatizată 

pieţe 

mai mult, în plus 

premiu în valoare de 200 de lei 
face injecții 

reţete 


plecând de la ideea, bazându-ne 
pe... 


repercusiune 
persoană supusă represiunilor 


rezultate prealabile 


INCORECT CORECT 


s-a primit (ceva) 

salutabil 

samovolnic 

s-au schimbat cu locurile 
să continuie 

să ne de-a 

scrutin electoral 

se atârnă serios față de studii 
situiază 

spre exemplu 

spre regret 

stă în rând 

succesorul în drept 

şi-au onorat obligaţiunile 
te felicit cu sărbătoarea 
tu vreai, iai, beai 

unde nu s-ar duce 

urnă de gunoi 

viața familiară 

vinde în mediu 2 mere 
vinoveţi 


vorbesc din numele meu 


a ieşit 

Salutar 

Samavolnic 

şi-au schimbat locurile 
să continue 


să ne dea 


scrutin 

are o atitudine serioasă... 
situează 

de exemplu 

cu regret/spre regretul nostru 
stă la rând 

succesorul de drept 

şi-au onorat obligaţiile 

te felicit cu ocazia sărbătorii 
tu vrei, iei, bei 

oriunde s-ar duce 

coș/ladă de gunoi, ghenă 
viaţa familială 

vinde în medie 2 mere 
vinovați 


vorbesc în numele meu 


(Lista poate continua, fiind completată în fiecare redacţie) 

GHID DE STIL 


ca jurnalistică 


rmătoarele două secțiuni din Ghidul de stil cu norme etice dezvoltă 
problema integrităţii jurnalistice și a conduitei etice. Cititorii trebuie să 
poată conta pe obiectivitatea noastră și trebuie să fie convinși că arti- 
colele din ziarul nostru sunt credibile și nepărtinitoare. 


Acurateţe și veridicitate 


Jurnalismul nu lasă loc pentru speculații. Nu există nicio scuză pentru ine- 
xactități. Pentru a afla adevărul, trebuie cercetate toate informațiile şi fap- 
tele relevante. 


Vom respecta adevărul și dreptul publicului la adevăr, considerând aceasta 
ca fiind prima responsabilitate a jurnalistului. 


Atunci când adunăm informații şi fapte, ne vom asigura că vorbim cu surse 
de prima mână, oameni care sunt implicaţi direct în subiect. Putem ape- 
la şi la surse indirecte, dar numai pentru informaţii suplimentare sau ca 
punct de pornire. După consultarea cu aceste surse, informaţiile ce ne-au 
fost oferite le vom verifica neapărat din surse de prima mână. 


În cazul reflectării unei decizii a autorităţilor, vom consulta do- 
cumentul respectiv și vom discuta cu funcţionarul care a semnat 
decizia. 


În cazul reflectării unui subiect ce ţine de o persoană fizică, de un 
conflict civil, vom discuta neapărat cu persoana fizică vizată sau 
cu persoanele antrenate în conflictul civil respectiv și nu ne vom 
rezuma la publicarea comentariilor funcţionarilor, poliţiei, ale 
reprezentanților instituţiilor judiciare. În cazul în care persoana 
fizică nu poate fi contactată din motive obiective (este bolnavă 
şi în imposibilitatea de a vorbi, este în detenţie și nu putem ob- 
ţine întrevederi, se află la o distanţă foarte mare etc.) vom apela 
la documente oficiale care se referă la situația persoanei sau la 


conflictul civil, vom apela la reprezentantul legal al persoanei 
(avocat, tutore etc.), la rude sau cel puţin la colegii de serviciu 
sau vecini sau vom prezenta poziţia/opinia/declaraţia făcută pu- 
blic anterior de aceasta pe subiectul relatat. 


Presa este responsabilă de ceea ce publică, chiar dacă declaraţiile sunt 
atribuite altor surse. Vom publica informaţia doar după ce vom face toate 
demersurile necesare pentru a verifica faptele, de regulă, din două surse 
independente una de alta. Vom publica doar informaţiile despre care, în 
urma verificărilor, avem convingerea că sunt veridice. 


Dacă cineva ne spune că noul primar, director de școală, spital 
sau alt funcţionar a fost, în trecut, condamnat pentru fraudă, nu 
putem publica acest lucru — chiar dacă sursa își dă acordul să fie 
citată, iar noi punem declaraţia între ghilimele. Trebuie să verifi- 
căm o asemenea acuzaţie înainte de a o publica, prin solicitarea 
unei declaraţii din partea oamenilor legii (procuror, poliţist) sau 
prin consultarea unui document oficial. De asemenea, vom ofe- 
ri posibilitatea persoanei acuzate să reacționeze și vom publica 
neapărat infirmarea (sau confirmarea) din partea persoanei acu- 
zate. 


Vom atribui citatele cu acuratețe. Citatele trebuie să fie exacte, iar în cazul 
citării parțiale, avem obligația de a nu denatura mesajul persoanei citate. 
Pentru a păstra autenticitatea, nu vom redacta citatele. Cuvintele şi expre- 
siile şocante le vom cita doar în cazurile în care se impune prezentarea cu 
fidelitate a anumitor realități (de exemplu, atunci când omiterea lor ar alte- 
ra sensul şi natura informațiilor prezentate). 


Chiar dacă sursa citată se exprimă, pe alocuri, incoerent, nu vom 
interveni în citat cu redactări de conținut. Vom omite sau corec- 
ta doar erorile gramaticale. Astfel vom evita riscul deplasării ac- 
centelor şi deformării mesajului transmis de sursă. 


Vom fi extrem de atenţi atunci când ne confruntăm cu scurgeri de infor- 

mații. 
Dacă un politician, un consilier sau un funcţionar ne dezvăluie 
informaţii confidenţiale, secrete comerciale sau de stat, putem 
fi siguri că are un interes să facă acest lucru. De aceea vom avea 
grijă să verificăm şi să reverificăm din mai multe surse informa- 
ţia, cu maximă seriozitate. În caz contrar, riscăm să fim folosiţi ca 
un instrument de reglare de conturi sau să fim parte a unui con- 
flict de interese. În plus, am putea fi nevoiţi să facem rectificări, 
dezminţiri, astfel prejudiciind credibilitatea ziarului. 


Vom fi precauţi cu sursele care ne contactează prin telefon sau cele care 
ne scriu scrisori, întrucât putem să ne confruntăm cu farse, cu persoane 
fictive, sau cu mărturii false, ce au drept scop să ne dezinformeze. 

Într-un comentariu postat la un material pe site-ul ziarului găsim 
o informaţie-bombă, sau primim o anumită informaţie prin poș- 
ta electronică, sau vom asculta anumite informaţii prin telefon 
de la persoanele cunoscute. Cum acţionăm? 
1. Cerem telefonul, adresa şi numele sursei. 
2. Latelefon, prin poștă sau e-mail adresăm întrebări de preciza- 
re și control asupra informaţiei ce ne-a fost furnizată. 
3. Încercăm să obţinem o întrevedere cu sursa de informare, ga- 
rantându-i confidențţialitate şi discreție. 
Sau 


4. Verificăm din mai multe surse oficiale și neoficiale toate as- 
pectele informaţiei ce ne-a fost furnizată. 

Argument: 


Esenţa jurnalismului de calitate constă în colectarea și prezentarea fap- 
telor aşa cum s-au întâmplat. De aceea vom avea grijă să verificăm, să 
reverificăm și să răsverificăm, prin încrucișarea surselor, metodă aplicată 
de jurnaliştii responsabili. Fiind în situaţia să alegem între acuratețe și 
viteză, vom ţine minte că un material bine documentat cu fapte adevă- 
rate, scris în decurs de o lună, este mai valoros decât un material scris 
într-o săptămână despre fapte a căror veridicitate nu a fost verificată. 


Imparţialitate/ Obiectivitate / Corectitudine 


Imparțialitatea, obiectivitatea și corectitudinea se numără printre principi- 
ile de bază ale jurnalismului de calitate. 


GHID DE STIL 


Pentru a fi imparţiali, vom face tot posibilul să prezentăm în materialele 
noastre cât mai multe puncte de vedere, astfel încât nici o poziție/curent 
de opinie important să nu rămână în umbră în mod deliberat. 


Vom face tot ce ne stă în putinţă ca să evităm partizanatul sau dezechilibrul 
de opinii, în special în situaţii controversate. 


Vom reflecta o gamă largă de actori şi niciodată nu vom promova viziunile 
şi opiniile unei singure părți. 
Vom trata deschis, cu onestitate, toți subiecţii, pe care îi vom re- 
flecta neutru, respectând toate părţile implicate. 


În cazul în care nu putem obţine puncte de vedere sau opinii 
de la toate părţile, ne asigurăm că am făcut toate demersurile 
necesare pentru a oferi auditoriului informaţii relevante despre 
subiectul pe care îl reflectăm. 


Corectitudinea, curiozitatea și lipsa de prejudecăţi și preconcepţii sunt tră- 
sături distinctive care ar trebui să se regăsească în modul de viaţă al orică- 
rui jurnalist. 


Scriind un material despre un subiect contradictoriu, vom avea 
grijă să solicităm opinia tuturor reprezentanților categoriilor so- 
ciale, religioase, politice care au tangenţă cu acest subiect. 


În cazul în care avem o atitudine preconcepută şi nu suntem lip- 
siți de prejudecăţi privind un anumit fenomen social, nu vom 
reflecta subiectele ce ţin de fenomenul social respectiv pentru a 
evita abordarea unilaterală şi incorectă a subiectului. 


Vom încerca cu orice preţ să fim obiectivi. Asta deși obiectivitatea absolu- 
tă e imposibilă. Fiecare reporter duce cu sine propriul bagaj de atitudini 
şi vederi asupra lumii și propria personalitate. Dar cititorii noștri aşteaptă 
informaţii obiective. Ei ne citesc ziarul pornind de la premiza că informaţia 
este de încredere. Oamenii despre care scriem au şi ei dreptul să fie trataţi 
corect. 


Argument: 


Credibilitatea ziarului este de importanţă vitală. Dacă jurnaliştii scriu 
articole neobiective sau lipsite de acuratețe, cititorii vor înceta să aibă 
încredere în ziar. 


Sursele (și sursele anonime)/protecţia surselor 
“O singură sursă înseamnă nici o sursă” - este o zicere celebră în jurnalism. 


Vom indica, de regulă, sursa informaţiilor noastre, și vom întreprinde de- 
mersuri pentru a obține informaţii din surse citabile. Vom găsi cel puţin 
două surse independente una de alta sau alte dovezi pe care să le cităm, în 
cazul subiectelor controversate. 


Vom ţine cont ca sursele să aibă experienţe diferite sau chiar relaţii diferite 
cu subiectul. 


Vom identifica neapărat sursele, dezvăluindu-le numele, prenumele, func- 
ţia, după caz, statutul social sau vârsta. Acest lucru va crește credibilitatea 
articolului şi integritatea ziarului. 


Nu vom utiliza expresia criptică “(anumite) surse au spus...” sau „potrivit sur- 
selor din primărie... 


În cazul în care sursa nu-și dă acordul să fie citată, însă ne oferă 
informaţia oficial, vom folosi expresia „Potrivit informaţiilor ofe- 

GHID DE STIL 


rite de responsabili de la primărie” În cazul în care sursa este o 
persoană privată şi divulgarea identității sale ar provoca reper- 
cusiuni pentru aceasta, vom utiliza o expresie de genul „o femeie 
(sau un bărbat), numele căruia nu-l vom divulga din motive de se- 


" 


curitate, a spus că... 


Vom menţiona, de la bun început, în faţa surselor caracterul „on the re- 
cord”/„off the record” (declaraţii care pot fi atribuite sau nu respectivei sur- 
se) al discuţiei. 


În cazul înregistrării convorbirii telefonice, vom anunţa de la începutul dis- 
cuției interlocutorul despre acest fapt. 


Vom accepta surse anonime doar în cazul în care dezvăluirea identităţii 
acestora le va pune în pericol viaţa, securitatea sau activitatea profesiona- 
lă. 

Vom folosi surse anonime doar în cazul în care informaţia nu poate fi ob- 


ţinută de la surse oficiale sau de la cele care acceptă să le fie dezvăluită 
identitatea. 


În cazul în care o anumită sursă ne va da informaţii importante 
doar „off the record” (fără înregistrare), anonimatul sursei poate 
fi justificat doar dacă este singurul mod în care putem obține 
informaţii vitale şi dacă acestea sunt de interes public. Din rațio- 
namente legale, vom informa redactorul-șef privind identitatea 


sursei anonime. 


Vom manifesta loialitate față de sursă daca i-am promis anonimatul. Prote- 
jarea surselor este un principiu fundamental al jurnalismului. Niciodată nu 
ne vom trăda sursele. 


Protecția surselor se acordă doar în acele cazuri când dezvăluirea identității 
acestora le pune în pericol viaţa, securitatea sau activitatea profesională. 


Vom proteja identitatea surselor și în faţa justiţiei, procurorilor, polițiștilor. 
Dreptul la anonimat poate fi încălcat doar în cazuri excepţionale, ținându- 
se cont de urmările posibile, atât pentru surse, cât și pentru societate. Vom 
aplica anonimatul ca să protejăm securitatea persoanei, să n-o punem în- 
tr-o situaţie jenantă inclusiv din considerente legale. Vom stabili nivelul de 
anonimat înainte de publicarea articolului, ca să ne asigurăm că identifi- 
carea sursei nu este posibilă nu doar de publicul larg, dar şi de membrii 
familiei sau prieteni. În privinţa imaginilor, vom aplica procedee tehnice 
care atenuează faţa persoanei („blurring”, nu „pixilation”, deoarece ultima 
permite identificare prin revers). Dacă ni se va solicita anonimatul absolut, 
nu vom păstra documente sau imagini în dosarul general de presă. 


Vom proteja identitatea minorilor implicați în infracțiuni, ca victime sau 
ca autori, cu excepţia cazurilor în care interesul public cere ca aceștia să 


fie identificați sau la solicitarea expresă a părinţilor şi reprezentanților lor 
legali. 


Vom „da voce” celor neauziţi în selectarea surselor, respectând diversitatea 
etnică, de gen, de vârste. 


Nu vom plăti bani și nu vom acorda alte beneficii în schimbul informațiilor 
obţinute. 


Separarea faptelor de opinii 


În prezentarea evenimentelor vom face o distincţie clară între informaţie 
şi opinie, pentru a evita orice confuzie. Ştirile sunt fapte și date. Opiniile 
exprimă gânduri, idei, convingeri, judecăţi de valoare ale ziariştilor, mijloa- 
celor de informare în masă. Opiniile exprimate sub formă de comentarii 
ale unor evenimente sau acțiuni cu referinţă la persoane sau instituții nu 
trebuie să nege sau să ascundă în mod intenţionat fapte sau date reale. 


Vom însera opiniile într-un articol informativ doar din partea unei surse 
intervievate sau citate, dar niciodată din partea reporterului. 


Vom evita să ne spunem opinia în articolele de știri. 


Ştirea constă din intro-ul care răspunde la întrebările: cine? ce? 
unde? când? cum?, după care urmează partea a doua care trebu- 
ie să includă opinia a două surse care vor răspunde la întrebările: 
pentru ce?, de ce?. Ultima parte a ştirii poate include informaţii ce 
ţin de istoricul evenimentului, fenomenului, sau date statistice 
relevante. 


Opiniile jurnaliștilor sau cele ale ziarului le vom publica doar în paginile 
dedicate editorialelor, opiniilor şi comentariilor, sau pe aceleași pagini cu 
ştirile, însă le vom delimita clar (prin paginare). 


În editoriale, comentarii, materiale de opinie ne vom exprima 
opiniile pe o bază factuală, pornind de la informaţii pe care, de 
bună credinţă, le considerăm adevărate. 


Vom evita utilizarea adjectivelor subiective și relative. 


SI 


Nu vom scrie “un om gras” sau “o femeie urâtă” pentru că aceste 
cuvinte imprimă un ton negativ relatării. De asemenea, nu vom 
scrie “a furat mult” sau “s-a străduit puțin” acestea fiind noţiuni 
relative, imposibil de măsurat. Nu vom folosi adjective precum 
“controversat” E preferabil să nu folosim nici un cuvânt care înflo- 
reşte sau colorează faptele nude. 


ST 

Dreptul la replică/Rectificările 


Atunci când în materialele noastre jurnalistice (în special în anchetele re- 
portericești) lansăm anumite acuzații sau facem presupuneri privind diver- 
se acţiuni ilicite, incompetenţă, sau dacă criticăm dur un individ sau insti- 
tuţie, ne vom asigura că persoanelor vizate le-a fost oferit dreptul la replică, 
adică li s-a oferit oportunitatea de a răspunde acuzațiilor până ca acestea 
să fie date publicităţii. 

Vom cita cu acuratețe răspunsul părților vizate, de regulă în ace- 

lași material în care e vorba de acuzații. 


Vom recurge la acuzații doar în cazurile în care subiectele abor- 
date sunt de interes public și există motive întemeiate să consi- 
derăm că acestea se referă la situaţii reale. 


Nu întotdeauana este indicat de a acorda dreptul la replică, în 
special când există posibilitatea unor reacții sau intervenții, cum 
ar fi intimidarea martorilor sau posibilitatea ca partea vizată să 
recurgă la justiţie, fapt ce ar pune sub semnul întrebării publica- 
rea materialului în general. 

În activitatea noastră profesională, ne vom conduce, permanent, de princi- 
piul bunei credințe. Jurnalismul e o afacere cu un singur sens. Persoanele și 
instituţiile nu au, în multe cazuri, posibilitatea de a răspunde articolelor pe 
care le scriem sau de a ne corecta aserțiunile. În mod normal, pot reacţiona 
doar după ce un articol a fost publicat. De aceea, ziarele trebuie să manifes- 
te deschidere și să corecteze erorile care apar. Vom încerca să corectăm o 
eroare cât mai operativ posibil, publicând rectificările și scuzele de rigoare. 
Chiar şi erorile mici dintr-un articol de ziar pot uneori avea un impact uriaș 
asupra unei persoane sau unei organizații. 


Mai multe ziare au publicat o ştire preluată de la o agenţie de presă. În mate- 
rial se relata despre un preot nevoit să-și lase periodic parohia pentru a ple- 
ca să muncească constructor în Rusia, aceasta fiind unica soluţie pentru a-și 
creşte cei cinci copii. În ştire figurează și numele preotului, precum și locali- 
tatea în care acesta îşi are parohia. Agenţia de știri a furnizat şi o fotografie 
prezentată ca fiind a preotului respectiv, poză pe care ziarele au publicat-o. 
Ulterior, s-a dovedit că din motive mai mult sau mai puţin obiective reporte- 
rul agenţiei de ştiri a furnizat poza altui preot care avea acelaşi prenume ca 
şi eroul ştirii, era născut în satul în care eroul ştirii era paroh, dar preotul din 
poză avea parohia în satul vecin. Persoana care a sesizat presa despre gafă 
a fost soția preotului din poză. Ea a declarat că familia sa s-a simţit lezată de 
această greşeală şi a cerut corectarea informaţiei. Conflictul a fost soluţionat 
prin publicarea în ziarele respective a unei rectificări, în textul căreia se men- 
ţiona că în poza publicată în numărul X din data Z, este reprezentat preotul Y 
din satul Q, persoana respectivă neavând nicio legătură cu textul ştirii,Preot- 
gasterbeiter” care relatează despre preotul W din satul V. 


GHID DE STIL 


Vom ţine minte că nu e nimic rău în a recunoaște o greşeală. 
După caz, vom stabili un spațiu/pagină destinată special pentru 
corecţii. Vom respecta principiul potrivit căruia orice persoană 
vizată direct într-un material are dreptul la replică pe subiectul 
materialului publicat. Astfel, vom oferi spaţiu pentru replică, de 
regulă pe aceeași pagină și în dimensiuni proporţionale cu spa- 
tiul alocat afirmațiilor contestate. 

Vom publica replica persoanei vizate doar dacă aceasta face 
referiri la fapte concrete, are dimensiuni rezonabile, nu aduce 
acuzaţii împotriva unei terțe părți şi este formulată în termeni 
decenți. 


Un ziar a scris despre un medic, prins în flagrant cu mită. Peste doi ani, Cur- 
tea Supremă de Justiţie îl achită, calificând acuzaţiile procurorilor ca fiind 
nefondate. În cazul în care medicul respectiv se adresează către redacție 
pentru a i se publica replica la materialul publicat, redacția nu este în drept 
să-l refuze. În acelaşi timp, dacă cere dreptul la replică semnat de superio- 
rul medicului sau un grup de medici care nu sunt vizaţi direct, personal, în 
materialul respectiv, redacţia este în drept să refuze să acorde spațiu pentru 
replică. 


Prezumția nevinovăţiei 


Orice persoană este considerată nevinovată până la pronunţarea în justiție 
a vinovăţiei printr-o sentinţă definitivă şi irevocabilă. 


În text vom evita formulări care ar indica cu certitudine că suspectatul a să- 
vârşit crima respectivă. Vom prefera formulări relative de genul “este bănuit 
că ar fi intrat, ar fi furat, ar fi violat, ar fi lovit, ar fi omorât..." 


Pe parcursul anchetei reportericeşti vom utiliza, în funcţie de caz, termeni 
precum: 


n 


— „persoana suspectată” „suspect/suspectat” „bănuit” „cercetat 
penal” „audiat în calitate de...” (până la înaintarea învinuirii) 
— „acuzat” (după înaintarea învinuirii) 


> 


- „anunţat în urmărire generală” „inculpat” (după prima ședință 
de judecată) 


— „condamnat” (după pronunţarea deciziei irevocabile de către 
instanţă) 


- „reţinut“ (persoană reţinută pentru maxim 72 de ore) 


- „arestat preventiv” (persoană aflată în arestul preventiv al orga- 
nelor de ordine conform deciziei judecătorului de instrucţie) 


a | 

- „deținut” (persoană condamnată la detenţie) 


- „recidivist” (persoană condamnată de mai multe ori pentru cri- 
me) 


- „achitat“ (persoană a cărei nevinovăție a fost demonstrată în 
instanţă şi confirmată printr-o decizie irevocabilă). 


Vom evita sa utilizăm pentru persoana suspectată orice fel de calificative 
de genul criminal, ucigaș, violator, hoţ, escroc ș.a. 


Text ce contravine acestui principiu: 

„Din august până în octombrie, lon, anterior condamnat, îm- 
preună cu alți tâlhari a comis un șir de infracțiuni. În majori- 
tatea cazurilor au fost furate telefoane mobile. Acum, acesta 
riscă să petreacă de la 10 la 20 de ani în închisoare.” 


Vom evita atitudinea ironică și încriminatoare în raport cu persoanele afla- 
te în conflict cu legea. 


Text ce contravine acestui principiu: 


„Terente, un tânăr de 23 de ani din orașul (...) şi-a violat propria 
verișoară, o fată de 15 ani. (...) Părinții plecaseră la muncă și, 
deși era iarnă, pe Terente l-au ajuns „căldurile primăvăratice”, 
(...) Dacă va fi găsit vinovat (!), tânărul riscă o pedeapsă cu în- 
chisoarea de la 5 la 15 ani”. 


Vom trata persoanele suspectate de pe o poziţie neutră, și nu de pe cea a 
unui acuzator. 


Identificarea suspectaţilor / Intervievarea 
suspectaţilor 


GHID DE STIL 


Fiecare ziar își va alcătui propriile reguli privind identificarea suspectați- 
lor de infracțiuni și condamnaților. Unele ziare publică numele complet (și 
ocupaţia, adresa, etnia etc.) ale suspectaţilor și condamnaților, altele tipă- 
resc doar inițialele sau nu dau deloc detalii. Totuşi, atunci când reflectăm 
subiecte de acest gen, vom încerca să echilibrăm interesul public și dreptul 
la libertatea de exprimare cu respectarea dreptului persoanelor suspectate 
la viața privată şi demnitate. 


Vom evita identificarea suspectaților înainte ca poliţia să formu- 
leze acuzații. 

Vom găsi un echilibru între datoria de a relata faptele pentru citi- 
tori şi dreptul suspectatului la intimitate și la un proces corect. 


Vom evita identificarea suspectaţilor juvenili (sub vârsta de 18 
ani). 

Vom folosi mozaicul în fotografii şi fotografierea din spate a sus- 
pectaţilor sau a acuzaților, precum şi fotografierea acestora din 
faţă contra luminii. 


Vom evita să dezvăluim detalii (nume, adresă, domiciliu, numele 
părinţilor, rudelor etc.) care ar putea duce la identificarea sus- 
pectaţilor. 


Vom relata principalele fapte ale unei infracţiuni/crime, evitând 
descrierea în cele mai mici detalii ale crimelor sângeroase, cum 
ar fi: „Victima a fost de 28 de ori lovită în cap cu toporul și aruncată 
în fântână” (ce va avea de câștigat cititorul din aceste detalii?). 


Atunci când intervievăm persoane suspectate de implicarea 
în diverse infracțiuni, nu vom include în materiale detalii care, 
eventual, ar putea încuraja sau incita la comiterea unor infracți- 
uni sau ar putea duce la dezordine în masă. 


Vom evita să detaliem sau să demonstrăm tehnici criminale care 
ar putea duce la repetarea la indigo a unor crime. 


Vom evita să facem public numele persoanelor aflate într-o si- 
tuaţie jenantă. 


Text ce contravine acestui principiu: 


„Patru prostituate au fost prinse în flagrant în timp ce îşi că- 
utau clienţii pe drumul adiacent Gării din Chișinău. Potrivit 
forțelor de ordine, cele patru prostituate - Aliona Ceplâjenco, 
în vârstă de 36 ani, Svetlana Ţapiş, de 33 ani, lulia Dimova, de 
20 ani, şi Cristina Bădărău, de 18 ani, şi-au recunoscut vina și 
au mărturisit poliţiştilor că practicau această „meserie” de mai 
mulţi ani. Costul serviciilor intime oferite de acestea variau în- 
tre 50 şi 150 de lei (...)”. 


Identificarea și tratamentul victimelor 


Vom evita să dezvăluim identitatea victimelor accidentelor, calamităţilor, 
atacurilor, în special a victimelor agresiunilor sexuale. Niciodată nu vom 
publica numele lor fără permisiunea în scris a acestora. Impactul unei astfel 
de fapte asupra vieţii personale a victimei este imens și nu ar trebui adâncit 
şi de aducerea identităţii acesteia la cunoștința publicului. 


Indentitatea victimelor va fi dezvăluită doar atunci când prevalează inte- 
resul public. 


Vom folosi mozaicul în fotografii şi fotografierea din spate a victimelor. 

Nu vom dezvălui detalii (nume, adresă, domiciliu, numele părinţilor, rude- 
lor etc.) care ar putea duce la identificarea victimelor. 


Minorii care figurează în calitate de victimă vor fi intervievaţi numai cu 
acordul părinţilor, asistenţilor parentali (sociali) sau al tutorilor legali. Nu 
vom furniza publicului detaliile morbide ale crimelor, accidentelor și catas- 
trofelor naturale sau detaliile privind tehnicile suicidare. Aceleași reguli se 
aplică şi materialelor vizuale (fotografii, materiale video). 


Vom respecta dreptul persoanelor decedate la demnitate, nu vom include 
imaginea acestora în ziare. Nu există nicio justificare pentru a relata despre 
execuții sau de a publica imagini în care persoanele sunt omorâte. 

Atunci când reflectăm accidente, dezastre, vom echilibra interesul public 
cu necesitatea de a fi compasionali. 


Vom solicita interviuri de la persoanele rănite sau de la rudele 
celor accidentaţi în urma unor accidente sau dezastre naturale 
abordându-i prin intermediul prietenilor, rudelor. Nu vom urmări 
aceste persoane, nu Îi vom hărțui cu telefoane, sau e-mailuri, nu 
îi vom presa sa ne acorde interviuri. 


Fotografiile 


Fotojurnalismul a devenit un element important al oricărui ziar. Aceleași 
principii etice care se aplică textului jurnalistic trebuie aplicate și fotogra- 
fiei. 


Vom avea grijă când utilizăm fotografii ale unor persoane necunoscute 
pentru a ilustra un articol de interes general. 


Am scris un articol despre bandele de stradă. Pentru a ilustra 
articolul, reporterul caută prin internet o fotografie-simbol. Ca 
rezultat, apare articolul însoțit de o fotografie în care sunt câțiva 
tineri care nu au nicio legătură cu subiectul. Astfel, reporterul a 
lezat drepturile persoanelor din poză și nu a respectat dreptul 
de autor. 


GHID DE STIL 


Fotoreporterul va respecta intimitatea persoanelor și va cere permisiunea 
de a le face fotografii, cu excepţia cazului în care persoana se află într-un 
loc public. 
Dacă o persoană publică se află într-un loc public, avem dreptul 
să nu cerem permisiunea pentru a o fotografia. 
Dacă o persoană care nu este o persoană publică se află într-un 
loc public, avem dreptul să nu cerem permisiunea pentru a o 
fotografia. 


Dacă o persoană publică se află într-un cadru privat, vom cere 
neapărat permisiunea pentru a o fotografia. 


Dacă o persoană care nu este persoană publică se află într-un 
cadru privat, vom cere neaparat permisiunea pentru a o foto- 
grafia. 


Nici în cadru privat și nici în cel public nu avem dreptul să foto- 
grafiem un minor fără permisiunea părinţilor, tutorelui sau a al- 
tui reprezentant legal. Excepţie sunt situaţiile în care surprindem 
că minorul este agresat, este implicat într-un accident sau i se 
încalcă drepturile. Însă pentru a publica fotografiile este necesar 
acordul părinţilor, al tutorelui sau al reprezentantului legal. 


Avem dreptul să fotografiem minori, fără acordul părinţilor, tu- 
torelui sau al altui reprezentant legal, în cazul în care aceştia se 
manifestă într-un loc public, într-o ceremonie sau acțiune publi- 
că (concerte, acţiuni etc.). 


Vom avea grijă să fotografiem persoanele de la distanţa de un 
metru. 


Nu avem dreptul să intrăm pe un spaţiu privat şi să fotografiem 
fără acordul proprietarului sau al celui care arendează terenul 
sau încăperea (pentru a fotografia pe cineva la o petrecere vom 
cere permisiunea celui care a arendat restaurantul). 


Nu vom manipula subiectul sau subiecţii fotografiei pentru a face poza mai 
spectaculoasă. Fotografiile trebuie să reprezinte realitatea cu cât mai multă 
acuratețe. 


Vom folosi tehnica electronică doar pentru a îmbunătăţi calitatea fotogra- 
fiei (de exemplu, pentru a o face mai clară sau pentru a o mări, dacă este 
necesar), și doar până la un punct. Niciodată nu vom folosi programele de 
lucru cu fotografiile pentru a crea o impresie falsă asupra persoanelor și 
evenimentelor reprezentate. 


Excepţie sunt colajele decente. Acestea însă vor fi neapărat înso- 
ţite de inscripţia „COLAJ”. 


Vom avea grijă să nu publicăm fotografii şocante, al căror conţinut violent 
sau indecent poate provoca cititorilor anumite stări psihice negative. 


Vom evita publicarea fotografiilor sângeroase de la un accident grav, sau 
de la locul unei crime. În cazul cadavrelor care nimeresc într-o poză de an- 
samblu, vom proteja tehnic cadavrul. De asemenea, vom evita să publicăm 
nuduri fără protecţie tehnică a zonelor intime. Fac excepţie imaginile ar- 
tistice. 


Vom respecta diversitatea şi vom evita să prezentăm dezechilibrat în ima- 
gini anumite etnii sau categorii sociale. 

Vom utiliza imagini echilibrate din punct de vedere al genului. Vom pre- 
zenta, pe cât e posibil, în imagini bărbaţi şi femei în egală măsură. În R. Mol- 
dova, 52 la sută din populaţie o constituie femeile şi 48 la sută bărbații. 
- Dacă informaţia vizează statutul profesional al protagonistei, 
vom plasa o fotografie din mediul ei public, și nu privat, împreu- 
nă cu copiii, cățelul, în curte, la bucătărie etc. 


- Interviurile care vizează și viața privată a protagonistului e bine 
să conţină şi poze din care derivă rolul de tată, soţ, bunic al aces- 
tuia. 

- Pe ultima pagină, vom întreține rubrici nu doar pentru femei, ci 
şi pentru bărbați, pentru a valoriza şi corpul masculin. 

-Vom manifesta precauție în plasarea publicității cu o imagistică 
sexistă și discriminatoare, referențială fiind cea a femeii “sex ob- 
ject" promovată de inflaţia publicităţii și presiunile economiei 
de piaţă. 


Viaţa privată vs Interesul public 


Fiecare persoană are dreptul la viaţă privată, iar jurnalistul este dator să 
respecte acest drept. Amestecul în viaţa privată este permis doar atunci 
când interesul public în dezvăluirea faptelor prevalează în faţa protecţiei 
imaginii persoanei. Vom avea în vedere că persoanele private au în mai 
mare măsură drept la intimitate decât vedetele sau oficialităţile publice. 
Întrebarea de bază pe care ar trebui să ne-o punem ca jurnalişti este dacă 
societatea va fi afectată mai mult de lipsa informaţiei sau de daunele care i 
se pot aduce din cauza comportamentului nostru neetic. 


Aunci când cântărim asupra oportunității publicării unui material, vom lua 
decizia ghidându-ne de următoarele motive: dorim să corectăm o nedrep- 
tate majoră; dorim să aducem la lumină informaţii care pot afecta securita- 
tea şi siguranţa oamenilor; dorim să ajutăm publicul să înțeleagă mai bine 
anumite subiecte importante și să participe la dezbaterea acestora; dorim 
să creştem responsabilizarea și transparenţa în viaţa publică. 


GHID DE STIL 


Nu vom publica corespondenţă sau conversaţie privată, precum nu vom 
relata despre comportamentul privat al unei persoane, dacă nu există un 
interes public clar de a cunoaşte conținutul acestora. Faptul că alte insti- 
tuţii media au relatat pe marginea unui comportament privat, aducându-l 
astfel în spaţiul public, nu va servi drept justificare pentru noi să procedăm 
la fel. Ne vom ghida de fapte, nu de zvonuri, ca informaţia să fie nu doar 
importantă, dar și adevărată. Dacă viața privată a unei persoane reprezintă 
un subiect relevant pentru a-l trata în articolele noastre, vom scrie despre 
aceasta doar în cazul unor evoluții signifante, și vom ignora schimbările 
minore. Cu toate acestea, nu vom renunţa la investigaţii tocmai ca să pu- 


tem stabili care lucruri ţin de interesul public şi care țin de respectul vieţii 
private. 


Vom considera interes public orice chestiune care afectează viaţa comu- 
nităţii. 

Vom ţine cont că interesul public nu se rezumă doar la aspectele politice, ci 
include orice altă împrejurare care prezintă interes pentru comunitate. 


Sunt de interes public informaţiile care permit publicului să ia decizii in- 
formate asupra subiectelor de importanţă publică. Printre acestea se nu- 
mără supravegherea activităţii guvernului, autorităţilor locale, sănătatea şi 
siguranţa publicului, incompetenţa și neglijenţă în serviciu a funcţionarilor 
publici, cazuri majore privind crime şi infracțiuni, corupţia şi injustiția, com- 
portament antisocial major etc. 
Nu sunt de interes public subiectele privind diverse accidente, 
cele privind viaţa privată a diferitelor personalităţi etc. Faptul că 
auditoriul este interesat de imagini cu caracter sexual explicit 
sau violent sau de bârfele din culoarele show businessului nu 
transformă subiectele date în unele de interes public. 


Vom avea în vedere că interesul public nu priveşte doar ceea ce autoritățile 
consideră că este de interes public. 


Vom conștientiza că noțiunea de interes public se extinde și asupra modu- 
lui în care funcţionează și acționează Guvernul, autorităţile ori instituţiile 
publice, precum și orice altă entitate care utilizează bani publici sau care 
afectează interesul comunității. 


În baza principiului interesului public, avem dreptul de a solici- 
ta şi a reflecta informaţii despre modul în care sunt cheltuiţi şi 
gestionaţi banii publici sau bunurile publice de către un agent 
economic care a obținut un contract cu autoritățile, o organiza- 
ţie neguvernamentală și/sau de presă, care foloseşte pe gratis o 
încăpere sau alte bunuri publice, este finanțată prin intermediul 
unui proiect de către autorităţi, beneficiază de subvenţii din par- 
tea statului. 


Având în vedere contribuţia autorităților la gestionarea puterii și serviciilor 
publice, vom înţelege critica adusă autorităţilor drept interes public ma- 
jor. 


Atunci când reflectăm un eveniment care nu reprezintă un interes public 
vom invoca dreptul la libera exprimare doar în cazul în care dezvăluirea 
informaţiilor nu contravine unui alt drept fundamental. 


Vom ţine cont că orice informaţii privind încălcarea drepturilor omului, 
aşa cum sunt acestea definite în documentele internaţionale ratificate de 
Republica Moldova, sunt de interes public major. Republica Moldova a ra- 

tificat Declarația Universală a Drepturilor Omului şi Convenţia Europeană 
privind Drepturile Omului, care presupun respectarea apartenenţei la co- 
munitățile religioase, politice, sexuale etc. 


Apariţia cazinourilor electronice și a sălilor cu aparate de joc a provo- 
cat anumite probleme sociale: minorii fură bani pentru a juca, familiile 
divorţează, jucătorii care pierd sume considerabile de bani ajung să-și 
piardă locul de muncă, să vândă bunuri personale precum ar fi automo- 
bilul, casa sau chiar încearcă să se sinucidă atunci când au datorii foarte 
mari. Reflectarea în presă a efectului negativ al acestui tip de activitate 
economică a fost calificat de către proprietarii cazinourile electronice 
drept imixtiune nefondată în afaceri, defăimare ce provoacă pierderi 
financiare. Este o opinie incorectă, întrucât în acest caz problemele so- 
ciale generate de acest tip de activitate devin un fenomen de interes 
public. 


De regulă, jurnaliştii nu trebuie să invadeze viaţa privată a oamenilor, chiar 
dacă aceştia sunt persoane publice. Vom scrie despre comportamentul în 
viaţa privată a unei persoane publice binecunoscute, atunci când acest 
comportament interferează cu activitățile sale publice. Astfel, atunci când 
comportamentul unei persoane publice în cadru privat contravine discur- 
sului și modului de viaţă pentru care acesta militează în cadru public, vom 
face cunoscut acest lucru. 


- Un beţiv nu este un subiect de ziar. Dar dacă acea persoană 
este primarul orașului, lucrurile ar putea sta altfel. Un primar al- 
coolic îşi va îndeplini, probabil, atribuţiile în mod defectuos și ar 
putea deveni ţinta unui şantaj. Așa că este de interes public să 
scriem despre un primar alcoolic. De asemenea, nu vom trece cu 
vederea o relație extraconjugală a unui primar care se pronunţă 
în public contra adulterului, invocând motive morale sau religi- 
oase. În astfel de cazuri, prin intervenţia noastră, vom expune 
ipocrizia şi neonestitatea. 


Nu vom dezvălui informaţii despre membrii familiei, despre domiciliu sau 
corespondenţa și viciile unei persoane publice dacă acestea nu vizează în 
mod direct sau indirect interesul public, iar detaliile acestor aspecte nu au 
relevanţă pentru exercitarea funcţiei. 


Vom ţine cont că toate acţiunile, omisiunile, gesturile și cuvintele demnita- 
rilor, politicienilor și ale tuturor funcționarilor publici legate de exercitarea 
funcţiei lor sunt de interes public major. 


Gafele gramaticale sau cele ce țin de istoria ţării, a orașului, ad- 
mise de către un funcţionar în cadrul unei informaţii, document, 


discurs sunt de interes public. Gesturile imorale admise de per- 
soane publice într-un loc public sunt de interes public. 


Nu vom scrie despre viaţa privată a unei persoane private dacă nu este un 
subiect de interes public. Vom relata despre comportamentul privat al unei 
persoane private doar dacă acest comportament tulbură ordinea publică 
sau încalcă drepturile altor persoane. 


O femeie a reacționat agresiv vizavi de interesul jurnaliştilor pri- 
vind privarea sa de drepturile de părinte de către instanţă la so- 
licitarea fiului său minor. În acest caz, jurnaliştii au dreptul să re- 
flecte acest subiect, întrucât fiul femeii a invocat drept motiv în 
instanţă neimplicarea mamei sale în educația și întreținerea sa. 
Întrucât dreptul la educaţie și familie se numără printre dreptu- 
rile copilului, acest subiect poate fi considerat de interes public, 
chiar dacă vizează persoane private. 


Vom scrie despre comportamentul amoral al unei persoane private, dacă 
acest comportament provoacă probleme de ordin social altor persoane. 


Să presupunem că un cetăţean oarecare, alcoolic, ar începe să- 
şi terorizeze comunitatea şi s-ar implica în acte împotriva legii 
pentru a-și finanța viciul. Acest lucru ar constitui subiect de ştire. 
De asemenea, poate fi subiect de știre adulterul unei persoane 
private care are o relație cu o minoră/un minor sau cu o persoa- 
nă cu probleme de sănătate mintală. 


Vom evita să scriem despre sinucideri, întrucât acesta este un eveniment 
mult prea personal. 


Totuși vom admite reflectarea despre sinuciderea minorilor, a 
persoanelor cu probleme de sănătate mintală sau despre cazuri 
de suicid provocate de conflictul persoanei cu autorităţile, poli- 
ţie, Inspectoratul Fiscal etc. De asemenea, vom admite reflecta- 
rea unei sinucideri, atunci când sinucigaşul a fost o persoană bi- 
necunoscută, a deținut funcţii de răspundere sau funcţii publice, 
sau atunci când un act de suicid a avut efect asupra publicului 
pentru că au fost mulți martori, suicidul a avut loc din neglijența 
autorităţilor sau pentru că se înscrie într-o tendinţă înregistrată 
în comunitate. 


Nu vom merge, fără permisiune, pe teritorii private pentru a face înregis- 
trări şi fotografii. 
Putem face acest lucru doar în locuri în care publicul are acces 
liber, de exemplu la mall, metrou, aeroport, în premizele cărora 
pot avea loc comportamente antisociale. 


Vom părăsi proprietatea privată imediat ce ni se cere acest lu- 
cru. 

Publicitatea 


Produsele jurnalistice trebuie să fie clar separate de cele realizate în scop 
publicitar. Materialele publicitare vor fi prezentate astfel încât să nu poată 
fi confundate cu cele jurnalistice. 


Vom marca clar publicitatea, în special cea politică - „Publicitate politi- 
că”, delimitând materialele editoriale de cele publicitare prin procedee 
grafice (chenar, rubrică, însemne speciale). 


În cazul publicităţii electorale, aceasta va fi însoţită de indicarea sursei 
de plată (de ex: Achitat din fondul electoral). 


Nu vom marca drept publicitate materialele despre acţiuni care ţin de 
Responsabilitatea Socială Corporativă (RSC), chiar dacă în text vom 
menţiona denumirea unui agent economic, numele proprietarului sau 
al vreunui angajat. 


Vom considera acțiuni de RSC acţiunile care nu implică oferirea gratu- 
ită a serviciilor şi produselor pe care le prestează de obicei contra bani 
compania ce organizează acţiunea. 


În articolele despre RSC, sau în fotografiile ce însoțesc astfel de materia- 
le, nu vom menţiona genurile de activitate, produsul, serviciile,telefonul 
sau adresa companiei, ce organizează acţiunea de RSC. 


Nu vom marca drept publicitate și nu vom considera materiale publici- 
tare articolele în care prezentăm în mod comparativ apariţia pe piață a 
unor produse sau servicii noi. În asemenea cazuri, analizăm avantajele 
şi dezavantajele pentru consumatorii serviciilor sau produselor similare 
prestate sau produse de diferite companii. 


Vom discuta cu ofertanţii de publicitate, după caz, anunţurile publici- 
tare care conțin imagini care conţin atac la persoană, exprimă violenţă 
sau sexism, de asemenea care au conţinut ce promovează dezechilibre 
de felul: angajăm manager și spălătoreasă, angajăm fete până la 25 de 
ani, bărbaţi până la 30 de ani. Potrivit legislaţiei muncii, discriminarea 
pe bază de vârstă sau sex este o încălcare a legii. Deşi presa nu poartă 
răspundere pentru conţinutul anunţurilor publicitare, nu e corect să 
promovăm o ilegalitate, contra bani, pe terță răspundere. 


Reflectarea sondajelor de opinie 


Vom indica în mod obligatoriu compania/organizaţia care a efectuat son- 
dajul și finanţatorul acestuia. Vom indica perioada, metoda chestionării 
(faţă în față sau la telefon) şi eșantionul. Vom informa publicul în mod obli- 
gatoriu despre marginea de eroare. 


Nu vom conta pe interpretările pe marginea rezultatelor, făcute de organi- 
zaţia care a comandat sondajul. Vom reflecta rezultatele în contextul ten- 
dinţelor şi doar atunci când explicaţiile specialiștilor vor fi convingătoare. 


Nu vom credita sondajele cu mai multă credibilitate decât ar fi cazul. Vom 


sn 


folosi termeni ca „sugerează” în loc de „demonstrează” sau „arată". 


Vom atrage atenţia cititorilor asupra oricăror evenimente care ar fi putut 
influenţa într-un anume fel rezultatele sondajului. 


În cazul alegerilor, vom respecta prevederile legale privind publicarea son- 
dajelor. În ziua alegerilor nu vom publica nici un rezultat până în momentul 
închiderii secțiilor de votare (7:00-21:00). 


Vom edita vox-populi astfel încât ambele părţi ale unei dispute să fie pre- 
zentate, echitabil și echilibrat. 


Toleranță și nediscriminare 


Vom reflecta idei, experienţe, puncte de vedere cât mai diverse. Atunci 
când încercăm să găsim unitatea în diversitate, vom urmări ceea ce este 
relevant pentru agenda publică, dar și pentru diversitatea socială, fără a 
dăuna opiniilor sau curentelor minoritare. 


Vom trata tolerant și nu vom discrimina în materialele de presă reprezen- 
tanţii tuturor categoriilor sociale, de vârstă, gen, rasă, etnie, apartenenţă 
politică, apartenenţă religioasă şi orientare sexuală, chiar dacă avem atitu- 
dini mai puţin pozitive vizavi de subiecţii respectivi. 
Vom utiliza îmbinarea „afro-americani“ sau „persoane de culoare” în loc 
de „negri” 


> 


Vom utiliza cu precădere etnonimul „rom”, locuţiunile „de origine romă 
sau „de etnie romă” în locul cuvintelor „tigan“ „țigănime”. 


Yna 


Vom utiliza sintagma „de rasă mongoloidă” în loc de „gălbejiți” 


Vom utiliza etnonimul „evreu” sau locuţiunea „de origine evreiască” în 
loc de „ovreu”,„jidan' „jidov”. 


"n 


Vom evita utilizarea expresiilor „bandiți țigani și ceceni” „teroriști afgani”; 
„persoane de naționalitate caucaziană" 


Vom asigura echidistanță, paritatea informațională în reflectarea con- 
flictelor interetnice. 


Nu vom admite formarea unui stereotip negativ stabil față de o întrea- 
gă etnie. 

Nu vom forma intenţionat, prin intermediul articolelor, sentimente de 
supremație a unei națiuni sau a unei rase față de alta. 

Nu vom apela la prejudecăţi naţionale. 

Nu vom face clasamente ale funcționarilor, activiştilor, după cri- 
teriul omogenității etnice. 


Vom menționa apartenența etnică a unei persoane doar dacă acest lucru 
este relevant din punct de vedere editorial. 


Vom evita utilizarea expresiilor frazeologice, proverbe sau zicale discrimi- 
natorii din punct de vedere etnic care duc la perpetuarea stereotipurilor și 
prejudecătților. 


Exemple negative: 


„Trăim ca țiganii replică ce se utilizează deseori pentru a ilustra dez- 
ordinea, mizeria, murdăria dintr-o locuinţă. 


„Este mai rău ca un tătar" 
„Zgârcit ca un evreu” 
„Tot tiganul își laudă ciocanul” 


„Este un țigănism adevărat”, expresie folosită deseori pentru a de- 
monstra aspecte negative, scandaloase ale unei situații. 


„Ca tiganul la mal” expresie utilizată în cazul unor persoane care nu 
au câştigat (nu au obţinut) ceva, chiar dacă aveau prima șansă. 


„O sa te fure țiganii”, expresie de speriat copiii neascultători. 


Vom evita evidenţierea etniei sau a bolii de care suferă o persoană 
suspectată, un învinuit, inculpat, condamnat, criminal sau a altei per- 
soane într-un context negativ 


ma 


Vom evita utilizarea noțiunii „invalid” „handicapat“ înlocuindu-le cu alte 
cuvinte nediscriminatorii ce permit descrierea stării sănătăţii persoanei 
despre care scriem. Vom folosi expresia „invalid” în termeni strict medicali 
(spre exemplu - invalid de gradul II). 


Vom utiliza expresii de genul „persoană cu probleme de sănătate minta- 
lă” sau „persoană cu disabilităţi mintale” în locul cuvintelor şi expresiilor 
discriminatoare precum ar fi „debil” „bolnav psihic” „psihopat“ „persoa- 


" 


nă cu probleme psihice” „retard“ „retardat mintal” „idiot” „persoană care 

și-a pierdut minţile” „persoană care și-a pierdut cugetul” 

Vom utiliza expresii de genul „nevăzător” „persoană cu probleme de ve- 
dere' „și-a pierdut vederea” „persoană cu disabilităţi vizuale” în locul cu- 
vintelor discriminatorii de genul „chior” „miop“ „Încrușăt”! 

Vom utiliza expresii de genul „persoană cu probleme de auz (auditive)” 
„persoană cu disabilizăţi auditive” „hipoacuzici'; „lipsit parțial sau total de 
auz” în locul cuvântului discriminatoriu „surd”. 


Vom folosi expresii de genul „persoană fără darul vorbirii”; „persoană lip- 
sită de facultatea vorbirii” în locul cuvântului discriminatoriu „mut” 


Vom utiliza expresii de genul „persoană cu defect de vorbire” „persoană 
cu deficiențe de limbaj” în locul cuvintelor discriminatorii „bâlbâit” „fâl- 
fâit” „cepeleag” „gângâit” etc. 

Vom utiliza expresiile „persoană cu disabilităţi fizice” „persoană cu disa- 
bilităţi locomotorii; „persoană cu probleme locomotorii” în locul cuvinte- 

lor discriminatorii „calic” „beteag” „olog“ șchiop' „cotonog’, „șontorog'” 


Vom folosi expresii de genul „persoană care trăiește cu HIV” „persoană 
care trăiește cu SIDA” „bolnav de SIDA” „suferă de SIDA” în locul expresiilor 
discriminatorii „HIV infectați” „infectați cu HIV% „infectați cu SIDA” 


Vom folosi expresii de genul „bolnav de tuberculoză” „suferă de tubercu- 


loză „bolnav TBC” în locul cuvintelor și expresiilor discriminatorii „ofti- 
cos” „tuberculoznic” „infectat cu tuberculoză” 


Nu vom utiliza cuvinte ce descriu o diagnoză sau o boală pentru a de- 
scrie viciile sau aspectele negative ale unei persoane care nu suferă de 
această boală. 


Nu vom utiliza termeni discriminatorii la adresa cultelor. 


rr rr 


Vom utiliza expresiile „asociaţie religioasă” „organizație religioasă „grup 
religios” „mișcare religioasă nouă” „cult“, şi nu vom utiliza cuvintele pe- 
iorative și batjocoritoare precum ar fi „sectă; „sectar” „sectant” „sectă 
totalitară“ Notă: în cazul în care termenii discrimantorii se conţin în de- 
claraţia unei persoane publice, nu vom omite sau înlocui termenul din 


citat. 


Vom trata echilibrat bărbaţii şi femeile în articole, imagini, în calitate de 
surse sau categorii sociale descrise. Nu vom scrie „Un tată deosebit își îngri- 
jește singur copiii”, căci părinţii sunt abilitaţi în egală măsură să îi îngrijească. 
Nu vom spune „bărbaţii din Parlament s-au adunat în sala de ședințe” dacă 
ne referim la parlamentari, şi nu la statutul lor sexual, și dacă din compo- 
nenţa Legislativului face parte măcar o femeie. Nu spunem „participanții la 
congres și soțiile lor” dacă congresul e pentru specialiştii dintr-un domeniu 
anume, și nu pentru reprezentanţii unui sex anume. Nu spunem domnul 
Vasile Moraru și Elena Micu. Folosim pentru ambele genuri, în mod egal, 
numele sau poziţia socială, sau titlul ştiinţific. Nu descriem femeile ca pe 
cineva care reprezintă pe altcineva. Nu spunem „Maria, soţia lui Vasile Pala- 
de, este cofetară” Descriem o femeie pentru ceea ce reprezintă ea însăși. Nu 
scriem: „jumătatea slabă” „jumătatea tare” sau „micuța femeie% dacă vizea- 
ză cazuri generale. Nu folosim singularul masculin, atunci când descriem 
o categorie care include și bărbaţi, şi femei. De exemplu: „Profesorul școlar 
are salarii mici” „Studentul trebuie să înveţe“ Utilizăm mai mult pluralul de- 
cât singularul în asemenea cazuri. 


Vom evita conservatorismul lingvistic în utilizarea profesiilor şi a pozițiilor 

publice prestigioase doar la masculin („dna decan”, „dna deputat”, „dna se- 

cretar general”, „contabil”, „merceolog” etc.). Vom utiliza şi femininul, deoa- 
rece limba română îl permite în majoritatea cazurilor. Spre exemplu:,Laura 
Grunberg este socioloagă, scriitoare, profesoară şi activistă în feminism în 
România. Licenţiată în matematică, a obținut doctoratul în sociologie. Ac- 
tualmente este specialistă în sociologia genului și sociologia organizațiilor 
şi este coordonatoare de programe la Centrul European UNESCO pentru 
Învăţământul Superior”, dar și „ Comunista Postoico critică AIE” Nu vom uti- 
liza sintagme de genul „femeie-juristy „femeie-șofer” sau „femeie-ministru,, 
cu excepția situaţiilor când indicarea apartenenţei de gen este obligatorie. 
Vom evita asemenea sintagme și vizavi de bărbaţi („bărbat-doctor”). 

Vom evita sufixele feminine (spre exemplu: doctoriță, șoferiță, primăriță 
etc.), care diminuează statutul femeilor și creează o imagine dublă. Atunci 
când limba română nu permite forma de feminin, vom utiliza termenii co- 
muni și pentru bărbaţi, și pentru femei (medic, chirurg, pretor ș.a.). 


Limba utilizată trebuie să reflecte un respect egal pentru femei şi bărbați. 
Vom evita termenii și frazele care minimalizează și simplifică demnitatea 
femeilor. Or, manifestarea nerespectului față de femei prin limbaj (în arti- 
colul „Farmecul femeilor urâte”, publicat într-un ziar de la Chișinău, atestăm 
apelative precum “Mioriţa Ivanovna” „Joienica Petrovna” sau „vacă Încălța- 
tă”) poate să-i inducă cititorului o percepţie confuză sau chiar să-i lezeze 


demnitatea. 


Nu vom menţiona naționalitatea unei persoane suspectate de comi- 
terea unei infracțiuni/crime, pentru a evita discriminarea unui grup et- 
nic. 


La Chişinău au avut loc evenimente ce ţin de privarea dreptului la întru- 
nire al homosexualilor. Subiectul a fost tratat diferit de diverse surse de 
informare din republică. În asemenea cazuri, vom evita tratarea subiec- 
tivă şi discriminatorie a acestor subiecte. De asemenea, vom considera 
importantă reflectarea acestui subiect, intervievarea reprezentanților 
minorităților sexuale, întrucât privarea lor de drepturi reprezintă un in- 
teres public major. 


GHID DE STIL 


Dreptul de autor 
Vom semna orice material publicat. 
Ne vom opune cenzurii de orice fel. 


Nu vom prelua materiale (texte sau fotografii) fără să avem acordul autoru- 
lui sau (după caz) publicaţiei (sursei). 


Vom prelua materiale jurnalistice, fără cost, în limită maximă de 500 de 
semne, dar fără a depăși jumătate din materialul preluat. În aceste cazuri, în 


mod obligatoriu, vom cita sursa şi autorul informaţiei, iar în cazul portalu- 
rilor informaţionale vom indica linkul direct la sursă. Preluarea integrală se 
poate face doar în condiţiile în care există un acord încheiat cu deţinătorul 
drepturilor de autor. 


Vom respecta drepturile de autor ale colegilor, vom face trimiteri la numele 
autorului ori de câte ori vom face uz de o lucrare a altcuiva. Plagiatul este 
inadmisibil. 

Nu vom imprima, multiplica sau distribui anumite materiale, dacă nu vom 


avea un acord (verbal sau în scris) cu autorul acestora în ceea ce priveşte 
drepturile conexe. 


Vom ţine cont că redacția nu are dreptul să-și dea acordul privind prelua- 
rea materialelor din ziar, dacă autorul materialelor nu a transmis ziarului şi 
drepturile conexe. 


Suntem responsabili de veridicitatea și obiectivitatea comunicărilor publi- 
cate, sub nume propriu sau pseudonim. Nimeni nu are dreptul să ne oblige 
să ne punem semnătura sub o publicaţie conţinutul căreia, în opinia noas- 
tră, a fost schimonosit sau modificat împotriva voinţei noastre. 


Respectarea drepturilor omului 


Vom respecta legislaţia, dar vom respinge orice tentativă de presiune şi de 
amestec în activitatea noastră jurnalistică din partea autorităţilor, formați- 
unilor politice sau altcuiva. 


Vom cere permisiune să activăm pe o proprietate privată. Nu vom face o 
astfel de solicitare unde publicul are acces larg (piață, gară) sau acolo unde 
au loc activități antisociale pe care urmează să le relatăm. Dacă vom fi ru- 
gaţi să părăsim proprietatea privată (unde publicul general nu are acces), 
vom da curs invitaţiei prompt, într-o manieră politicoasă. 


Vom evita să publicăm numele victimelor, mai ales a celor agresate sexual, 
fără permisiunea acestora. 


Avem dreptul să fim protejaţi de către instituţia de presă unde ne exer- 
cităm profesia, precum și de asociaţia profesională sau sindicală care ne 
reprezintă interesele împotriva oricărei presiuni exercitate contra noastră, 
de natură să determine o încălcare a conduitei profesionale, prevăzută de 
normele deontologice și de prezentul Ghid. 


Ne rezervăm dreptul să refuzăm o anumită misiune, dacă executarea 
acesteia contravine principiilor deontologiei profesionale şi convingerilor 
noastre etice. 

Ne rezervăm dreptul să refuzăm atragerea de contracte de publicitate sau 
sponsorizări pentru instituția de presă la care lucrăm. 


Conflictul de interese 


Vom activa în numele interesului publicului de a afla adevărul, nu vom fo- 
losi reputaţia și posibilităţile noastre profesionale pentru dezinformarea 
cititorului, difuzarea unor informaţii cu caracter publicitar sau comercial, 
promovarea unor interese de grup sau de altă natură. 

Nu vom folosi în interese personale sau în interesul unor persoane apro- 
piate informațiile confidenţiale, aflate în virtutea exercitării atribuțiilor de 
serviciu. 


Nu vom accepta, direct sau indirect, nici un fel de recompense, onorarii, 
bunuri, servicii, gratuităţi din partea unor persoane terţe pentru publicarea 
materialelor și opiniilor de orice caracter. Se permite acceptarea doar de 
materiale promoţionale cu valoare simbolică. 


Nu vom scrie despre prieteni sau rude. 


Vom evita situaţiile de conflict de interese. Vom separa activităţile editoria- 
le de cele politice şi economice. 


Dacă participăm la deplasări în interes de serviciu la care am fost invitaţi, 
plătite de terţe părţi, trebuie să facem publică modalitatea de finanţare 
a deplasării. Dacă participăm în alegeri şi suntem înregistrați drept con- 
curenţi electorali, vom cere degrevarea din funcţie pe durata campaniei 
electorale. 


Toate activităţile în afara redacţiilor nu trebuie să influenţeze inadecvat ar- 
ticolele și serviciile noastre. Nu vom da niciun motiv cititorilor să pună la în- 
doială imparţialitatea, integritatea și standardele noastre etice. Reporterii 
vor obţine acordul editorilor înaintea acceptării activităţilor lor extraredac- 
tionale, ca să fie evitat, astfel, orice conflict de interese. Reporterii nu vor fi 
subiecţii unor promoţii și reclame pentru produse comerciale. Participarea 
în acțiuni de caritate, de asemenea, trebuie făcută astfel ca să fie delimitată 
susținerea personală de cea a redacţiei. 


GHID DE STIL 


Neapartenenţa la partidele politice, relaţiile cu 
autorităţile publice 
Profesia de jurnalist este incompatibilă cu orice funcţii în organele puterii 


de stat, legislative sau de drept, dar și cu apartenenţa la diferite formațiuni 
politice, organe de conducere ale acestora. 


Vom informa editorii despre orice afiliere politică. 


Dacă vom fi înregistraţi drept concurenţi electorali, vom cere degrevarea 
din funcţie pe durata campaniei. 


Nu vom accepta activitatea politică și includerea pe listele electorale ale 
vreunui concurent electoral/partid politic atât în alegerile locale, cât și în 
alegerile generale. 


Nu vom accepta afilierea la structuri electorale sau staff-uri electorale, fiind 
posibilă doar non-politică de voluntari. 


Participarea la dezbateri publice și scrierea pentru publicaţii din străinătate 
este permisă, cu acordul prealabil al editorului. Orice referire la ziar va fi 
făcută doar cu acordul prealabil al conducerii. 


Vom informa în scris despre legăturile de afaceri sau financiare pe care le 
avem personal sau în cadrul familiei. Nu vom accepta să relatăm despre o 
firmă sau un produs față de care avem interese. Vom declara despre acțiu- 
nile pe care le deținem dacă acestea sunt în legătură directă cu materialul 
al cărui autor suntem. Reporterii specializaţi pe economie și finanţe vor 
face o declaraţie în scris privitor la acţiunile pe care le dețin. Declaraţiile 
vor fi confidenţiale, dar vor servi editorului drept bază pentru deciziile ul- 
terioare privind eventuala existenţă a unui conflict de interese. 


Vom face abstracţie de a respecta așa-numita perioadă de „100 de zile” în 
care presa oferă credit noului cabinet de miniști, ocolind întrebări spinoa- 
se — o practică prin care presa nu-şi exercită funcţia de stabilire a agendei 
publice în cea mai critică perioadă de activitate a unui executiv. 


Tratamentul corect al cititorilor 


Corectitudinea și imparţialitatea sunt criteriile fundamentale ale jurnalis- 
mului. Cititorii trebuie să aibă încredere în integritatea editorială a redac- 
ţiei noastre și că deciziile noastre sunt luate numai pe baza unor motive 
robuste. Nu vom include în articolele noastre conţinut ce aduce ofensă bu- 
nului-simţ și decenţei publice sau care e de natură să instige la dezordine 
publică și crimă. Vom evita limbajul dur (licenţios) ce ar putea jigni cititorii, 
cu excepţia cazurilor când acesta justifică interesul pentru autenticitate. 


Vom obţine informaţii în mod deschis şi transparent. Folosirea tehnicilor 
speciale de investigaţie este justificată atunci când informaţiile de interes 
public nu pot fi obţinute în alt mod. E bine ca cititorii să fie informaţi despre 
faptul că am utilizat tehnici speciale de colectare a informaţiilor. 


În anumite cazuri, când intervievăm persoane ale căror păreri pot ofensa 
o parte din auditoriul nostru, ne vom asigura că interesul public predomi- 
nă asupra eventualei ofense. Elementele grafice care apar în materialele 

GHID DE STIL 


noastre posibil să nu-i deranjezeze pe acei care și-au dat acordul pentru 
publicare, dar pot afecta o parte din auditoriul nostru. 


În cazul scrisorilor venite din partea cititorilor, vom fi corecţi şi echilibrați 
în selectarea acestora, nefavorizând un anumit punct de vedere exprimat 
de aceștia. În timpul alegerilor, vom publica scrisori de susținere dacă vom 
avea cel puţin 3 scrisori în favoarea a trei concurenţi electorali diferiți. 


Versiunile on-line 


Vom aplica aceleași norme tuturor materialelor on-line plasate fie pe pa- 
ginile de internet ale ziarelor noastre, fie pe alte pagini electronice. Vom 
plasa on-line doar materialele în varianta finală şi nicidecum materiale în 
stadiu de redactare și aprobare editorială. 


Materiale puse la dispoziţie 


Vom aplica aceleaşi norme etice în raport cu materialele puse la dispoziție 
de organizaţii naţionale și internaţionale, folosite în materialele redacției 
sau reproduse. 


Ltikbxa 1 


GHID DE BUNE PRACTICI PRIVIND 
RELATĂRILE DESPRE COPII 


Acest capitol rezumă şi dezvoltă, în context local şi naţional, principiile 
etice în relatările despre copii, elaborate de Fondul Internaţional pen- 
tru Urgenţe ale Copiilor al Naţiunilor Unite (UNICEF), și le integrează 
în bunele practici existente în jurnalism. În același timp, textul este un 
angajament în favoarea unui jurnalism nuanțat şi echilibrat, cu o per- 
spectivă umană și de ansamblu asupra lucrurilor, având o puternică 
apropiere faţă de reuşitele și problemele copiilor. Un asemenea jurna- 
lism poate aduce beneficii tuturor - copiilor, comunităţilor, publicu- 
lui, servind nevoii oamenilor de a ști mai multe, fără însă a prejudicia 
drepturile și demnitatea copiilor. 


Cu mijloacele pe care le au la îndemână - cuvântul scris şi vorbit, și 
imagini - şi cu puterea pe care o exercită asupra minţii oamenilor de 
rând și asupra deciziilor persoanelor cu funcţii înalte, reporterii şi edi- 
torii se află într-o poziţie potrivită pentru a oferi cuvântul celor neau- 
ziţi, pentru a lupta personal cu violenţa împotriva copiilor ori pentru 
a restabili adevărul și echilibrul, atunci când lipsa acestora afectează 
cel mai mult copiii. 


Copiii în termeni neutri 


n 


Cum numim copiii? În fiecare caz, copilul este „o persoană” „o ființă uma- 
nă” şi are nevoie, pentru a creşte cu demnitate, de o atitudine demnă, 
exprimată inclusiv de mass-media, în termeni neutri. Deci, pentru a scrie 
despre copii, vom folosi cuvinte neutre, ce încurajează dezvoltarea şi inde- 
pendenta copiilor - „copil; „adolescent; „tânăr” „elev” nu „micuţ”, nu „copi- 
laş”, nu „pici” 


Cum nu trebuie să-i numim pe copii? Copiii nu sunt nici „odrasle” și nici 
„progenituri“. Ne-ar plăcea, oare, să se vorbească în acești termeni despre 
copiii noştri? Copiii nu sunt nici „îngerași” şi nici „împielițaţi”. Prin urmare, 
nu trebuie să tratăm copiii şi tinerii — în cuvinte și atitudini - „nici ca pe niște 
porțelanuri, dar nici ca pe arici”. 


Copiii nu sunt „minori”. În limbajul curent, acest cuvânt are o conotaţie 
negativă: numaidecât unei minore i s-a întâmplat ceva rău sau un minor 
a comis un delict. Simpla menționare a comisiilor pentru minori sau a in- 
spectoratelor pentru minori creează deja un context negativ și o atitudine 
negativă. Astfel, chiar dacă terminologia juridică face referiri, de exemplu, 
la „persoane minore” sau la „legislația privind munca minorilor”, vom alege 
să le spunem acestor persoane „copii” şi să evităm cuvântul „minor”. 

Copiii nu sunt așa cum îi descriu diminutivele. Acestea diminuează statutul 
copilului ca persoană. O „fetiță micuță” îmbrăcată în „hăinuţe” „cu ochișorii 
mereu trişti”, care „locuiește, sărmănica, în niște condiţii dezastruoase” şi este 
o „făptură nevinovată și greu încercată de suferință”, are nevoie, la vârsta ei 
de 14 ani, nu de mila cititorilor, a celor din jur, ci de înțelegere, de sprijin și 
de intervenţia serviciilor sociale. Jurnalismul nu trebuie să trezească milă, 
ci acţiune. Nu vom spune că s-a creat o situație dramatică ori că acest lucru 
este fantastic sau extraordinar. Vom arăta asta. lar dramatismul situaţiei și 
faptul că ceva este fantastic ori extraordinar pot fi povestite în ansamblu, 
prin descrierea unui detaliu. 


Și perspectiva umană poate fi senzaţională 


Bunele practici ale jurnalismului modern îmbină perspectiva umană cu un 
„senzaționalism” nou, căruia i se adaugă o formă şi un conţinut, obţinute 
după ce „săpăm mai adânc și ţintim mai departe”. Este mai senzaţional fap- 
tul că „o tânără din Lăpușna a formulat, în Scoţia, recomandări pentru liderii 
lumii” decât că la lurceni „un tânăr este omorât de propria ţigară”. Este mai 
demn de atenţia publicului că „o resursă de comunicare între copiii și părinții 
afectaţi de migraţie, elaborată în Moldova, este tradusă și utilizată în Franţa” 
decât că „un adolescent din Anenii Noi ajunge la spital, călcat pe mână de 
roata unui automobil”... 


GHID DE STIL 


Clișeul „Cu cât știrile sângerează mai mult, cu atât se vând mai bine” exprimă 
succint o fixaţie a unor mass-media pe tragedii personale, pierderi, acci- 
dente, crime sau acte de violență. O întrebare mai veche a unui profesio- 
nist media ne ajută să tragem linia dintre ceea ce poate fi publicat și difu- 
zat în cazul unor fapte de violenţă și ceea ce nu poate fi prezentat public: 
„Ți-ar plăcea ca aceste texte și imagini să fie văzute de copiii tăi în ziar sau 
la televizor atunci când luaţi împreună micul dejun înainte de școală?”. Într- 
un subiect de presă axat, spre exemplu, pe problema violenţei împotriva 


copiilor sunt doi eroi centrali - copilul care este supus violenţei și copilul 
care poate citi sau privi aceste relatări. Aici vom urma practicile bune, care 
sugerează jurnaliştilor realizarea materialelor astfel încât acestea să nu dă- 
uneze nici unora, nici celorlalţi. Altfel spus, profesionalism înseamnă etică 
şi responsabilitate. Unii directori de televiziuni din Europa au recunoscut 
că le-au interzis propriilor copii să privească știrile pe care le produc. Așa- 
dar, vom publica știri despre copii, care sunt demne de noi și demne de 
atenţia publicului. 


Mai multe argumente pentru a intervieva un copil 


„A pune întrebări revelatoare, reliefând doar esenţialul din răspunsurile primi- 
te și mergând direct la aspectele cele mai umane ale poveștii” — astfel punc- 
tează un scriitor celebru, Garcia Marquez, reperele unui interviu reușit. 
Principiul director pentru interviurile cu copiii, promovat de UNICEF, este 
în consonanţă cu „a nu dăuna” lar principala provocare pentru un reporter 
în subiectele vizând copiii o reprezintă interviul cu un copil, a cărui stare de 
bine este afectată. 


Copilul are dreptul să spună ceea ce crede și ce simte atunci când este vor- 
ba de persoana lui sau situaţiile care îl privesc. Potrivit Convenţiei privind 
Drepturile Copilului, libertatea de exprimare a copilului trebuie să fie reali- 
zată doar în interesul lui superior și fără a încălca drepturile altora. 


Vom intervieva copiii nu pentru a ne amuza că ei „spun lucruri trăsnite”, 
nu pentru a umple rubricile de „curiozități” și „perle”. Vom intervieva copiii 
pentru „a da cuvântul celor neauziți”. Dacă violenţa se consumă undeva în 
spatele unor uși închise, a intervieva un copil supus violenţei înseamnă a 
face ca soarta lui invizibilă să fie cunoscută de public. Și interviul realizat de 
un jurnalist poate fi, uneori, singura oportunitate pentru copil de a-și face 
cunoscută istoria. 


Există mai multe argumente pentru a intervieva copiii: 
e Cuvintele spuse de copii sunt credibile pentru public 
e Copiii povestesc lucruri proaspete și interesante 
e Copiii oferă o perspectivă asupra realității diferită de cea a adulților 


e Unele subiecte - precum abuzul asupra copiilor, educaţia, jocul — 
afectează mai mult copiii decât adulţii, iată de ce ei trebuie să spună 
ce cred despre acestea 


e Un interviu îi oferă copilului sentimentul propriei valori, sporindu-i 
încrederea în propriile forțe și abilități. 


| 

Trei argumente pentru a NU intervieva un copil 


A intervieva un copil supus violenţei sau aflat în altă situație de risc este 
un lucru delicat și chiar riscant pentru noi. Există cel puțin trei argumente 
pentru a NU intervieva un copil: 


e Copilul retrăiește o trauma psihică 
e Copilul ar putea fi hărțuit, mai târziu, de abuzator 


e Copilul ar putea oferi informații inexacte. 

Dacă un copil care răspunde la întrebările jurnalistului trăieşte din nou 
momentele traumatizante și suferă din această cauză, atunci şi acțiunea 
reporterului poate fi calificată drept abuz. În cazul în care subiectul dezvă- 
luie identitatea copilului și mărturiile lui pot fi privite ca acuzaţii, copilul ar 
putea fi urmărit de agresor şi supus altor acte de violenţă. Nu vom uita asta 
în munca noastră de reporteri. 


Atunci când jurnalistul caută informaţii veridice, copilul nu este singura 
sursă relevantă. Atunci când un jurnalist îndeamnă copilul: „Spune ce s-a 
întâmplat!”, aceasta sună pentru copil ca un ordin al unui adult. Oare este 
vorba de o decizie conştientă, matură a copilului de a răspunde la între- 
bări? Nu, mai degrabă este vorba de un raport de putere dintre un adult și 
un copil. lar acesta este un abuz. 


Cum îi cerem copilului un interviu? 


Îi spunem de ce avem nevoie. Și nu uităm să-i comunicăm pentru ce avem 
nevoie de acest interviu. Îi vom oferi timp să analizeze, împreună cu adulţii 
responsabili de soarta lui, consecinţele cu care se va confrunta după ce 
discuţia va fi difuzată. Nu ne folosim de oameni! 


GHID DE STIL 


Dacă refuză, nu ne descurajăm. Găsim pe altcineva din această comunitate 
care să ne vorbească. Schimbăm perspectivele din care analizăm situaţia și 
vom realiza subiectul! Puţine lucruri se compară cu sentimentul că ne-am 
descurcat ca un profesionist, reușind în acelaşi timp să protejăm copilul. 


Vom folosi metode corecte, deschise şi simple pentru a obţine interviuri și 
imagini. Atunci când este posibil, acestea trebuie să fie obţinute conștient 
şi cu acceptul copilului sau al unui adult responsabil, tutore sau asistent 
social. Nu vom plăti copiilor, părinţilor ori tutorilor copiilor pentru materi- 
alul referitor la copil, cu excepţia cazului în care aceasta este într-adevăr în 
interesul copilului. 


Vom evita să dăm bomboane și, mai ales, speranţe deșarte! Nu este man- 
datul nostru să ajutăm direct, nu suntem asistent social și nu avem pregă- 
tire profesională pentru a consilia copilul. Suntem siguri că vom avea timp 


pentru a urmări în continuare evoluţia situaţiei lui? Că ne putem implica 
pentru a-l ajuta moral și material? Nu dăm speranţa că îi oferim dragoste, 
susținere morală, ajutor, relaţii la problema lui. Sarcina jurnalistului este să 
relateze. Ne facem doar munca: onest şi profesionist. 


Atunci când îi spunem copilului despre interviu, vom adapta informaţia la 
vârsta copilului și la nivelul lui de înțelegere. Aceasta trebuie să includă: 


e Scopul interviului 

e Undeva fi difuzat, în ce ziar, la ce post de radio sau televiziune 
e Despre ce vom vorbi 

e Careva fi rezultatul interviului, ce ar putea urma după interviu 
e Vorbim despre confidenţialitate 

e Niciodată nu vom încuraja fals (cu scop ascuns) un copil 


e Niciodată nu vom promite ceea ce nu vom fi în stare să-i oferim (de 
exemplu, confidenţialitate totală sau să-i găsiţi un membru al fami- 
liei). 


Cum realizăm un interviu? | 


Vom intervieva copilul în mediul lui obișnuit, dar nu într-un spaţiu care are 
pentru el conotaţii negative şi nici într-un cadru formal: nu în cabinetul 
directorului de liceu, nu la sectorul de poliţie. Copilul trebuie să se simtă în 
siguranţă în timpul discuţiei. 


Vom face interviul cât mai scurt posibil. Pentru aceasta putem afla cât mai 
multe informaţii înainte de interviu. Din ce familie provine? Are familie? Ce 
mediu şcolar are? În ce relaţii se află cu semenii? Cum este privit de adulți? 
Ce susţinere are din partea comunității, lucrătorilor sociali, poliţiei, profe- 
sorilor, medicilor? Înainte de discuţie, vom încerca să înțelegem circum- 
stanţele în care a crescut copilul şi cum a evoluat viaţa lui. 


În timpul interviului, aflăm, de asemenea, care sunt bucuriile, dorinţele lui, 
activităţile preferate și obiectele îndrăgite, persoanele cu care îi place să 
comunice. Toate aceste detalii ne vor ajuta să axăm subiectul media pe 
lucrurile cu adevărat relevante, pe dimensiunea umană: vom vorbi despre 
copil ca despre o ființă complexă, dintr-o perspectivă pozitivă. Atunci când 
realizăm interviul, nu uităm de detalii. Ele vor da valoare și culoare rela- 
tării. „Magnetofonul este foarte folositor pentru a-ți aminti cuvintele, dar nu 
trebuie neglijat niciodată chipul interlocutorului, care poate spune mult mai 
multe decât vocea lui, și uneori tocmai contrazicând vorbele”, scrie un laureat 
al Premiului Nobel pentru Literatură. 


Într-un interviu cu un copil vom ţine cont de: tradiţii, prejudecăţi, frustrările 
personale ale copilului și relaţiile lui cu cei din jur. 


Întrebările jurnalistului îl pot ajuta pe copil să-şi amintească pe parcurs mai 
multe informaţii decât a fost în stare să-și amintească imediat. De aseme- 
nea, prin întrebările noastre putem influenţa copilul să dea informații, să 
conducem copilul spre un răspuns așteptat. 


Interviurile repetate, cu întrebări sugestive, pot conduce la o situaţie în care 
copilul oferă răspunsuri false şi confirmă lucruri pe care intervievatorul do- 
reşte să le obţină. lată de ce deseori copiii care trebuie să depună mărturie 
pentru un proces sunt înregistrați cu camera video și nu sunt expuși presiu- 
nii interogatoriului „pe viu” de către avocaţi sau procurori în timpul ședinţe- 
lor de judecată. O asemenea practică există deja și în Republica Moldova și 
este promovată de Centrul Naţional de Prevenire a Abuzului față de Copii. 
lar profesioniștii în domeniu au propriul Ghid de audiere legală a copiilor 

Răspunsurile copilului într-o discuție pentru presă trebuie să fie înregistra- 
te cu acuratețe, iar jurnalistul nu trebuie să le influențeze în niciun fel. 


Discuţii individuale sau în grup? 


Cu excepţia cazului în care discutăm despre experienţa proprie a copilului, 
ar fi mai bine să intervievăm copiii în grupuri mici. Astfel, ei se pot simţi mai 
în siguranţă, se încurajează reciproc și interviul este mai mult o discuţie 
decât un interogatoriu. 


De obicei, copiii sunt influenţaţi, controlați de adulți, și trebuie să facă ceea 
ce le spun maturii să facă, iată de ce unii copii s-ar putea simţi înspăimân- 
taţi de intervenţia unui adult străin, chiar dacă este un jurnalist cunoscut 
de toţi, și nervos vizavi de ceea ce dorește reporterul de la el. 


GHID DE STIL 


Reguli pentru un interviu 


e  Înregistrăm totul şi, în același timp, notăm reperele importante ale 
discuţiei 


e Vom încerca să nu ne implicăm emoţional 
e Nu vom da speranţe deșarte 


e Vom încerca să înțelegem copilul, dar nu vom lua în nici un fel ati- 
tudine. Doar îl ascultăm. Aici ne vor ajuta răbdarea și interjecțiile: 
„A-a-a... într-adevăr..., da..., înțeleg..., trebuie să fie greu...” 


e Vomfi atenți și respectuoșşi 


e Nu este treaba noastră să ajutăm direct. Doar vom relata şi vom so- 
licita intervenţii 


a 


e Vom păstra contactul vizual — calm 
e Vom respecta intimitatea și viața privată a interlocutorilor 
e Îi vom permite copilului „să conducă” interviul 


e Vom aştepta răspunsul la întrebări, nu ne vom grăbi să-l formulăm 
în locul copilului 


e Nu vom interpreta spusele copilului. 


La fel, nu vom fotografia un copil, nici în cadrul privat, nici în cel public, fără 
permisiunea părinţilor, a tutorelui sau a unui reprezentant legal. Excepţie 
sunt situaţiile în care surprindem că acest copil este agresat, este implicat 
într-un accident sau i se încalcă drepturile. Și vom folosi aceste poze dozat, 
fără ca acest copil să fie recunoscut, doar pentru a restabili demnitatea co- 
pilului, drepturile lui, pentru a genera discuţii publice asupra unor fenome- 
ne îngrijorătoare sau periculoase, şi nu în calitate de produs mediatic. 


trebarea „Cum te simţi?”. Cercetările spun că astfel de întrebări sunt 


IMPORTANT: Vom evita să adresăm copilului aflat în stare de risc în- 
contraproductive și pot face rău copilului. 5 


Reactiile psihologice ale copilului în timpul 
interviului 


e Copilul poate fi speriat și poate refuza să acorde interviuri. Vom res- 
pecta această alegere a copilului. 


e  Retrăirea evenimentelor traumatizante în timpul interviului poate 
avea un impact negativ asupra stării psihologice a copilului. 


Jurnalistul trebuie să fie conştient şi pregătit să răspundă la nevoia de si- 
guranţă psihică a copilului în timpul interviului. Interviul trebuie întrerupt, 
dacă devine prea dureros din punct de vedere emoţional pentru copil, 
atunci când: 


e copilul începe să plângă, 

e îşi frământă sau îi tremură mâinile, 
e îşi acoperă gura și faţa cu palmele, 
e transpir, 

e evită privirea în timpul discursului, 


e se joacă nervos cu obiecte mici. 


IMPORTANT! Ce vom face pentru ca interviul să nu fie o experienţă tra- 
umatizantă pentru copil? 


e Vom cere permisiunea persoanei responsabile de copil (părinte, tu- 
tore) 


e Vom intervieva copilul în prezenţa unui adult în care el are încre- 
dere 


e Vom urmări starea psihologică a copilului pe toată durata interviu- 
lui 

e Vom renunța la interviu, dacă retrăirea traumei îl face pe copil să 
sufere. 


Principii directoare privind reportajele despre copii 


Nu este ilegal să intervievăm un copil sub 16 ani, dar de cele mai multe ori 
nu este etic. Este vorba despre ceea ce se numește consimțământ infor- 
mat. 


Vom cere consimțământul părinţilor sau tutorilor înainte de interviu. 
Aceștia nu vor fi rugaţi să se dea cu părerea asupra problemelor care 
se află în afara capacităţilor lor de a răspunde adecvat. Trebuie să ne 
asigurăm că şi copiii, şi părinţii (tutorii) înţeleg natura materialului și 
sunt capabili să-şi dea consimțământul informat. Nu vom remnunera 
nici într-un fel copiii sau tutorii pentru a obține consimțământul. 


Nu vom solicita consimţământul atunci când predomină interesul pu- 
blic, dar şi atunci când înregistrăm vox populi cu copiii în subiecte ne- 
controversate, cum ar fi cântăreții preferaţi sau hobbiurile. 


Nu vom accentua stigmatizarea copilului; în calitatea noastră de jurnaliști 
şi de oameni, vom evita să etichetăm copiii şi să descriem maniera în care 
au fost expuși represiunilor, inclusiv violenţelor fizice și psihice sau discri- 
minării, ori excluderii din comunităţile lor. Vom descrie întotdeauna con- 
textul exact al articolului sau imaginii ce implică un copil. 


GHID DE STIL 


Vom asigura anonimatul în special în cazul în care copiii sunt supuși riscu- 
lui. Vom schimba întotdeauna numele, ne vom asigura că astfel nu trans- 
ferăm situaţia asupra unui alt copil ce poartă numele schimbat și nu vom 
dezvălui vizual identitatea copiilor care apar în următoarele situaţii: 


e copii victime ale abuzului sau exploatării sexuale 
e copii autori ai abuzului sexual sau actului de violenţă fizică 


e copii persoane infectate cu HIV, persoane care trăiesc cu SIDA sau 
copii care au decedat de boli asociate SIDA, chiar dacă copilul, pă- 
rintele sau îngrijitorul au autorizat aceasta de o manieră informată 


e persoane acuzate sau culpabile de crimă. 


În anumite situaţii, atunci când un copil riscă să devină victimă a represi- 
unilor, vom omite numele, nu vom dezvălui vizual identitatea copilului şi 
vom sonoriza afirmaţiile lui cu vocea altui copil. 


Nu vom publica materiale care ar putea afecta serios dezvoltarea fizică, 
morală sau psihică a copiilor. Audienţa, inclusiv copiii, pot fi deranjaţi de 
prezentarea violenței, elementelor grafice. Să nu uităm că mai mulţi fac- 
tori, combinaţii, pot crește impactul violenţei. Printre aceștia se numără: 

- Violenţa din viaţa reală care poate reflecta experienţa personală, de 

exemplu violența domestică, huliganismul; 

- Violenţa în locuri care de regulă sunt considerate sigure, cum ar fi do- 

miciliul, spitale, şcoli; 

- Metode sadice sau neobișnuite de a promova durere sau moarte; 

- Incidente în care femeile şi copiii sunt victime; 


- Violenţa, fără a arăta efectul asupra victimelor sau consecinţele pen- 
tru atacator; 


- Violenţa sexuală; 
- Agresiuni verbale, de regulă înjurăturile; 
- Suicidul, tentativele de suicid; $ 


- Reacţiile la violență, în special din partea copiior. 


Trebuie să ne asigurăm că nu prezentăm violența verbală sau fizică care 
poate fi ușor de imitat de către copii într-o manieră periculoasă. 


Menţionarea și prezentarea naţionalității, 
statutului etc. 


Vom menţiona naționalitatea, statutul de persoană cu dizabilități (nu de 
invalid, de șchiop, orb, surd - pentru toate acestea există echivalente ce 
indică deficienţe motorii, de văz, de auz) sau de persoană afectată de HIV/ 
SIDA, doar dacă acestea sunt relevante pentru textul articolului sau relată- 
rii. De multe ori nu sunt. Dacă un copil cu dificultăți de vorbire participă, la 
Chişinău, la Primul Festival artistic al copiilor cu dizabilităţi, şi scopul decla- 
rat al festivalului este „de a descoperi și promova abilitățile creative” ale aces- 
tor copii, menţionarea dizabilităţii este relevantă. Nu însă şi atunci când 
copilul participă la o campanie de colectare de fonduri pentru o cauză ce 
nu are vreo relaţie cu dizabilităţile sale. Articolul nostru poate fi despre per- 
sonalitatea copilului, despre ceea ce a reușit, nu despre ceea ce nu poate să 
facă. lar atunci când îl intervievăm pe acest copil, nu ne vom comporta de 
parcă dizabilitatea se poate transmite ca o maladie. 

GHID DE STIL 


De asemenea, în cazul copiilor bolnavi, răniți sau cu dizabilități, vom evita 
difuzarea imaginilor care, prin caracterul lor senzațional, exploatează per- 
soana. Jurnalismul este mai degrabă o chestiune de protecție, decât de 
exploatare. 


Resurse pentru documentare 


11. 
12. 


14. 
15. 


UNICEF PRINCIPLES FOR ETHICAL REPORTING ON CHILDREN. 
http://www.unicef.org/media/media_tools_guidelines.html 


MASS-MEDIA ȘI DREPTURILE COPILULUI. O resursă pentru jurnaliști 
scrisă de jurnalişti. 


MediaWise, UNICEF Moldova. Chișinău, 2005. 


http://www.enpac.org.md/fileuri/Mass-media_si_Drepturile_Copilu- 
lui_UNICEF_2005.pdf 


VIOLENŢA ÎMPOTRIVA COPIILOR: CE ŞI CUM RELATĂM. Ghid de bune 
practici pentru mass-media. 


Centrul Naţional de Prevenire a Abuzului față de Copil, UNICEF Mol- 
dova. Chișinău, 2006. 


http://www.enpac.org.md/fileuri/Ghid_Mass_Media_Violenta_Copii. 
pdf 


INTERVIEWING CHILDREN. A guide for journalists and other, Save the 
Children, 2003. 


. KAK WHTEPBbIOMPOBATb QETE: pyKoBOAcTBO ANA XypHanucToB N 


apyrux. 
Mockea, 2000. http://www.evartist.narod.ru/text16/068.htm 


OMUL, MAI ALES. Ghid de bune practici în domeniul jurnalismului 
pentru dezvoltare umană. Universitatea de Stat din Moldova, Centrul 
Independent de Jurnalism, UNICEF Moldova. Chișinău, 2005. 


. HEJIOBEK,  TIPEMIE  BCETO.  Tlpakrnueckoe  pPyKOBOACTBO 


MO  XypHanucruke B  o6nacTn  vuenoBeueckoro  pa3BuTuA”, 
TocynapcTBeHHbiă ynnBepcurer Pecny6nnkn Monanoga, Hesagncumbiiă 
Q4eHTp xypHanucruku, [lpencraBurenbcTBo lOH/ACEO B Mongose. 
KuwuH3y, 2005. 


www/library.cjes.ru/files/pdf/human-above-all.pdf 


ÎN SPATELE GRATIILOR, CU FAŢA SPRE LUME. TINERII ÎN CONFLICT CU 
LEGEA. Ghid mass-media privind relatările în domeniul justiţiei juve- 
nile. Centrul Media pentru Tineri, UNICEF Moldova. Chișinău, 2006. 


16. IMAGINEA TINERILOR. Ghid pentru jurnalişti şi alţi profesioniști. Cen- 
trul Media pentru Tineri, UNICEF Moldova. Chișinău, 2005. 


17. PRESA TINERILOR ÎN REPUBLICA MOLDOVA. Ghid 2003-2004. Centrul 
Independent de Jurnalism, Centrul Tânărului Jurnalist, UNICEF Moldo- 
va. Chişinău, 2004. 


18. GHID DE BUNE PRACTICI PRIVIND RELATAREA DESPRE HIV/SIDA. 
PNUD, UNAIDS. Chişinău, 2004. http://www.aids.md/ro/information/ 
library/d722/ 

Libxa 2 


GHID DE DESIGN ȘI PAGINARE 


„În materie de design al ziarelor, calitatea prezentării nu 
valorează nimic dacă aceasta nu redă informaţia complet 
şi instantaneu. Cititorii nu au nici timp, nici răbdare să “sur- 
monteze” manoperele designerului pentru a extrage infor- 
maţia. Lucrul designerilor de ziare se rezumă la misiunea de 


a facilita viața cititorilor, nu de a o complica”. 


Michel A. Carter, expert al Agenţiei Informaționale a SUA 


Un design reușit este capabil să confere conţinutului unic al ziarului o anu- 
mită eleganţă, să o prezinte de o manieră atractivă. Cititorul are mai mare 
încredere într-un ziar îngrijit și ordonat, decât în unul dezlânat și haotic. Un 
design bun este mai degrabă funcţional decât decorativ; acesta niciodată 
nu „sacrifică” conținuturile utile doar în favoarea unei mai bune prezentări 
a ziarului. 


Am ordonat mai jos niște reguli și sugestii pentru crearea unei publicații cu 
un design modern, de care ar trebui să ţină cont în primul rând redactorii- 
şefi, designerii și paginatorii, dar și reporterii. Recomandările pot fi utilizate 
la crearea ghidului de stil al propriei publicaţii, indicând în ea și niște para- 
metri concreți. 


GHID DE STIL 


Fonturi 


Alegeţi un singur font (garnitură) pentru textele de bază. În aceste texte 
vor fi aplicate garniturile „obişnuite”, „de lucru”. Fonturile decorative sunt 
inoportune, deoarece conțin mai multe elemente adiționale care complică 
lectura. Astfel de fonturi sunt indicate pentru materiale publicitare sau pe 
paginile despre cultură, creația poeților, pictorilor și scriitorilor, viaţa priva- 


tă a VIP-urilor, pe paginile cu dedicaţii şi cele de umor. 


Ochiul nostru percepe cel mai ușor fonturile de tip “serif”, adică caracterele 
care au la finele fiecărei litere mici ornamente, nu pe cele “sans-serif”, care 
sunt lipsite de aceste mici ornamente. (Exemple de fonturi “serif”: Times 
New Roman, Georgia, Courier New etc., la categoria “sans-serif” se referă: 
Arial, Verdana, Tahoma etc.). Este recomandabil ca într-un ziar să nu fie 
utilizate mai mult de două fonturi. Totodată, unul dintre acestea, adică 
cel de bază, trebuie să fie de tip „serif”, iar cel adițional să fie din categoria 
„sans-serif”. Fonturile alese trebuie aplicate și pentru titlurile rubricilor de 
ştiri. Pentru titluri este mai indicat să utilizăm fonturi “sans-serif”. 


Fontul unic va fi utilizat pentru tot textul materialului. Este inadmisibil ca 
o parte din text să fie redată cu un font, iar cealaltă - cu altul. La nivel de 
subconștient, cititorul deprins cu anumite caractere ale știrilor va înţelege 
că citeşte anume știrile, dar nu altceva. 


Niciodată nu vom aplica fontul unic și pentru publicitate. Nu trebuie să 
derutăm cititorii noștri, încălcând această regulă. Acelaşi lucru este valabil 
şi pentru articolele publicitare. 


Vom utiliza caracterele suficient de mari ale fontului ales, pentru ca textul 
să fie uşor de lecturat. Pentru textul de bază sunt recomandabile caractere 
de 9-10 puncte, dar nu mai mici de 8. Pentru anunţuri și programele TV nu 
vor fi alese caracterele mai mici de 7 puncte. 


Nu se poate de îngustat (şmăluit) sau de lărgit fonturile. Fonturile au fost 
elaborate într-un anumit mod nu întâmplător. Dacă aveţi nevoie de un font 
foarte îngust (șmal), atunci e mai bine să-l selectați pe cel care a fost con- 
ceput iniţial anume așa. 


Intervalul dintre litere trebuie să fie același pe parcursul întregului articol, 
dar cel mai bine pentru întregul ziar. Dacă textul nu se încadrează în dimen- 
siunile prestabilite, este mai indicat să se recurgă la prescurtarea acestuia, 
cu atât mai mult cu cât, așa cum ne-o confirmă uzul, acest lucru este posibil 
întotdeauna. Vom evita să abuzăm de opţiunile „tracking și „kerning” ale 
programelor de paginare, or, textul înşirat pe alocuri şi înghesuit în alte lo- 
curi arată dezordonat și trădează lipsa de profesionalism, făcând totodată 
mai dificilă lecturarea și perceperea textului. 


Vom respecta un interval egal (interlinie/interliniaj) şi între rânduri. Nu se 
admite ca pe unele pagini distanţa dintre rânduri pe orizontală să fie egală 
cu 10 puncte, iar pe altele — de 12. Acest lucru face ca pagina să arate dez- 
ordonată și, în plus, complică perceperea textelor de către cititor. Intervalul 
între rânduri mărit într-o măsură potrivită face textul mai ușor de asimilat, 
mai ales când rândurile sunt lungi. Este bine să stabilim un standard pro- 
priu, pe care să-l aplicăm întotdeauna. Nu trebuie să mărim intervalul dacă 
articolul e prea mic şi nici să-l micşorăm dacă textul este destul de mare. 


În procesul de paginare sunt indicate evidenţierile pentru a accentua un 
cuvânt sau un fragment din text. În acest scop vor fi aplicate caracterele 
grase sau negre (bold) şi cursivul (italic). Lizibilitatea cu astfel de caractere 
este redusă, însă pentru fragmente mici de text acestea sunt potrivite. Cu 
caractere grase vor fi redate lead-urile, iar cu cele cursive, citatele nu prea 
mari. 


Nu se recomandă categoric aplicarea sublinierii (underline). Acest mijloc 
de evidenţiere este o „moștenire” din epoca mașinilor de scris, fiind consi- 
derat apogeul prostului-gust în domeniul tipografiei. 

Pentru a scoate lead-ul în evidență, va fi ales un anumit procedeu pen- 
tru întreg ziarul. Metoda cea mai simplă este paginarea cu caractere bold. 
Uneori lead-urile sunt prezentate aplicând un corp de literă ceva mai mare 
decât textul de bază. La fel, în cazul lead-urilor vom recurge și la letrine, 
precum și la alinierea stânga, astfel încât marginea din dreaptă să rămână 
„Zdrenţuită”. Din contul acestui procedeu textul devine mai „aerisit”, 


Fonturile pentru titluri 


Rămân valabile aceleași abordări și reguli ca şi pentru textul de bază: va fi 
aplicat un singur font sau două. Pentru titlurile materialelor ce au legătură 
cu ştirile va trebui ales un font unic. 


Alt font poate fi ales pentru titlurile articolelor din alte compartimente ale 
ziarului (cele care nu au legătură cu ştirile). Însă pentru astfel de materiale 
urmează a fi utilizat un singur font cu variațiuni. Procedeul propus va servi 
drept reper pentru cititori. Aceștia vor realiza că materialele care au titluri- 
le tipărite cu un font sunt știri, iar cele tipărite cu font diferit se referă la alte 
compartimente ale publicaţiei. 


În titluri trebuie aplicate majuscule şi minuscule. Cercetările au demonstrat 
că pentru a citi şi percepe cuvintele tipărite doar cu majuscule oamenii au 
nevoie de un interval de timp mult mai mare decât pentru cele tipărite cu 
majuscule și minuscule. Acelaşi lucru este aplicabil şi pentru publicitate. În 
cazuri excepţionale, este admisibil să se utilizeze pentru titlul articolului 
de fond doar majuscule. În acest caz, dimensiunea corpului de literă va 
fi mărită în așa fel ca să fie eiliminate toate impedimentele de lizibilitate 
generate de majuscule. 

Odată elaborat designul fontului (garnitura, corpul de literă, interlinia/in- 
terliniajul), acesta va fi aplicat succesiv pe toate paginile publicaţiei. 


Lăţimea și numărul coloanelor 


Pentru textul de bază lățimea optimă a coloanelor este de cca 4-5 cm, 
aceasta însemnând 6-10 cuvinte sau 35-60 de semne. Textul mai înghesuit, 
adică șmăluit, devine mai puţin lizibil. În procesul lecturii, ochiul efectuează 
o mişcare în zigzag. Dacă coloniţa este îngustă, ochiul „aleargă” dintr-o par- 
te în alta. Mişcările nu mai sunt ritmice. Când coloniţa este aliniată centrat, 
mai multe cuvinte trebuie trecute dintr-un rând în altul, astfel că lungimea 
rândului se schimbă radical. Dacă rândurile sunt exagerat de lungi, ochiul 
se plictisește și mișcările încetinesc. Să găsești începutul rândului nou este 
chiar foarte greu. Respectivul procedeu este aplicat pentru a crea o anumi- 
tă dispoziţie. Un text despre business, unul energic, cum ar fi textul știristic, 
este de obicei încadrat într-o coloniţă rezonabil de îngustă și dinamică, pe 
când în monografii și buclete pretenţioase şi scumpe designerul optează 
pentru rânduri lungi și „statice”., 


Cea mai lată coloniţă nu va avea mai mult de 10-12 cm. Este dificil de a 
citi coloniţele mai late, de aceea procesul de percepţie va fi mult mai lent. 
Cititorul va fi nevoit să cuprindă cuvinte separate, nu grupuri de cuvinte 
concomitent. 


Este inadmisibil să desparţi colonițele prin linii (para dintre coloane), decât 
în cazurile când aceasta e neapărat necesar pentru a delimita materialele 
din pagină. Liniile dintre coloane aglomerează pagina, mai indicate fiind 
spaţiile albe dintre coloanele textului de bază. Vom ţine cont de același 
principiu și în cazul liniilor de separare orizontale. 


Liniile textului din coloanele diferite de pe aceeași pagină se vor situa la 
același nivel orizontal. În partea de jos liniile tuturor coloanelor trebuie să 
coincidă. Dacă aceasta se întâmplă (și nu aţi modificat interlinierea stabilită 
de machetă) toate liniile se află la nivelul necesar. 


Pe pagină nu vor rămâne „linii suspendate’, aşa-numitele „văduve” sau „or- 
fani” Aceasta înseamnă că sfârșitul textului nu poate fi trecut în cealaltă 
coloană dacă ocupă un rând sau două. În următoarea coloană, putem trece 
un fragment de text doar dacă acesta ocupă nu mai puţin de trei rânduri. 


Pentru ca textul să nu pară prea anost și monoton, acesta va fi despărțit 
prin alineate. Dar şi în acest caz simţul măsurii va fi indicat: când sunt prea 
multe alineate, aceste elemente de text arată prea mărunte, iar fiind prea 
puţine ele par exagerat de masive și voluminoase. 


Vom urmări ca pe pagină să nu fie doar text. Astfel de pagini sunt numite 
de către gazetari „cărămizi”, or, o cărămidă nu are nimic atractiv, cu atât 
mai mult cu cât paginile lipsite de elemente grafice prezintă dificultăţi de 
lizibilitate. 


Elementele articolului 


Coloanele 


Toate materialele articolului vor fi plasate cu grijă în blocuri dreptunghiu- 
lare. Este indicată diversificarea formei și a dimensiunii materialelor şi ilus- 
traţiilor. Formatul şi locul vor corespunde priorității materialului. Nu este 
admisibilă paginarea textului în formă de „L” sau în formă de imagine în 
oglindă a literei „L” În redacţii, respectivul procedeu este numit „cizmă” sau 
„ciubotă”. 

Divizând textul cu fotografii, infografică sau inserturi, le vom plasa în așa 
fel încât ochiul să poată desluși uşor şi firesc continuarea textului. Privirea 
cititorului trebuie să surprindă instantaneu începutul textului și să nu-l ca- 
ute pe parcursul lecturii respectivului material. lată de ce fotografiile, in- 
fografica sau inserturile nu vor diviza un text integru. Este mai indicat ca 
respectivele elemente să fie plasate între părţile sau blocurile articolului 
separate între ele de intertitluri sau letrine (drop cap), adică litere cu corp 
mare plasate la începutul unui alineat. 


Vom urmări echilibrul dintre dimensiunile titlului și ale textului. Toate tex- 
tele diferă, astfel că și dimensiunile titlurilor vor fi diferite. Titlul nu trebuie 
să pară nici prea mare, dar nici prea mic. Materialele mai voluminoase cu 
titlu și fotografii mari trebuie plasate în partea de sus a paginii. Cu cât ma- 
terialul este mai mic ca dimensiune, cu atât mai jos se va situa. Fireşte, cel 
mai mare titlu va însoţi anume cel mai mare material şi, respectiv, cel mai 
mic titlu va avea materialul cel mai mic. 


Pentru a facilita percepţia textelor prea mari la nivel vizual se recomandă 
de a recurge la letrine. În aceleași scopuri mai pot fi utilizate intertitlurile la 
fragmentele articolului. 


Pentru ediţiile de tip tabloid este recomandat un număr de 5-6 coloane. 
Dacă sunt mai puţine coloane, rândurile vor fi prea lungi, iar în caz contrar 
- prea scurte. În colonițe mai înguste putem încadra conținuturile rubrici- 
lor de anunţuri și programele TV. 

Distanţa dintre elementele conexe ale paginii va fi aceeaşi, egală cu dis- 
tanţa dintre coloanele textului de bază. Aceeași distanţă va separa: a) titlul 
de începutul articolului; b) titlul de fotografie; c) legenda la fotografie de 
fotografia propriu-zisă; d) o fotografie de alta; e) toate elementele conexe. 


Distanţa care separă elementele nelegate unele de altele va fi de două ori 
mai mare. Acesta este un alt reper pentru cititor. Astfel, cititorului îi sunt 
oferite indicii clare privind elementele care sunt legate între ele, fotografii- 
le ce se referă la articol, titlurile ce se raportează la acesta etc. 


Machetele pentru prima pagină și paginile interioare ale publicaţiei întot- 
deauna se vor deosebi. 


În procesul de paginare este indezirabil abuzul de ornamente în formă de 
rame sofisticate, fonturi decorative şi ilustraţii de prost-gust. 


O tendinţă indiscutabil proastă şi care se manifestă în special la ziarele mici 
şi medii este inversarea culorilor (fundal închis și culoarea textului deschi- 
să). Această modalitate este cea mai dificilă pentru lectură, potrivit unor 
studii. Dacă astfel de procedee sunt aplicate totuși, acestea urmează să fie 
reduse la minimum, spre exemplu, pentru evidenţierea unor anumite ele- 
mente (titlurile articolelor, rubrici). 


Pentru macheta unui ziar modern va fi benefică reducerea numărului de 
fonturi, stiluri şi culori utilizate și mărirea dimensiunilor titlurilor și ilustrați- 
ilor. Graţie utilizării discrete a fonturilor, culorilor etc., vom putea evidenția 
mai bine elementele mai importante ale paginii, adică fotografiile, ilustra- 
ţiile, prezentarea grafică. Or, anume aceste elemente fac ziarul mai atractiv 
sub aspect vizual, iar dacă ne axăm pe acestea, „înzorzonarea” nu mai este 
necesară. 


Infografica 


Pentru vizualizarea ştirilor se recomandă a utiliza grafica cu caracter in- 5 
formativ - hărţi, tabele, diagrame, rating-uri, scheme etc. Cele mai simple 

elemente grafice cunoscute demult sunt hărţile care informează cititorul 
despre locaţia evenimentului la care se face referire în articol. Majoritatea 
articolelor mari se pretează la soluţii grafice, cum ar fi tot felul de scheme. 
De exemplu, într-un material despre literatura pentru copii poate fi scoasă 
în evidenţă o listă a cărților recomandate pentru lectura copiilor. Ca să evi- 
tăm repetiţia, este mai indicat ca lista să fie separată de articol, să fie tipări- 
tă cu alte caractere, să i se dea un titlu ce poate fi încadrat într-o ramă. 


La crearea infograficii, va avea prioritate caracterul informativ, nu cel ar- 
tistic. O grafică sofisticată este inutilă dacă aceasta nu explică și nu com- 
pletează articolul. Totodată, utilizarea diferitelor diagrame trebuie să fie 
diversă, în caz contrar, în loc de un design gazetăresc ne vom pomeni cu o 
prezentare specifică revistelor științifice, ceea ce va plictisi cititorul. 


Inserturile 


Un fragment mai important de text sau o frază relevantă culeasă cu ca- 
ractere mai mari și prezentată în forma unui bloc de text independent, 
aplicându-se cadrarea sau marcarea cu ajutorul opțiunii „highligth”, care 
dă evidenţierea cu ajutorul liniilor, se numeşte insert. Insertul este reco- 
mandat mai ales în cazul articolelor care ocupă o pagină întreagă sau chiar 


xn 


două. Acesta va fi plasat în interiorul textului; un insert „descarcă” un text 


masiv. Insertul joacă rolul unui lead și incită cititorul să lectureze textul. 
Insertul poate fi evidenţiat adițional cu o pereche stilizată de ghilimele sau 
cu ghilimele simple. 


Spaţiul alb 


Spațiile albe în pagină reprezintă unul dintre cele mai utile elemente. Spa- 
ţiile albe ajută să creăm un ziar cu prezentare atractivă. Pentru separarea 
elementelor din pagină vom utiliza spaţiile albe în loc de liniile negre. Tra- 
sând în pagină linii negre, designerul distruge spaţiile albe făcând pagina 
mai aglomerată. 

Plasând materialul în pagină, vom urmări ca toate petele albe să fie dispu- 
se în jurul textului. Însă această regulă are și o excepție. În ultimul timp, în 
mai multe ziare de peste hotare, un spațiu alb echivalează cu 2-3 volume 
de spaţiu dintre coloane și este plasat în cadrul articolului, ceea ce arată 
stilat și fresh. Destul de bine dă și spaţiul dintre coloane suprapus cu un 
insert în formă de citat în partea de sus a unei coloane goale. 


Fotografiile în ziar 


Pe fiecare pagină, ar trebui să existe o fotografie principală. Dimensiunile 
fețelor din fotografii nu vor fi mai mici decât o monedă de 25-50 de bani. 
Când feţele sunt prea mici, vom mări fotografiile. Este necesar să ne preo- 
cupăm și de echilibrul materialului ilustrativ din pagină. Cititorului trebuie 
să-i fie clar la ce material se referă imaginea. 


Fotografiile trebuie să fie însoţite de text aproape întotdeauna. Excepţie ar 
putea fi imaginile ilustrative fără legendă din materialele de divertisment, 
din textele publicitare, din programele TV etc. La fel, o inscripţie nu este 
neapărat necesară când este publicată o fotografie extrem de relevantă 
care uneori poate înlocui chiar un articol întreg, de exemplu, o fotografie 
mare de la executarea lui Saddam Hussein. Un prim-plan al feţei și ochilor 
lui Saddam Hussein cu ștreangul la gât nu mai necesită comentarii. Însă 
astfel de fotografii relevante sunt extrem de rare. 

Legenda la fotografie trebuie să sugereze expres: de ce a fost publicată 
poza, cine sunt persoanele din imagine, dacă poza conţine ceva interesant 
şi important pe care cititorul ar putea să nu-l observe. Textul care însoțește 
fotografia este redactat la timpul prezent, fiind plasat cu litere mai mari de- 
cât textul de bază. La fel, se recomandă de a utiliza caracterele grase (bold). 
Dacă la text a fost utilizat un font “serif”, atunci pentru legendă vom alege 
un “sans-serif”. Nu sunt prea indicate legendele plasate chiar pe fotografie, 
căci acestea, în primul rând, acoperă o parte din imagine, iar în al doilea 
rând, nu sunt prea lizibile, mai ales că la noi în ţară calitatea poligrafiei nu 
este prea bună. 


E bine să urmărim ca sub fiecare fotografie sau alături de aceasta să fie 
indicat autorul și sursa de unde a fost preluată. Dacă imaginea a fost se- 
lectată din Internet, este bine să se precizeze de pe ce site a fost preluată. 
Când este publicată o fotografie din arhivele ziarului sau din colecţia unei 
persoane, este necesar de precizat: „Fotografie din arhiva ziarului” sau „Fo- 
tografie din colecţia... etc. 


Dacă pentru ilustrare nu au fost utilizate fotografii originale sau regizate, 
acest lucru va fi indicat sub fotografie sau alături, recurgându-se la carac- 
tere mai mici decât cele pentru legendă. În aceste cazuri se va preciza: 
„fotografie ilustrativă” sau „fotografie regizată”. Dacă articolul este ilustrat 
de un colaj, vom informa cititorul despre acest lucru, indicând și numele 
autorului respectivului colaj. 


Odată aleasă amplasarea semnăturilor la fotografii, a autorilor care le-au 


su 


realizat și a inscripțiilor de tipul „fotografie ilustrativă” sau „fotografie regi- 
zată”, aceasta va fi aplicată pentru toate paginile publicaţiei. Este interzis ca 
pe anumite pagini inscripţiile să fie plasate pe fotografie, pe unele - sub 
fotografie, iar pe altele - într-o parte și vertical. Același lucru va fi respectat 


şi la textele care însoțesc fotografia. 


La rubricile de ştiri şi reportaje vor fi realizate fotografii de la eveniment. 
Astfel de imagini trebuie să demonstreze ceea ce a avut loc în realitate, iată 
de ce orice simulare în acest caz este contraindicată. 


Pentru publicarea interviurilor, portretelor jurnalistice sau pentru familia- 
rizarea cu autorii celor mai importante materiale sunt recomandate foto- 
grafiile de tip „portret”, Acestea pot fi individuale sau de grup. În ultimul 
caz, poza va fi mărită pentru ca cititorul să deslușească bine persoanele 
din imagine. 


Pentru a ilustra articolele și a le conferi mai multă credibilitate, vor fi utiliza- 
te reproducţiile foto, adică copiile scanate ale documentelor, fragmentelor 
din articole din ziare și reviste. 


Pentru schițele fotografice nu se recomandă să se utilizeze mai puţin de 
trei fotografii care redau filmul unui eveniment. Este necesar ca fotograful 
să redea povestea destul de captivant și viu fără a uita însă şi de detalii, 
altfel riscând să prezinte doar o serie plictisitoare de imagini disparate. 


Periodic, ziarele vor publica și imagini realizate cu camerele telefoanelor 
mobile, dacă subiectul este inedit, relevant, interesant și senzațional, în ca- 
zul când redacţia nu dispune de alte imagini de la respectivul eveniment. 
În astfel de situaţii, putem face anumite concesii la capitolul calitatea ima- 
ginii. Uneori o calitate mai proastă a imaginii face poza mai veridică, însă şi 
în acest caz nu trebuie să exagerăm. 


2) 
Wa 

= 
S 
= 
= 
=) 

= 
5 
= 
T=] 
= 
v 
Sh 


GHID DE STIL 


Dacă redacția nu dispune de imagini realizate chiar în cadrul evenimentu- 
lui, ar putea fi folosite fotografii post-eveniment care reflectă consecințele 
acestuia. La fel putem utiliza imaginile realizate de martori oculari sau fo- 
tografiile regizate ce reconstituie evenimentul. 


Pentru a diversifica paginarea, redacția trebuie să dispună de fotografii de 
la eveniment realizate din unghiuri diferite, în plan orizontal și vertical. 


Imaginea va reda mișcarea; persoanele din imagine nu trebuie să pozeze. 
Fotografia trebuie să redea dispoziţia, emoțiile. 


Compoziţia foto va fi compactă, fără viduri. În imagine va exista doar un 
centru compozițional, altfel atenţia privitorului se dispersează. Graţie asi- 
metriei, imaginea este percepută mai bine. 


Numărul de persoane din imagine trebuie limitat, dacă nu dorim să creăm 
un efect de mulţime. 3-4 persoane sunt mai indicate decât 10-12. 


Aproape pe fiecare imagine vor fi prezente și persoane, altfel vom obţine 
un cadru numit în limbajul de specialitate al redacţiilor „peisaj selenar”. 


Uneori este indicat să întoarcem camera, adică să filmăm nu doar acţiunea, 
dar şi reacția la această acţiune, de exemplu, suporterii. 


Imaginea va transmite un mesaj, nu doar va ilustra textul; sunt necesare 
cadre relevante, care „vorbesc”. Atenţia cititorului întotdeauna este captată 
de imaginile cu copii, animale, vedete și VIP-uri, pozele mai haioase, foto- 
grafiile de gen. 


Lăţimea fotografiei va fi divizibilă la lățimea coloanei, asta însemnând că 
o fotografie trebuie să ocupe una, două sau trei și mai multe coloane, dar 
nu 1,5 sau 2,3 din lăţimea coloniței. Se mai întâmplă cazuri când fotografia 
„nimereşte” parțial în colonița de alături, însă astfel de situaţii sunt inadmi- 
sibile. Sunt permise ca excepţie doar cazurile când fotografia este tăiată 
după contur și se „izbește” de text, iar textul în acest caz o învăluie”. 


O fotografie frumoasă trebuie să fie elementul dominant al paginii. La pagi- 
narea materialelor şi ilustraţiilor este necesar să ţinem cont de amplasarea 
fotografiei sau a fotografiilor. O pagină este montată în jurul fotografiei. Se 
recomandă să elaborăm designul paginii ţinând cont de faptul că cititorul 
observă în primul rând fotografia. 


Dacă redacţia dispune de o fotografie bună, ea va fi plasată la dimensiune 
mare. Aceasta va atrage atenţia cititorului asupra paginii şi, implicit, asupra 
articolului. O fotografie frumoasă va fi momentul-cheie în prezentarea pa- 
ginii realizate de designer. 


Fotografiile vor fi cadrate, nu publicate în forma lor iniţială. În acest caz 
chiar şi o fotografie ordinară poate fi transformată în una bună dacă-i vor 
fi tăiate reuşit marginile. Este esenţial să găsim cea mai importantă parte 


a imaginii, să accentuăm acţiunea, să eliminăm tot ce este inutil, mai ales 
spaţiile „goale” Pentru a concentra atenţia asupra acţiunii putem chiar de- 
cupa mâinile sau picioarele cuiva. 


Este recomandabil de a prezenta fotografiile în formă de dreptunghi ma- 
xim (orizontal) sau profund (vertical). Forma pătrată este anostă. Cu cât mai 
mult ne vom detașa de pătrat cu atât mai interesantă va fi fotografia. 


Dacă într-o pagină sunt mai multe fotografii, acestea trebuie să se deose- 
bească în funcţie de dimensiune și formă. Ca excepţie poate fi paginarea 
unei serii de fotografii ce aminteşte de o peliculă cinematografică, precum 
şi punerea în pagină a unor mini-interviuri cu mai multe persoane, pe o 
anumită temă, însoţite de portretele acestora. 


Cele mai bune fotografii vor fi rezervate pentru pagina întâi. Este mai bine 
să plasăm respectivele poze pe prima pagină, chiar dacă articolul la care 
se referă este inserat pe una dintre paginile interioare. În inscripţia care în- 
soţeşte fotografia putem îndemna cititorul să deschidă pagina respectivă 
pentru a citi materialul. Aceeași fotografie, însă de dimensiuni mai mici, 
poate fi repetată și în interiorul ziarului. 


Când plasăm câteva fotografii conexe într-o schiţă fotografică, evidențiem 
una dintre ele ca principala. Aceasta trebuie să fie de două ori mai mare ca 
celelalte. Toate fotografiile vor fi plasate în pagină în așa fel încât să se atin- 
gă. În acest caz, impactul fotografiilor este mai mare, acesta reducându-se 
atunci când imaginile sunt dispersate în pagină și sunt divizate de text. 


Înainte de publicare, vom identifica „linia de forță” a fotografiei. În majorita- 
tea cazurilor fețele din imagini sunt orientate spre stânga sau spre dreapta. 
Când fotografia redă o mişcare, aceasta are o anumită direcţie; în cazul por- 
tretului sau al „fotografiei capului” direcția este sugerată de ochi şi umeri. 
Stabilind direcţia, vom crea designul paginii astfel încât toate fotografii- 
le „să privească” în interiorul paginii, nu în exteriorul ei. Fotografiile vor fi 
orientate spre articolul pe care-l însoțesc, nu în sens invers. Când grupăm 
imagini pentru schița fotografică, acestea trebuie să fie orientate unele 
spre altele, nu în direcţii opuse. 


Este indicat de a desena fotografiilor un contur, utilizând o linie foarte 
subţire. Astfel putem evidenția fotografia în pagină, îi putem imprima mai 
mult dramatism. Un atare procedeu permite să se perfecționeze calitatea 
tuturor fotografiilor din ziarul dvs. La fotografiile cu fundal alb linia este 
imperios necesară, pentru ca imaginea să nu se contopească cu fundalul 
alb al paginii. Linia care evidenţiază fotografia va fi trasată exact pe contu- 
rul imaginii. Vom evita spaţiile albe între fotografie și linia de contur, însă 
regula aceasta nu este o dogmă, deoarece mai multe publicaţii de calitate 
nu recurg la cadrarea imaginilor. 

pexa 3 


SELECŢIE DIN LEGISLAȚIA ÎN VIGOARE 
A REPUBLICII MOLDOVA 


Constituţia Republicii Moldova 


Articolul 21. Prezumția nevinovăţiei 


Orice persoană acuzată de un delict este prezumată nevinovată pînă cînd 
vinovăția sa va fi dovedită în mod legal, în cursul unui proces judiciar pu- 
blic, în cadrul căruia i s-au asigurat toate garanţiile necesare apărării sale. 


Articolul 28. Viaţa intimă, familială și privată 


Statul respectă și ocroteşte viața intimă, familială și privată. 


Articolul 29. Inviolabilitatea domiciliului 

(1) Domiciliul şi reşedinţa sînt inviolabile. Nimeni nu poate pătrunde sau 
rămîne în domiciliul sau în reşedinţa unei persoane fără consimțămiîn- 
tul acesteia. 


Articolul 30. Secretul corespondenţei 


(1) Statul asigură secretul scrisorilor, al telegramelor, al altor trimiteri poș- 
tale, al convorbirilor telefonice și al celorlalte mijloace legale de comu- 
nicare. 


Articolul 31. Libertatea conștiinței 


(1) Libertatea conştiinţei este garantată. Ea trebuie să se manifeste în spirit 
de toleranţă şi de respect reciproc. 


Articolul 32. Libertatea opiniei și a exprimării 


(1) Oricărui cetățean îi este garantată libertatea gîndirii, a opiniei, precum 
şi libertatea exprimării în public prin cuvînt, imagine sau prin alt mijloc 
posibil. 

Articolul 33. Libertatea creaţiei 


(1) Libertatea creaţiei artistice și ştiinţifice este garantată. Creaţia nu este 
supusă cenzurii. 


(2) Dreptul cetățenilor la proprietatea intelectuală, interesele lor materiale 
şi morale ce apar în legătură cu diverse genuri de creaţie intelectuală 
sînt apărate de lege. 

Articolul 34. Dreptul la informaţie 


(1) Dreptul persoanei de a avea acces la orice informaţie de interes public 
nu poate fi ingrădit. 


(2) Autorităţile publice, potrivit competenţelor ce le revin, sînt obligate 
să asigure informarea corectă a cetățenilor asupra treburilor publice și 
asupra problemelor de interes personal. 


(3) Dreptul la informaţie nu trebuie să prejudicieze măsurile de protecţie a 3 
cetățenilor sau siguranța națională. 


(4) Mijloacele de informare publică, de stat sau private, sînt obligate să asi- 
gure informarea corectă a opiniei publice. 


(5) Mijloacele de informare publică nu sînt supuse cenzurii. 


Articolul 117. Caracterul public al dezbaterilor judiciare 


În toate instanțele judecătoreşti şedinţele de judecată sînt publice. Judeca- 
rea proceselor în ședință închisă se admite numai în cazurile stabilite prin 
lege, cu respectarea tuturor regulilor de procedură. 


Legea cu privire la libertatea de exprimare 


Articolul 2. Noţiuni principale 
Termenii şi expresiile utilizate în prezenta lege au următoarele semnificaţii: 


defăimare - răspîndire a informaţiei false care lezează onoarea, demnitatea 
şi/sau reputaţia profesională a persoanei; ... 


informaţie — orice expunere de fapt, opinie sau idee sub formă de text, su- 
net şi/sau imagine; 

fapt - eveniment, proces sau fenomen care a avut sau are loc în condiţii 
concrete de loc şi timp şi a cărui veridicitate poate fi dovedită; 


judecată de valoare - opinie, comentariu, teorie sau idee care reflectă atitu- 
dinea faţă de un fapt, a cărei veridicitate este imposibil de dovedit; ... 


cenzură — denaturare nejustificată a materialului jurnalistic sau interzicere 
nejustificată de a răspîndi anumite informaţii de către conducerea mass- 
mediei; orice manifestare a autorităţilor publice sau a persoanelor care 
exercită funcții publice de ingerinţă în activitatea editorială a mass-mediei 
sau a angajaţilor acesteia ori de împiedicare a tirajării sau a răspîndirii in- 
formaţiei; 


informaţie despre viața privată și de familie — orice informaţie, inclusiv ima- 
gine, privind viaţa familială, viața la domiciliu, corespondenţa și conţinutul 
ei, sănătatea şi defectele fizice, orientarea și viața sexuală, precum și com- 
portamentul persoanei, în condiţiile în care persoana contează, în mod re- 
zonabil, pe intimitate; 


interes public — interes al societăţii (și nu simpla curiozitate a indivizilor) față 
de evenimentele ce ţin de exercitarea puterii publice într-un stat democra- 
tic sau față de alte probleme care, în mod normal, trezesc interesul societă- 
ţii sau al unei părţi a ei; ... 


persoană publică — persoană care exercită funcţii publice sau o altă persoa- 
nă care, datorită statutului, poziţiei sociale sau altor circumstanţe, trezește 
interesul public; ... 


investigaţie jurnalistică — cercetare rezonabilă a faptelor de către mass-me- 
dia pentru realizarea unui material jurnalistic; ... 


discurs care incită la ură — orice formă de exprimare care provoacă, propa- 
gă, promovează sau justifică ura rasială, xenofobia, antisemitismul sau alte 
forme de ură fondate pe intoleranţă. 


Articolul 3. Libertatea de exprimare 


(1) Orice persoană are dreptul la libertatea de exprimare. Acest drept cu- 
prinde libertatea de a căuta, de a primi și de a comunica fapte și idei. 


(2) Libertatea de exprimare protejează atît conţinutul, cît și forma infor- 
maţiei exprimate, inclusiv a informaţiei care ofensează, șochează sau 
deranjează. 


(3) Exercitarea libertăţii de exprimare poate fi supusă unor restringeri pre- 
văzute de lege, necesare într-o societate democratică pentru securi- 
tatea naţională, integritatea teritorială sau siguranţa publică, pentru a 
apăra ordinea și a preveni infracțiunile, pentru a proteja sănătatea și 
morala, reputaţia sau drepturile altora, pentru a împiedica divulgarea 


de informaţii confidenţiale sau pentru a garanta autoritatea și imparţi- 
alitatea puterii judecătoreşti. 


(4) Restrîngerea libertăţii de exprimare se admite doar pentru protejarea 
unui interes legitim prevăzut la alin.(3) şi doar în cazul în care re- 
stringerea este proporțională cu situaţia care a determinat-o, respect- 
îndu-se echilibrul just dintre interesul protejat şi libertatea de exprima- 
re, precum și libertatea publicului de a fi informat. 


(5) Garanţiile privind libertatea de exprimare nu se extind asupra discursu- 
rilor care incită la ură sau la violenţă. 


Articolul 4. Libertatea de exprimare a mass-mediei 


(1) Statul garantează libertatea de exprimare a mass-mediei. Nimeni nu 
poate interzice sau împiedica mass-media să răspîndească informaţii 
de interes public decit în condiţiile legii. 


(2) Mass-media are sarcina de a informa publicul asupra problemelor de 
interes public și de a efectua, în conformitate cu responsabilităţile sale, 
investigații jurnalistice în probleme de interes public. 


(3) Pe lîngă garanţiile prevăzute la art.3, libertatea de exprimare a mass- 
mediei admite şi un anumit grad de exagerare sau chiar provocare, cu 
condiţia să nu se denatureze esenţa faptelor. 


Articolul 5. Interzicerea cenzurii în mass-media 


(1) Independenţa editorială a mass-mediei este recunoscută și garantată 
de lege. Cenzura este interzisă. 


(2) Se interzice ingerinţa în activitatea editorială a mass-mediei, cu excep- 
ţia cazurilor prevăzute de lege. În cazul în care ingerința este prevăzută 
de lege, ea urmează a fi interpretată limitativ. 


Articolul 6. Libertatea publicului de a fi informat 


(1) Orice persoană are libertatea de a primi informaţii de interes public 
prin intermediul mass-mediei. 


(2) Apărarea onoarei, demnităţii sau reputației profesionale nu poate pre- 

vala asupra libertăţii publicului de a primi informaţii de interes public. 
Articolul 7. Dreptul la respectul onoarei, demnităţii și reputației pro- 
fesionale 


(1) Orice persoană are dreptul la apărarea onoarei, demnităţii și reputați- 
ei sale profesionale lezate prin răspîndirea relatărilor false cu privire la 

fapte, a judecăților de valoare fără substrat factologic suficient sau prin 
injurie. 

(2) Persoana lezată prin răspîndirea unor relatări cu privire la fapte poate fi 
restabilită în drepturi dacă informația cumulează următoarele condiții: 

a) este falsă; 

b) este defăimătoare; 

c) permite identificarea persoanei vizate de informație. 


(3) Persoana care se consideră lezată în modul stabilit la alin.(2) poate 
solicita rectificarea sau dezminţirea informaţiei, precum și repararea 
prejudiciului moral și material cauzat. 


(4) Persoana lezată prin răspîndirea unor judecăţi de valoare poate fi re- 
stabilită în drepturi dacă judecăţile de valoare cumulează următoarele 
condiţii: 


a) nu se bazează pe un substrat factologic suficient; 
b) au un caracter defăimător; 
c) permit identificarea persoanei vizate de informație. 


(5) Persoana care se consideră lezată în modul stabilit la alin.(4) poate 
solicita rectificarea sau dezminţirea informaţiei, sau publicarea unei re- 
plici, precum şi repararea prejudiciului moral și material cauzat. 


(8) Nimeni nu poate fi tras la răspundere pentru stilul umoristic și satiric 
dacă prin folosirea acestuia nu se induce în eroare publicul în privinţa 
faptelor. 


Articolul 9. Libertatea de a critica statul, autorităţile publice şi persoa- 
nele care exercită funcţii publice 
(1) Orice persoană are dreptul de a critica statul și autoritățile publice. 


(4) Persoanele care exercită funcţii publice pot fi supuse criticii, iar acţiu- 
nile lor - verificării din partea mass-mediei, în ceea ce privește modul 
în care şi-au exercitat sau își exercită atribuţiile, în măsura în care acest 
lucru este necesar pentru a asigura transparenţa și exercitarea respon- 
sabilă a atribuţiilor lor. 


Articolul 10. Dreptul la respectul vieţii private şi de familie 


(1) Orice persoană are dreptul la respectul vieţii private şi de familie. 


(2) Dreptul la respectul vieţii private și de familie nu se extinde asupra in- 
formațiilor despre viaţa privată şi de familie răspîndite cu acordul ex- 


pres sau tacit al persoanei sau obținute în locurile publice cînd persoa- 
na nu poate conta, în mod rezonabil, pe intimitate. 


(3) Nimeni nu poate fi tras la răspundere pentru că a făcut publice infor- 
mații despre viaţa privată și de familie a persoanei dacă interesul public 
de a le cunoaște depășește interesul persoanei vizate de a nu răspîndi 
informația. 


Articolul 11. Dreptul persoanelor publice și al persoanelor fizice care 
exercită funcții publice la respectul vieţii private şi de familie 


(1) Persoanele publice și persoanele fizice care exercită funcții publice au 
dreptul la respectul vieţii private şi de familie. 


(2) Informaţiile despre viața privată și de familie a persoanelor publice și 
a persoanelor fizice care exercită funcţii publice pot fi dezvăluite dacă 
aceste informații prezintă interes public. Răspîndirea informaţiilor re- 
spective nu trebuie să ducă la prejudicii nejustificate terţilor. 


(3) Dacă persoanele publice și persoanele fizice care exercită funcţii publi- 
ce provoacă ele însele atenția asupra aspectelor din viața lor privată şi 
de familie, mass-media are dreptul să cerceteze aceste aspecte. 


Articolul 12. Dreptul la prezumția nevinovăţiei 


(1) Orice persoană acuzată de săvîrşirea unei infracțiuni sau contravenţii 
este prezumată nevinovată pînă cînd vinovăția sa va fi dovedită în mod 
legal printr-o hotărire judecătorească irevocabilă. 


(4) Persoanele care nu reprezintă autorităţile publice și nu pot influenţa în 
niciun fel derularea procesului intentat, inclusiv mass-media, au drep- 
tul să-și exprime opinia privind vinovăția unei persoane cu condiţia ca: 


a) din contextul exprimării să reiasă clar că pînă la momentul dat nu există 
o hotărîre judecătorească irevocabilă de condamnare a persoanei re- 
spective; 


b) din contextul exprimării să reiasă clar că este vorba de opinii, și nu de 
fapte confirmate; 


c) faptele pe care se bazează comentariile privind vinovăția unei persoa- 
ne și calitatea procesuală a acesteia să fie expuse cu precizie. 
Articolul 13. Protecţia surselor de informare 


(1) Mass-media și orice persoană care efectuează o activitate cu caracter 
jurnalistic de colectare, de primire și de distribuire a informaţiei către 
public, precum și persoana care colaborează cu acestea, care au ob- 

ținut informații de la o sursă, au dreptul de a nu dezvălui identitatea 
sursei sau orice informații care ar putea duce la identificarea sursei. 


(4) În cadrul unui proces penal, organul de urmărire penală sau instanța de 
judecată, în condițiile legii, poate obliga persoana să divulge sursa de 
informare dacă sînt întrunite cumulativ următoarele condiţii: 


a) dosarul penal vizează infracțiuni deosebit de grave sau excepţional de 
grave; 


b) divulgarea sursei este absolut necesară pentru urmărirea penală; 


c) au fost epuizate toate posibilităţile de a identifica sursa de informare 
prin alte mijloace. 


Articolul 15. Cererea prealabilă 


(1) Persoana care se consideră defăimată poate solicita, prin cerere prea- 
labilă, autorului informaţiei şi/sau persoanei juridice care a răspîndit-o 
rectificarea sau dezminţirea informaţiei defăimătoare, acordarea drep- 
tului la replică sau exprimarea scuzelor și compensarea prejudiciului 
cauzat. ... 


(2) Cererea prealabilă se depune în termen de 20 de zile de la data la care 
persoana a aflat sau trebuia să afle despre informaţia defăimătoare. 
Acesta este un termen de prescripţie. ... 


Articolul 16. Procedura de examinare a cererii prealabile 


(1) Cererea prealabilă se examinează în termen de 5 zile de către autorul 
informaţiei și, după caz, de către persoana juridică ce a răspîndit aceas- 
tă informaţie. 


(2) Dacă se constată că informaţia la care se referă cererea prealabilă este 
falsă sau nu se bazează pe un substrat factologic suficient, persoana ju- 
ridică ce a răspîndit informaţia sau autorul informaţiei satisface cererea 
prealabilă, fiind obligat să efectueze, după caz, rectificarea sau dezmin- 
ţirea informaţiei defăimătoare, acordarea dreptului la replică sau expri- 
marea scuzelor și compensarea, la cerere, a prejudiciilor cauzate. 


(3) Rectificarea sau dezminţirea informaţiei, acordarea dreptului la replică 
sau exprimarea scuzelor se efectuează în termen de 15 zile de la data 
examinării cererii prealabile, iar dacă informaţia a fost răspîndită de 
mass-media și publicaţia sau emisiunea care a răspîndit această infor- 
maţie apare mai rar decît o dată la 15 zile, în următorul număr sau emi- 
siune. 


Articolul 28. Exonerarea de răspundere a mass-mediei pentru prelua- 
rea informaţiilor 


(1) Responsabilitatea mass-mediei pentru preluarea relatărilor false cu 
privire la fapte și/sau a judecăților de valoare fără substrat factologic 
suficient nu survine în cazul în care aceste informaţii au fost răspîndite: 


a) în documentele sau comunicatele autorităţilor publice; 


b) în cadrul şedinţelor autorităţilor publice, de către persoanele care exer- 
cită funcţii publice sau persoanele invitate pentru a participa la aceste 
şedinţe; 


c) în cadrul urmăririi penale sau al unui proces judiciar, de către partici- 
panţii la proces, inclusiv martorii, de organul de urmărire penală sau 
instanţa de judecată; 


d) în cererile, scrisorile sau plîngerile cu privire la încălcarea drepturilor și 
intereselor legitime, expediate autorităţilor publice pentru examinare. 


(2) Mass-media nu poartă răspundere materială pentru preluarea cu bună- 
credinţă a relatărilor false cu privire la fapte și/sau a judecăților de va- 
loare fără substrat factologic suficient, care vizează chestiuni de interes 
public, dacă acestea: 


a) se conţin în comunicatele de presă ale altor persoane decit autorităţile 
publice; 


b) se conţin în creaţiile de autor, care nu pot fi redactate, sau în emisiunile 
difuzate în direct; 


c) se conțin în declaraţiile, scrise sau verbale, ale altor persoane; 
d) au fost răspîndite anterior de alte mass-media; 
e) cad sub incidenţa altor cazuri stabilite de lege. 


(3) În cazul exonerării de răspundere în temeiul alin.(2), mass-media poate 
fi obligată să dezmintă relatările false cu privire la fapte sau să acorde 
dreptul la replică. 


(4) Mass-media nu este exonerată de răspundere dacă subscrie informaţiei. 


Articolul 29. Compensarea prejudiciului moral 


(1) Instanţa de judecată va acorda o compensație de natură să aducă sa- 
tisfacție persoanei lezate. La stabilirea cuantumului compensaţiei pen- 
tru prejudiciul moral, acordată persoanei fizice, instanţa de judecată va 
lua în consideraţie caracterul și gravitatea suferințelor fizice şi psihice 
cauzate reclamantului, caracterul informaţiei răspîndite, gradul de răs- 
pîndire a informației, personalitatea reclamantului, reputaţia pîrîtului, 

gradul de vinovăţie a piritului, consecinţele răspîndirii informaţiei de- 
făimătoare, starea materială a reclamantului și cea a piritului, publica- 
rea rectificării, dezminţirii sau acordarea dreptului la replică pînă la de- 
punerea cererii de chemare în judecată și alte circumstanţe importante 
pentru examinarea cauzei. 


(2) Se acordă compensație pentru prejudiciul moral cauzat persoanei pu- 
blice doar în cazul în care persoana publică a fost defăimată cu rea-cre- 
dință. 


(5) Compensarea prejudiciilor morale cauzate de mass-media prin răspîn- 
direa unor informaţii de interes public care s-au dovedit a fi false sau 
fără un substrat factologic suficient se efectuează doar în cazul în care 
mass-media a acţionat cu rea-credinţă sau cu încălcarea altor obligații 
profesionale. 


pentru jurnaliști 


3 Legea presei 


Articolul 16. Aprobarea difuzării informației 


(1) Fiecare număr al publicaţiei periodice și fiecare informație a agenției de 
presă pot fi difuzate numai după ce redactorul (redactorul-șef), condu- 
cătorul agenţiei sau persoana învestită cu acest drept aprobă ieşirea de 
sub tipar a numărului sau difuzarea informaţiei, respectîndu-se dreptu- 
rile și interesele legitime ale autorilor şi ale fondatorului (cofondatori- 
lor). În cazul preluării informaţiei din altă publicaţie, se indică denumi- 
rea, numărul şi data apariției publicaţiei. 


Articolul 20. Drepturile și obligaţiile jurnalistului 


(1) În scopul exercitării atribuţiilor profesionale, jurnalistul are dreptul: 

a) să obţină şi să difuzeze informaţii; 

b) să fie primit în audienţă de persoane oficiale; 

c) să facă imprimări audiovizuale, să filmeze și să fotografieze; 

să asiste la ședințele publice ale instanțelor de judecată de orice nivel; 


să aibă acces în zonele calamităţilor naturale, să asiste la mitinguri, de- 
monstrații și la alte manifestații publice; 


f) să se adreseze oricărei instituţii pentru a verifica faptele şi circumstan- 
tele vizate în anumite materiale; 


g) să renunţe la pregătirea și semnarea unui material, dacă acesta vine în 
contradicţie cu convingerile sale; 


h) să-şi retragă semnătura de sub un material al cărui conţinut, după păre- 
rea sa, a fost denaturat în procesul redactării; ... 


(2) Confiscarea notiţelor jurnalistului este interzisă. Mijloacele lui tehnice 
pot fi ridicate numai în cazul în care servesc drept probă într-o cauză 
penală. 


(3) Statul garantează apărarea onoarei și demnităţii jurnalistului, îi ocroteş- 
te sănătatea, viaţa și bunurile. 


(4) Obligaţiile jurnalistului decurg din legislaţia în vigoare, din prezenta 
lege și din etică profesională. 


Legea privind accesul la informaţie 


Articolul 6. Informaţiile oficiale 


(1) În sensul prezentei legi, informaţii oficiale sînt considerate toate infor- 
maţiile aflate în posesia şi la dispoziţia furnizorilor de informaţii, care au 
fost elaborate, selectate, prelucrate, sistematizate și/sau adoptate de 
organe ori persoane oficiale sau puse la dispoziţia lor în condiţiile legii 
de către alți subiecți de drept. 


Articolul 7. Informaţiile oficiale cu accesibilitate limitată 3 


(1) Exercitarea dreptului de acces la informație poate fi supusă doar restric- 
țiilor reglementate prin lege organică și care corespund necesităților: 


a) respectării drepturilor și reputației altei persoane; 


b) protecţiei securităţii naționale, ordinii publice, ocrotirii sănătății sau 
protecției moralei societății. 


(2) În conformitate cu alineatul (1) al prezentului articol, accesul la infor- 
mațiile oficiale nu poate fi îngrădit, cu excepția: 


a) informaţiilor atribuite la secret de stat, reglementate prin lege organi- 
că, a căror divulgare neautorizată sau pierdere poate aduce atingere 
intereselor şi/sau securității Republicii Moldova; 


b) informaţiilor confidenţiale din domeniul afacerilor, prezentate institu- 
ţiilor publice cu titlu de confidenţialitate, reglementate de legislația 
privind secretul comercial, și care ţin de producție, tehnologie, admi- 
nistrare, finanţe, de altă activitate a vieţii economice, a căror divulgare 
(transmitere, scurgere) poate atinge interesele întreprinzătorilor; 


c) informaţiilor cu caracter personal, a căror divulgare este considerată 
drept o imixtiune în viața privată a persoanei, protejată de legislaţie, 


accesul la care poate fi admis numai cu respectarea prevederilor artico- 
lului 8 din prezenta lege; 


d) informaţiilor ce ţin de activitatea operativă și de urmărire penală a or- 
ganelor de resort, dar numai în cazurile în care divulgarea acestor in- 
formații ar putea prejudicia urmărirea penală, interveni în desfășurarea 
unui proces de judecată, lipsi persoana de dreptul la o judecare corectă 
şi imparţială a cazului său, ori ar pune în pericol viaţa sau securitatea 
fizică a oricărei persoane - aspecte reglementate de legislaţie; 


e) informaţiilor ce reflectă rezultatele finale sau intermediare ale unor in- 
vestigaţii ştiinţifice și tehnice şi a căror divulgare privează autorii inves- 
tigaţiilor de prioritatea de publicare sau influenţează negativ exercita- 
rea altor drepturi protejate prin lege. 

(5) Nimeni nu poate fi pedepsit pentru că a făcut publice anumite informa- 
ţii cu accesibilitate limitată, dacă dezvăluirea informațiilor nu atinge și 
nu poate să atingă un interes legitim legat de securitatea națională sau 
dacă interesul public de a cunoaște informația depăşeşte atingerea pe 
care ar putea să o aducă dezvăluirea informaţiei. 


Articolul 8. Accesul la informaţia cu caracter personal 


(1) Informaţia cu caracter personal o constituie datele ce se referă la o per- 
soană privată identificată sau identificabilă, a cărei dezvăluire ar consti- 
tui o violare a intimităţii persoanei, face parte din categoria informaţiei 
confidenţiale despre persoane. În sensul prezentei legi, nu constituie 
informaţie confidențială datele ce ţin exclusiv de identificarea persoa- 
nelor (date ce se conţin în buletinele de identitate). 


Articolul 10. Drepturile solicitanţilor 


(3) Orice persoană care solicită acces la informaţii în conformitate cu pre- 
zenta lege este absolvită de obligația dea-și justifica interesul pentru 
informaţiile solicitate. 

Legea privind protecţia datelor cu caracter 
personal 


Articolul 3. Noţiuni principale 
Termenii și expresiile utilizate în prezenta lege au următoarele semnificaţii: 


date cu caracter personal — orice informaţie referitoare la o persoană fizi- 
că identificată sau identificabilă (subiect al datelor cu caracter personal). 
Persoana identificabilă este persoana care poate fi identificată, direct sau 
indirect, prin referire la un număr de identificare sau la unul ori mai mul- 


te elemente specifice identității sale fizice, fiziologice, psihice, economice, 
culturale sau sociale; 


categorii speciale de date cu caracter personal — datele care dezvăluie origi- 
nea rasială sau etnică a persoanei, convingerile ei politice, religioase sau 
filozofice, apartenenţa socială, datele privind starea de sănătate sau viața 
sexuală, precum și cele referitoare la condamnările penale, măsurile proce- 
suale de constrîngere sau sancţiunile contravenţionale; 


Articolul 5. Prelucrarea datelor cu caracter personal 


(1) Prelucrarea datelor cu caracter personal se efectuează cu consimțămîn- 
tul subiectului datelor cu caracter personal. 


(5) Consimţămiîntul subiectului datelor cu caracter personal nu este cerut 
în cazurile în care prelucrarea este necesară pentru: 


a) executarea unui contract la care subiectul datelor cu caracter personal 
este parte sau pentru luarea unor măsuri înaintea încheierii contractu- 
lui, la cererea acestuia; ... 


d) executarea sarcinilor de interes public sau care rezultă din exercitarea 
prerogativelor de autoritate publică cu care este învestit operatorul sau 
terțul căruia îi sînt dezvăluite datele cu caracter personal; 


e) realizarea unui interes legitim al operatorului sau al terțului căruia îi sînt 
dezvăluite datele cu caracter personal, cu condiţia ca acest interes să 
nu prejudicieze interesele sau drepturile şi libertăţile fundamentale ale 
subiectului datelor cu caracter personal; ... 


Articolul 6. Prelucrarea categoriilor speciale de date cu caracter per- 
sonal 


(1) Prelucrarea categoriilor speciale de date cu caracter personal este in- 
terzisă, cu excepţia cazurilor în care: 


a) subiectul datelor cu caracter personal şi-a dat consimțămiîntul. ...; 


b) prelucrarea este necesară pentru îndeplinirea obligaţiilor sau dreptu- 
rilor specifice ale operatorului în domeniul dreptului muncii, cu res- 
pectarea garanţiilor prevăzute de lege și ţinîndu-se cont de faptul că 
o eventuală dezvăluire către un terţ a datelor cu caracter personal pre- 
lucrate în acest scop poate fi efectuată numai dacă există o obligaţie 
legală a operatorului în acest sens; ... 


d) prelucrarea este efectuată în contextul activităţilor legitime de către 
asociaţii obşteşti, partide şi alte organizaţii social-politice, de către sin- 
dicate, asociaţii de patronat, organizații filozofice sau religioase, organi- 
zaţii cooperatiste necomerciale, cu condiţia ca prelucrarea să se refere 


numai la membrii acestora sau la persoanele cu care acestea au con- 
tacte permanente în legătură cu scopurile lor și cu condiţia ca datele 
să nu fie dezvăluite terţilor fără consimțămîntul subiecţilor datelor cu 
caracter personal; 


e) prelucrarea se referă la date făcute publice în mod voluntar și manifest 
de către subiectul datelor cu caracter personal; 


f) prelucrarea este necesară pentru constatarea, exercitarea sau apărarea 
unui drept în justiţie al subiectului datelor cu caracter personal; 

g) prelucrarea este necesară în scopul asigurării securității statului, cu 
condiția ca aceasta să se efectueze cu respectarea drepturilor subiec- 
tului datelor cu caracter personal și a celorlalte garanţii prevăzute de 
prezenta lege. 


Articolul 8. Prelucrarea datelor cu caracter personal referitoare la con- 
damnări penale, măsuri procesuale de constrîngere sau sancţiuni con- 
travenţționale 


(1) Prelucrarea datelor cu caracter personal referitoare la condamnări pe- 
nale, măsuri procesuale de constringere sau sancţiuni contravenţionale 
poate fi efectuată numai de către sau sub controlul autorităţilor publi- 
ce, în limitele competenţelor acordate și în condiţiile stabilite prin legile 
ce reglementează aceste domenii. 


(2) Registrul informaţiilor criminalistice şi criminologice este ţinut de Mi- 
nisterul Afacerilor Interne. 


Articolul 10. Prelucrarea datelor cu caracter personal și libertatea de 
exprimare 


Prevederile art.5, 6 și 8 nu se aplică în situația în care prelucrarea datelor cu 
caracter personal se face exclusiv în scopuri jurnalistice, artistice sau litera- 
re, dacă aceasta se referă la date care au fost făcute publice în mod voluntar 
şi manifest de către subiectul datelor cu caracter personal sau la date care 
sînt strîns legate de calitatea de persoană publică a subiectului datelor cu 
caracter personal sau de caracterul public al faptelor în care acesta este 
implicat, în condiţiile Legii cu privire la libertatea de exprimare. 

Legea privind dreptul de autor și drepturile conexe 


Articolul 3. Noţiuni principale 
În prezenta lege se utilizează următoarele noţiuni: 


autor - persoană fizică prin a cărei activitate creatoare a fost creată opera; 


valorificare - orice acțiune ce ţine de utilizarea sub orice formă şi în orice 
mod a obiectelor dreptului de autor, ale drepturilor conexe sau ale altor 
drepturi protejate de prezenta lege; 


Articolul 5. Condiţiile de protecţie 


(6) Protecția dreptului de autor se extinde asupra formei de exprimare, dar 
nu se extinde asupra ideilor, teoriilor, descoperirilor științifice, procede- 
elor, metodelor de funcţionare sau asupra conceptelor matematice ca 
atare și nici asupra invențiilor cuprinse într-o operă, oricare ar fi modul 
de preluare, explicare sau de exprimare. 


Articolul 7. Opere protejate de dreptul de autor 


(1) Dreptul de autor se extinde asupra operelor literare, artistice și ştiinţifi- 
ce exprimate în următoarele forme: 


a) scrisă (manuscris, text dactilografiat, partitură etc.); ... 

d) de imagine (desen, schiţă, pictură, plan, fotocadru etc.); ... 
(2) Obiecte ale dreptului de autor sînt: 

a) operele literare (povestiri, eseuri, romane, poezii etc.); ... 


k) operele fotografice și operele obţinute printr-un procedeu analog foto- 
grafiei; ... 


(3) Fără a prejudicia drepturile autorului operei originale, de asemenea, se 
protejează prin dreptul de autor operele derivate și integrante la baza 
cărora stau una ori mai multe opere și/sau oricare alte materiale pree- 
xistente, şi anume: 


a) traducerile, adaptările, adnotările, aranjamentele muzicale și orice alte 
transformări ale operelor literare, artistice sau științifice, cu condiţia că 
constituie rezultate ale creației intelectuale; 


b) culegerile de opere literare, artistice ori ştiinţifice (enciclopediile și an- 
tologiile, compilațiile altor materiale sau date, indiferent dacă sînt ori 
nu protejate, inclusiv bazele de date), cu condiţia că, din considerentul 
de selectare și sistematizare a conţinutului lor, constituie rezultate ale 
creației intelectuale. 


(4) Prin dreptul de autor, de asemenea, se protejează ca atare și o parte 
componentă ori un alt element al operei (inclusiv titlul sau personajele 
operei) care reprezintă în sine o creaţie intelectuală. 

Articolul 8. Creaţii şi alte obiecte neprotejate prin dreptul de autor 


Protecția dreptului de autor, conform prezentei legi, nu se extinde asupra: 

a) documentelor oficiale de caracter normativ, administrativ sau politic 
(legi, hotărîri judecătorești etc.), precum și asupra traducerilor oficiale 
ale acestora; 


b) simbolurilor de stat și a semnelor oficiale ale statului (drapele, steme, 
decoraţii, semne băneşti etc.); 


c) expresiilor folclorice; 


d) noutăţilor zilei şi a diverselor fapte ce reprezintă o simplă informație. 


Articolul 9. Subiectul dreptului de autor. Prezumția paternităţii și sim- 
bolul protecției dreptului de autor 


(1) Se consideră a fi autor, în absenţa unei probe contrare, persoana fizică 
sub al cărei nume pentru prima dată este publicată opera. 


Articolul 10. Drepturile morale ale autorului 
(1) Autorul unei opere beneficiază de următoarele drepturi morale: 


a) dreptul la paternitate — dreptul de a fi recunoscut în calitate de autor al 
operei sale și dreptul de a pretinde o atare recunoaștere, inclusiv prin 
indicarea numelui său pe toate exemplarele operei publicate sau prin 
referirea la numele său, după cum se obișnuiește, în cazul oricărei va- 
lorificări a operei, cu excepţia cazurilor cînd acest lucru este imposibil 
şi cînd lipsa obligaţiei de a indica numele autorului decurge din alte 
prevederi ale prezentei legi; 


b) dreptul la nume - dreptul autorului de a decide cum va figura numele 
său la valorificarea operei (numele adevărat, pseudonimul sau anonim); 


(2) Drepturile morale nu pot face obiectul vreunei renunţări sau cesiuni și 
sînt imprescriptibile, chiar și în cazul în care autorul cedează drepturile 
sale patrimoniale. 


Articolul 14. Dreptul de autor asupra operelor de serviciu 


(1) Drepturile morale asupra unei opere create ca urmare a îndeplinirii 
unei misiuni încredințate de angajator sau ca urmare a îndeplinirii atri- 
buțiilor de serviciu (operă de serviciu) aparţin autorului acestei opere. 


(2) Autorul operei menţionate la alin.(1) nu are dreptul să interzică angaja- 
torului său să o publice sau să o facă în alt mod accesibilă pentru pu- 
blic. 


(3) În lipsa unor prevederi legale sau a unor clauze contractuale contrare, 
în măsura în care valorificarea operei este condiționată de misiunea în- 


credinţată autorului de a crea această operă, dreptul patrimonial asu- 
pra operei de serviciu aparține angajatorului. 


(5) La valorificarea operei de serviciu, numele autorului se indică în cazul 
cînd realmente acest lucru este posibil. Angajatorul, de asemenea, are 
dreptul să ceară indicarea numelui său la orice valorificare a operei de 
serviciu. 


Articolul 15. Dreptul de autor asupra operelor colective 


(1) Persoana fizică sau juridică la iniţiativa, din contul şi sub conducerea 
căreia este creată și sub al cărei nume sau denumire este publicată o 
operă colectivă (cum ar fi enciclopediile, dicționarele şi alte culegeri si- 
milare, ziarele, revistele și alte publicaţii periodice) beneficiază de drep- 
turile patrimoniale asupra operei colective respective. Aceste persoane 
au dreptul să-și indice numele sau denumirea ori să ceară o atare indi- 
care la orice valorificare a operei colective în cauză. 


(2) În cazul în care contractul încheiat între autori şi persoana fizică sau ju- 
ridică menţionată la alin.(1) nu prevede altfel, autorii operelor incluse 
într-o operă colectivă își menţin drepturile, stipulate de prezenta lege, 
asupra operelor proprii și pot dispune de ele independent de opera 
colectivă în care acestea sînt incluse. 


Articolul 28. Alte excepții şi limitări 


Sînt permise fără consimțămîntul autorului sau al altui titular al dreptului 
de autor şi fără plata vreunei remunerații următoarele acțiuni: 


a) utilizarea unor citate de proporţii reduse în cadrul unei alte opere, în 
scop de cercetare sau de critică, cu condiţia ca acestea să se refere la o 
operă sau la un alt obiect protejat care a fost deja pus, în mod legal, la 
dispoziția publicului, indicîndu-se sursa și numele autorului, exceptînd 
cazurile în care acest lucru este imposibil; folosirea citatelor în confor- 
mitate cu practica pertinentă și în măsura impusă de un scop specific; 


b) utilizarea operelor ca material ilustrativ în publicaţii, emisiuni sau în im- 
primări audio sau video de caracter didactic, cu condiţia să se indice 
sursa și numele autorului, exceptînd cazurile în care acest lucru este 
imposibil, şi în măsura justificată de atingerea unui scop necomercial; 


c) reproducerea și distribuirea în presă, comunicarea publică sau punerea 
la dispoziţia publicului în regim interactiv a articolelor publicate legal 
cu privire la subiectele de actualitate economică, politică ori religioasă 
sau a unor opere radiodifuzate ori televizate, sau a altor obiecte prote- 
jate de același caracter ori aduse la cunoștința publică în regim interac- 
tiv în cazurile în care astfel de utilizări nu sînt interzise în mod expres și 
dacă se indică sursa și numele autorului; 

d) utilizarea operelor sau a altor obiecte protejate pentru relatarea eve- 
nimentelor curente, în măsura justificată de scopul de informare și cu 
condiţia să fie indicată sursa și numele autorului, exceptînd cazurile în 
care acest lucru este imposibil; 


e) utilizarea discursurilor publice și a extraselor din prelegerile publice, 
opere sau din alte obiecte protejate de caracter similar, în măsura jus- 
tificată de scopul de informare şi cu condiţia să fie indicată sursa și nu- 
mele autorului, exceptînd cazurile în care acest lucru este imposibil; ... 


m) utilizarea operelor cu scopul de a caricaturiza sau a parodia; ... 


Legea cu privire la publicitate 


Articolul 3. Sfera de aplicare a legii 


(1) Prezenta lege se aplică pe teritoriul Republicii Moldova în toate sferele 
de activitate în domeniul publicităţii, cu excepţia publicităţii politice și 
informaţiilor ce nu ţin de activitatea de întreprinzător. 


Articolul 4. Dreptul de autor asupra publicităţii 


(1) Publicitatea poate fi, total sau parţial, obiect al dreptului de autor al 
persoanelor fizice și juridice, drept protejat în conformitate cu legisla- 
ţia. 


Articolul 8. Cerinţe generale 
(1) Publicitatea trebuie să fie loială şi onestă. 


(3) Publicitatea nu trebuie să inducă în eroare, nici să prejudicieze interese- 
le consumatorilor. 


(4) În mass-media, publicitatea trebuie să fie în mod clar identificabilă de 
celelalte programe și materiale prin mijloace poligrafice, video, audio, 
combinate sau prin comentarii. De regulă, publicitatea se difuzează 
grupat. 


(8) Publicitatea mascată este interzisă. 


(9) Se interzice publicitatea mărfurilor (serviciilor) pasibile de certificare 
(licenţiere) în cazul în care certificatul (licenţa) lipsește, precum și publi- 
citatea mărfurilor (serviciilor) interzise pentru producere și comerciali- 
zare în conformitate cu legislația în vigoare. 


(10) Nu se permite publicitatea cu folosirea neautorizată a simbolicii de 
stat, a denumirilor sau a abrevierilor de firme, companii, întreprinderi, 
instituţii şi organizații. 


(11) Publicitatea nu trebuie: ... 


b) să incite la acţiuni ce încalcă legislaţia privind protecția mediului încon- 
jurător; 


c) să conţină informaţii care nu sînt autentice; 


d) să conţină elemente ce pot provoca panică, instiga la violenţă, la agresi- 
une sau la acțiuni periculoase ce pot prejudicia sănătatea sau amenința 
securitatea oamenilor; 


e) să conţină, fără temeiuri de ordin instructiv sau social, imagini vizuale 
sau descrieri ale unor acţiuni periculoase cu neglijarea măsurilor de se- 
curitate. 


(12) Informaţia despre programele audiovizuale nu este considerată pu- 
blicitate şi se difuzează în mass-media gratuit. 


Articolul 14. Publicitatea în presa periodică 


Publicitatea în publicaţiile periodice finanţate de la bugetul de stat, 
altele decît cele specializate în informaţii şi materiale cu caracter publicitar, 
nu trebuie să depășească 30% din volumul unui număr al ediţiei. 


Articolul 31. Dezminţirea 3 


(1) În cazul în care instanța judecătorească a constatat încălcarea legislației 
privind publicitatea, contravenientul este obligat să sisteze publicitatea 
respectivă integral sau parțial, să dezmintă materialul publicitar nea- 
decvat în termenul stabilit de instanţa judecătorească. Contravenientul 
suportă cheltuielile pentru dezminţire în volum deplin. 


Codul electoral 


Articolul 1. Noţiuni generale 
În sensul prezentului cod se definesc următoarele noţiuni generale: ... 


educaţie electorală - activitate cu caracter educativ, apolitică, realizată de 
organizații și grupuri ale societăţii civile, de instituții de educaţie, de mass- 
media și alte părți interesate, menită să sporească gradul de cunoștințe 
ale cetăţenilor privind procesele politice și electorale, pentru exercitarea 
votului conştient şi liber exprimat. Educaţia electorală poate fi desfășurată 
liber de subiecții interesaţi, prin intermediul seminarelor, cursurilor de in- 
struire, meselor rotunde, campaniilor informaţionale, dezbaterilor publice 
electorale și altor acţiuni educaţionale nereglementate de Comisia Electo- 
rală Centrală sau de alte autorități; ... 

Articolul 47. Agitația electorală 


(3) Agitația electorală se admite numai după înregistrarea concurentului 
electoral de către organul electoral. 


(8) În ziua alegerilor şi în ziua precedentă alegerilor nu se admite nici un fel 
de agitaţie electorală. Interdicţia dată nu se referă la informaţiile deja 
plasate în internet și la afişele expuse anterior. 


Articolul 64. Principii generale privind reflectarea alegerilor de către 
mijloacele de informare în masă 


(1) Radiodifuzorii, în cadrul tuturor programelor lor, și mijloacele de infor- 
mare în masă scrise fondate de autorităţi publice au obligaţia de a res- 
pecta principiile de echitate, responsabilitate, echilibru și imparţialitate 
în reflectarea alegerilor. 


(2) Radiodifuzorii şi mijloacele de informare în masă scrise au obligaţia să 
ofere condiţii egale, nediscriminatorii la acordarea timpilor de antenă 
sau a spaţiului publicitar pentru publicitatea electorală. 


(4) Mijloacele de informare în masă nu vor adopta tratamente privilegiate 
faţă de concurenții electorali în virtutea statutului social și/sau a funcţi- 
ilor pe care le dețin candidaţii acestora. 


(5) În perioada electorală, radiodifuzorii și mijloacele de informare în masă 
scrise vor face distincţie clară în materialele lor jurnalistice între exer- 
citarea funcţiilor oficiale și activitatea electorală a persoanelor care nu 
cad sub incidenţa art.13 alin.(3). 


(6) Concurenţii electorali și/sau candidaţii care se consideră lezaţi în drep- 
turi beneficiază de dreptul la replică. Cererea scrisă privind acordarea 
dreptului la replică se depune la mijlocul de informare în masă în ter- 
men de 2 zile calendaristice de la difuzarea/publicarea informaţiei. În 
cazul radiodifuzorilor, refuzul de a acorda dreptul la replică se contestă 
la Consiliul Coordonator al Audiovizualului, iar în cazul mijloacelor de 
informare în masă scrise - în instanţele de judecată. Dreptul la replică 
se acordă în termen de 3 zile calendaristice de la depunerea cererii/ 
contestaţiei, dar nu mai tîrziu de ziua precedentă zilei votării, în condiţii 
egale cu cele în care au fost lezate drepturile legitime. 


(7) Mijloacele de informare în masă au dreptul să reflecte alegerile și să 
informeze publicul cu privire la toate aspectele electorale liber de orice 
ingerință sau amestec din partea autorităților publice, concurenților/ 
candidaților electorali sau a altor entități. 


Articolul 64/1. Particularităţile reflectării alegerilor de către mijloace- 
le de informare în masă 


(1) În perioada electorală, programele şi materialele scrise care vizează, în- 
tr-un fel sau altul, concurenții electorali şi/sau candidaţii se difuzează/ 
se publică cu respectarea Regulamentului privind reflectarea campa- 
niei electorale în mijloacele de informare în masă, aprobat de Comisia 
Electorală Centrală în primele 7 zile ale perioadei electorale. Reprezen- 
tanţii mijloacelor de informare în masă beneficiază de aceleași drepturi 
ca şi observatorii naționali. 


(6) Răspunderea pentru conţinutul materialelor electorale publicitare, di- 
fuzate sau publicate, o poartă concurentul electoral. Fiecare material 
publicitar trebuie să includă denumirea concurentului electoral, data 
tipăririi, tirajul materialului şi denumirea tipografiei care l-a tipărit. Pu- 
blicitatea electorală contra plată va fi însoţită de genericul “Electorala”. 


(7) Refuzul de a difuza sau de a publica, în condiţiile prezentei legi, publi- 
citatea electorală, contra plată sau gratuit, poate fi contestat în instanța 
de judecată. 


(8) Publicitatea electorală în reţeaua internet și prin intermediul telefoniei 
mobile este asimilată publicităţii electorale în presa scrisă. 


(9) În ziua alegerilor, mijloacele de informare în masă, pînă la închiderea 
secţiilor de votare, nu vor difuza rezultatele chestionării alegătorilor 
privind opţiunile electorale. 


(10) În perioada electorală, orice sondaje de opinie privind preferinţele 
politice ale alegătorilor pot fi efectuate numai cu condiţia înştiinţării 
prealabile a Comisiei Electorale Centrale. Rezultatele acestor sondaje 
pot fi date publicităţii cel tîrziu cu 5 zile înainte de ziua alegerilor. În ziua 
alegerilor, pînă la închiderea secţiilor de votare, se interzice a da publi- 
cităţii în mijloacele de informare în masă materiale, inclusiv interviuri 
cu alegătorii, despre numărul de voturi întrunite de concurenții elec- 
torali pe parcursul zilei și despre şansele acestora, inclusiv rezultatele 
exit-poll-urilor. 


(11) Mijloacele de informare în masă fondate de autorităţile publice pu- 
blică gratuit, iar radiodifuzorii difuzează gratuit, la solicitarea organelor 
electorale, spoturi motivaţionale, de educaţie civică și electorală, desfă- 
şoară campanii de informare a alegătorilor despre procedura de vot și 
despre alte particularităţi ale votării. 


Legea cu privire la combaterea terorismului 


Articolul 2. Noţiunile principale 
În sensul prezentei legi, se utilizează următoarele noţiuni principale: 


terorism - ideologia violenţei și practica de a influenţa prin violență luarea 
unor decizii de către autorităţile publice sau organizaţiile internaționale, 
însoțite de intimidarea populaţiei și/sau de alte acțiuni violente ilegale; 

Articolul 12. Regimul juridic în zona de desfăşurare a operației anti- 
teroriste 


(2) Activitatea reprezentanţilor mijloacelor de informare în masă în zona 
de desfășurare a operaţiei antiteroriste este dirijată de conducătorul 
grupei operative. 


Articolul 14. Informarea opiniei publice asupra actelor teroriste 


(1) În timpul desfășurării operaţiei antiteroriste, informarea opiniei publice 
asupra unui act terorist se face în modul și în măsura stabilite de con- 
ducătorul grupei operative sau de reprezentantul acesteia responsabil 
pentru relaţiile cu publicul. 


(2) Nu se admite difuzarea informaţiei care: 


a) destăinuie procedeele tehnice speciale și tactica desfășurării operației 
antiteroriste; 


b) poate să stingherească desfăşurarea operaţiei antiteroriste şi să pericli- 
teze viața şi sănătatea persoanelor surprinse în zona de desfășurare a 
operaţiei antiteroriste sau aflate în afara acestei zone; 


c) propagă sau justifică terorismul și extremismul; 

d) se referă la colaboratorii structurilor specializate pentru combaterea te- 
rorismului, la membrii grupei operative, precum și la persoanele care își 
dau concursul la desfășurarea operaţiei. 


(3) În activitatea de informare a opiniei publice se va asigura respectarea 
prevederilor legislaţiei cu privire la secretul de stat, precum și la protec- 
ţia adecvată a surselor secrete de informații. 


Legea privind combaterea activităţii extremiste 


Articolul 1. Noţiuni principale 


În sensul prezentei legi, noţiunile de mai jos au următoarele semnificaţii: 


extremism - atitudinea, doctrina unor curente politice, care, pe bază de 
teorii, idei sau opinii extreme, caută, prin măsuri violente sau radicale, să 
impună programul lor; 


materiale cu caracter extremist - documente ori informaţii pe un alt suport, 
inclusiv anonime, destinate să fie făcute publice, avînd scopul de a îndem- 
na la desfășurarea activității extremiste, de a argumenta sau a justifica 
necesitatea desfăşurării unei asemenea activități ori de a justifica practica 
comiterii unor crime de război sau a unor alte crime întru nimicirea totală 
sau parţială a vreunui grup etnic, social, rasial, naţional sau religios. 


Articolul 7. Răspunderea mijlocului de informare în masă pentru di- 
fuzarea materialelor cu caracter extremist şi desfășurarea activității 
extremiste 


(1) În Republica Moldova se interzice difuzarea prin mijloace de informare 
în masă a materialelor cu caracter extremist şi desfășurarea de către 
acestea a activităţii extremiste. 


(5) În scopul neadmiterii continuării difuzării de materiale cu caracter ex- 
tremist, instanţa de judecată poate suspenda comercializarea număru- 
lui respectiv al publicaţiei periodice ori a tirajului înregistrărilor audio 
sau video ale programului respectiv ori lansarea programului audiovi- 
zual respectiv, în modul prevăzut pentru adoptarea de măsuri în vede- 5 
rea asigurării acţiunii. 


Articolul 9. Contracararea difuzării materialelor cu caracter extremist 


(1) Pe teritoriul Republicii Moldova se interzice editarea sau difuzarea ma- 
terialelor tipărite, audiovizuale și a altor materiale cu caracter extre- 
mist. 


(2) Constatarea caracterului extremist al materialului informaţional se face 
de către instanţa de judecată, în temeiul sesizării procurorului. 


Codul penal al Republicii Moldova 


Articolul 16. Clasificarea infracţiunilor 


(2) Infracţiuni ușoare se consideră faptele pentru care legea penală preve- 
de în calitate de pedeapsă maximă pedeapsa închisorii pe un termen 
de pînă la 2 ani inclusiv. 


(3) Infracţiuni mai puţin grave se consideră faptele pentru care legea pe- 
nală prevede pedeapsa maximă cu închisoare pe un termen de pînă la 
5 ani inclusiv. 


D 
UNa 

= 
[ai 
= 
= 
=] 

=< 
=] 
= 
t=] 
= 
v 
Sh 


GHID DE STIL 


(4) Infracțiuni grave se consideră faptele pentru care legea penală prevede 
pedeapsa maximă cu închisoare pe un termen de pînă la 12 ani inclu- 
siv. 


(5) Infracțiuni deosebit de grave se consideră infracțiunile săvirşite cu in- 
tenție pentru care legea penală prevede pedeapsa maximă cu închi- 
soare pe un termen ce depăşeşte 12 ani. 


(6) Infracţiuni excepțional de grave se consideră infracțiunile săvirşite cu 
intenţie pentru care legea penală prevede detenţiune pe viaţă. 


Articolul 64. Amenda 


(2) Amenda se stabilește în unități convenţionale. Unitatea convenţională 
de amendă este egală cu 20 de lei. 


Articolul 140. Propaganda războiului 


(1) Propaganda războiului, răspîndirea de informaţii tendenţioase ori in- 
ventate, instigatoare la război sau orice alte acţiuni orientate spre de- 
clanșarea unui război, săvîrşite verbal, în scris, prin intermediul radiou- 
lui, televiziunii, cinematografului sau prin alte mijloace, se pedepsesc 
cu amendă în mărime de pînă la 500 unităţi convenţionale sau cu în- 
chisoare de pînă la 6 ani, în ambele cazuri cu privarea de dreptul de 
a ocupa anumite funcţii sau de a exercita o anumită activitate pe un 
termen de pînă la 5 ani. 


Articolul 177. Încălcarea inviolabilităţii vieţii personale 


(1) Culegerea ilegală sau răspîndirea cu bună-știință a informaţiilor, ocro- 
tite de lege, despre viaţa personală ce constituie secret personal sau 
familial al altei persoane fără consimţămîntul ei se pedepsește cu 
amendă în mărime de pînă la 300 unităţi convenţionale sau cu muncă 
neremunerată în folosul comunității de la 180 la 240 de ore. 


(2) Răspiîndirea informaţiilor menţionate la alin.(1): 
a) într-un discurs public, prin mass-media; 
b) prin folosirea intenţionată a situației de serviciu 


se pedepseşte cu amendă în mărime de la 200 la 500 unităţi convenţionale 
sau cu privarea de dreptul de a ocupa anumite funcții sau de a exercita o 
anumită activitate pe un termen de 1 an, sau cu muncă neremunerată în 
folosul comunităţii de la 180 la 240 de ore, cu amendă, aplicată persoanei 
juridice, în mărime de la 1000 la 2000 unităţi convenţionale. 


Articolul 179. Violarea de domiciliu 


(1) Pătrunderea sau rămiînerea ilegală în domiciliul sau în reședința unei 
persoane fără consimțămiîntul acesteia ori refuzul de a le părăsi la cere- 
rea ei, precum și percheziţiile și cercetările ilegale, 


se pedepsesc cu amendă în mărime de pînă la 300 unităţi convenţionale 
sau cu muncă neremunerată în folosul comunităţii de la 100 la 200 de ore, 
sau cu închisoare de pînă la 2 ani. 


Articolul 185/1. Încălcarea dreptului de autor și a drepturilor conexe 


(1) Încălcarea dreptului de autor şi a drepturilor conexe, dacă este în pro- 
porţii mari, săvîrşită prin: 


a) reproducerea operelor sau a obiectelor drepturilor conexe în cadrul des- 
făşurării activităţii de întreprinzător tangenţiale activității intelectuale 
în domeniul dreptului de autor și al drepturilor conexe, în special în 
domeniul literaturii, artei şi ştiinţei, în scopul comercializării sau oferirii 
spre comercializare, importului, exportului, precum și stocarea, trans- 
portul exemplarelor de opere sau de fonograme în scopurile menţio- 
nate, sau orice altă formă de valorificare a obiectelor dreptului de autor 
sau ale drepturilor conexe în scopul obţinerii profitului, fără acordul 
titularului de drepturi; $ 


b) închirierea, schimbul sau altă formă de punere la dispoziția terţilor cu 
titlu gratuit sau oneros, precum și depozitarea în scopurile menționa- 
te sau altă valorificare a exemplarelor de opere sau de fonograme, în 
orice mod și sub orice formă, fără marcaj de control și fără a deține, 
în momentul controlului, contractele de autor încheiate cu titularii de 
drepturi; ... 


d) indicarea pe exemplarele de opere sau de fonograme a unei informații 
false despre apartenenţa și limitele exercitării dreptului de autor și a 
drepturilor conexe, precum și a unei alte informații care-l poate induce 
în eroare pe beneficiar; ... 


f) modificarea, înlăturarea de pe exemplarele de opere sau de fonograme 
a simbolurilor și semnelor de protecţie a dreptului de autor și a drep- 
turilor conexe, indicate de titularul drepturilor respective; înlăturarea 
de pe exemplarele de opere sau de fonograme a informaţiei privind 
administrarea dreptului de autor și a drepturilor conexe; înlăturarea de 
pe exemplarele de opere sau de fonograme a mijloacelor tehnice de 
protecţie a dreptului de autor și a drepturilor conexe; 


g) însușirea paternităţii ori constrîngerea la copaternitate 


se pedepsește cu amendă în mărime de la 800 la 1000 de unităţi conven- 
tionale sau cu muncă neremunerată în folosul comunităţii de la 180 la 240 

de ore, iar persoana juridică se pedepseşte cu amendă în mărime de la 
2000 la 4000 de unități convenționale cu privarea de dreptul de a exercita 
o anumită activitate pe un termen de la 1 la 5 ani. 


Articolul 204. Divulgarea secretului adopției 


Divulgarea secretului adopției contrar voinței adoptatorului, săvîrșită de o 
persoană obligată să păstreze faptul adopţiei ca un secret profesional sau 
de serviciu, 


se pedepseşte cu amendă în mărime de la 200 la 500 unităţi convenţionale 
sau cu muncă neremunerată în folosul comunităţii de la 100 la 240 de ore, 
sau cu închisoare de pînă la 6 luni, în toate cazurile cu (sau fără) privarea de 
dreptul de a ocupa anumite funcţii sau de a exercita o anumită activitate 
pe un termen de 2 ani. 


Articolul 2792. Instigarea în scop terorist sau justificarea publică a te- 
rorismului 


(1) Instigarea în scop terorist, adică distribuirea sau punerea în alt mod la 
dispoziția publicului a unui mesaj cu intenţia de a instiga sau cunoscînd 
că un astfel de mesaj poate instiga la comiterea unei infracțiuni cu ca- 
racter terorist, 


se pedepseşte cu amendă în mărime de la 300 la 600 unităţi convenţionale 
sau cu muncă neremunerată în folosul comunităţii de la 180 la 240 de ore, 
sau cu închisoare de pînă la 5 ani, în toate cazurile cu (sau fără) privarea de 
dreptul de a ocupa anumite funcţii sau de a exercita o anumită activitate 
pe un termen de pînă la 5 ani, cu amendă, aplicată persoanei juridice, în 
mărime de la 1000 la 3000 unităţi convenţionale cu privarea de dreptul de 
a exercita o anumită activitate pe un termen de la 2 la 5 ani sau cu lichida- 
rea persoanei juridice. 


(2) Justificarea publică a terorismului, adică distribuirea sau punerea în alt 
mod la dispoziția publicului a unui mesaj despre recunoașterea unei 
ideologii sau practici de comitere a infracțiunilor cu caracter terorist ca 
fiind justă, care necesită a fi susținută sau este demnă de urmat, 


se pedepseşte cu amendă în mărime de la 200 la 500 unităţi convenţionale 
sau cu muncă neremunerată în folosul comunităţii de la 140 la 200 de ore, 
sau cu închisoare de pînă la 4 ani, în toate cazurile cu (sau fără) privarea de 
dreptul de a ocupa anumite funcţii sau de a exercita o anumită activitate 
pe un termen de pînă la 5 ani, cu amendă, aplicată persoanei juridice, în 
mărime de la 800 la 2000 unități convenţionale cu privarea de dreptul de a 
exercita o anumită activitate pe un termen de la 2 la 5 ani sau cu lichidarea 
persoanei juridice. 


(3) Acţiunile prevăzute la alin.(1) sau (2), săvirşite: 


a) prin intermediul unui mijloc de informare în masă; Te 
b) cu folosirea situaţiei de serviciu, 


se pedepsesc cu amendă în mărime de la 500 la 1000 unităţi conven- 
ţionale sau cu închisoare de la 2 la 5 ani, în ambele cazuri cu privarea de 
dreptul de a ocupa anumite funcții sau de a exercita o anumită activitate 
pe un termen de la 2 la 5 ani, cu amendă, aplicată persoanei juridice, în 
mărime de la 3000 la 5000 unităţi convenţionale cu (sau fără) privarea de 
dreptul de a exercita o anumită activitate pe un termen de la 3 la 5 ani sau 
cu lichidarea persoanei juridice. 


Articolul 315. Divulgarea datelor urmăririi penale 


(1) Divulgarea datelor urmăririi penale contrar interdicției persoanelor 
care efectuează urmărirea penală 


se pedepsește cu amendă în mărime de pînă la 300 unităţi convenţionale 
sau cu muncă neremunerată în folosul comunităţii de la 180 la 240 de ore. 


Articolul 346. Acţiunile intenţionate îndreptate spre ațiţarea vrajbei 
sau dezbinării naţionale, rasiale sau religioase 


Acţiunile intenționate, îndemnurile publice, inclusiv prin intermediul mass- 
media, scrise și electronice, îndreptate spre ațițarea vrajbei sau dezbinării 5 
naţionale, rasiale sau religioase, spre înjosirea onoarei și demnităţii naţio- 
nale, precum și limitarea, directă sau indirectă, a drepturilor ori stabilirea 

de avantaje, directe sau indirecte, cetățenilor în funcţie de apartenenţa lor 
naţională, rasială sau religioasă, 


se pedepsesc cu amendă în mărime de pînă la 250 unităţi convenţionale 
sau cu muncă neremunerată în folosul comunităţii de la 180 la 240 de ore, 
sau cu închisoare de pînă la 3 ani. 


Codul de procedură penală al Republicii Moldova 


Articolul 6. Termeni și expresii utilizate în prezentul cod 


Termenii și expresiile utilizate în prezentul cod au următorul înțeles, dacă 
nu este o menţiune deosebită: 


4) arestare - măsură preventivă aplicată în baza unei hotăriri judecătoreşti 
în condiţiile legii; 


40) reţinere - măsură luată de organul competent de a priva de libertate o 
persoană pe un termen de pînă la 72 de ore; 


49) timpul noptii — interval de timp cuprins între orele 22.00 și 6.00; 


=! 
Wa 

= 
S 
= 
= 
=) 

=< 
=] 
= 
T=] 
= 
v 
Sh 


GHID DE STIL 


Articolul 10. Respectarea drepturilor, libertăților şi demnității umane 


(1) Toate organele și persoanele participante la procesul penal sînt obliga- 
te să respecte drepturile, libertățile şi demnitatea persoanei. 


(3) În desfăşurarea procesului penal, nimeni nu poate fi supus la tortură 
sau la tratamente cu cruzime, inumane ori degradante, nimeni nu poa- 
te fi deținut în condiții umilitoare, nu poate fi silit să participe la acțiuni 
procesuale care lezează demnitatea umană. 


Articolul 14. Secretul corespondenței 


(1) Dreptul la secretul scrisorilor, al telegramelor, al altor trimiteri poștale, 
al convorbirilor telefonice și al celorlalte mijloace legale de comunicare 
este asigurat de stat. În cursul procesului penal, nimeni nu poate fi lipsit 
sau limitat în acest drept. 


(2) Limitarea dreptului prevăzut la alin.(1) se admite numai în baza 
unui mandat judiciar emis în condiţiile prezentului cod. 


Articolul 18. Publicitatea şedinţei de judecată 


(1) În toate instanţele judecătoreşti şedinţele sînt publice, cu excepția ca- 
zurilor prevăzute de prezentul articol. 


(2) Accesul în sala de ședință poate fi interzis presei sau publicului, prin 
încheiere motivată, pe parcursul întregului proces sau al unei părţi din 
proces, în interesul respectării moralității, ordinii publice sau securității 
naţionale, cînd interesele minorilor sau protecţia vieţii private a părţilor 
în proces o cer, sau în măsura considerată strict necesară de către in- 
stanţă cînd, datorită unor împrejurări speciale, publicitatea ar putea să 
prejudicieze interesele justiției. 


(2/1) În procesul în care un minor este victimă sau martor, instanţa de 
judecată va asculta declaraţiile acestuia într-o ședință închisă. 


(4) În toate cazurile, hotărîrile instanţei de judecată se pronunţă în şedinţă 
publică. 

Articolul 63. Bănuitul 

(1) Bănuitul este persoana fizică faţă de care există anumite probe că a să- 
vîrşit o infracțiune pînă la punerea ei sub învinuire. ... 

Articolul 65. Învinuitul, inculpatul 


(1) Învinuitul este persoana fizică faţă de care s-a emis, în conformitate cu 
prevederile prezentului cod, o ordonanţă de punere sub învinuire. 


(2) Învinuitul în privinţa căruia cauza a fost trimisă în judecată se numeşte 
inculpat. 


(3) Persoana în privinţa căreia sentinţa a devenit definitivă se numeşte: 
1) condamnat, dacă sentinţa este, parțial sau integral, de condamnare; 
2) achitat, dacă sentinţa este integral de achitare. 


(4) Persoana nu are calitatea de învinuit din momentul cînd în privinţa ei a 
fost încetat procesul penal sau ea a fost scoasă de sub urmărire penală. 


Articolul 90. Martorul 


(1) Martorul este persoana citată în această calitate de organul de urmă- 
rire penală sau de instanţă, precum și persoana care face declarații, în 
modul prevăzut de prezentul cod, în calitate de martor. Ca martori pot 
fi citate persoane care posedă informaţii cu privire la vreo circumstanță 
care urmează să fie constatată în cauză. 


(3) Nu pot fi citați şi ascultați ca martori: ... 


5) jurnalistul - pentru a preciza persoana care i-a prezentat informaţia cu 
condiţia de a nu-i divulga numele, cu excepţia cazului în care persoana 
benevol dorește să depună mărturii; ... 


(4) Persoanele menţionate la alin.(3) pct.5) și 7) pot fi citate şi ascultate 
ca martori numai în cazul cînd această informaţie este absolut necesa- 
ră pentru prevenirea sau descoperirea infracţiunilor deosebit de grave 
sau excepțional de grave. 


Articolul 133. Sechestrarea corespondenței 


(1) În cazul în care există temeiuri rezonabile de a presupune că corespon- 
denţa poștală, primită sau expediată de către bănuit, învinuit, poate 
conţine informații ce ar avea importanţă probatorie în cauza penală pe 
una sau mai multe infracțiuni grave, deosebit de grave sau excepţional 
de grave și dacă prin alte procedee probatorii nu pot fi obţinute probe, 
organul de urmărire penală este în drept să sechestreze corespondenţa 
poștală a persoanelor indicate. 


(2) La corespondenţa poștală care poate fi sechestrată se referă următoa- 
rele obiecte: scrisori de orice gen, telegrame, radiograme, banderole, 
colete, containere poştale, mandate poştale, comunicări prin fax și prin 
poșta electronică. 


Articolul 212. Confidenţialitatea urmăririi penale 


(1) Materialele urmăririi penale nu pot fi date publicităţii decit cu autori- 
zația persoanei care efectuează urmărirea penală şi numai în măsura 


în care ea consideră că aceasta este posibil, cu respectarea prezumțţiei 
de nevinovăție, şi ca să nu fie afectate interesele altor persoane şi ale 
desfăşurării urmăririi penale. 


Articolul 316. Publicitatea ședinței de judecată 


(3) Preşedintele ședinței poate permite reprezentanţilor mass-media, în 
cazurile în care cauza prezintă interes public, să efectueze înregistrări 
audio, video şi să fotografieze unele secvenţe de la deschiderea ședin- 
ţei în măsura în care acestea nu perturbează desfășurarea normală a 
şedinţei și nu aduc atingere intereselor participanţilor la proces. 

(4) Preşedintele ședinței de judecată poate limita accesul publicului la ṣe- 
dinţă, ţinînd seama de condiţiile în care se judecă cauza. 


Codul contravenţional al Republicii Moldova 
Articolul 52. Agitaţia electorală în ziua imediat anterioară zilei votării 
ori în ziua votării 


Continuarea agitaţiei electorale sau a agitaţiei pentru susţinerea referen- 
dumului în ziua imediat anterioară zilei votării ori în ziua votării 


se sancţionează cu amendă de la 10 la 20 de unităţi convenţionale aplicată 
persoanei fizice, cu amendă de la 40 la 50 de unităţi convenţionale aplicată 
persoanei cu funcție de răspundere sau candidatului electoral. 


Articolul 54. Încălcarea legislaţiei cu privire la cultele religioase 


(2) Intoleranţa confesională manifestată prin acte care stînjenesc liberul 
exercițiu al unui cult religios sau prin acţiuni de propagare a urii religi- 
oase 

se sancţionează cu avertisment sau cu amendă de la 10 la 20 de uni- 
tăți convenţionale. 
Articolul 69. Injuria 


(1) Injuria adusă în public, vorbele sau faptele care înjosesc onoarea și 
demnitatea persoanei 


se sancţionează cu amendă de la 20 la 60 de unități convenţionale sau cu 
muncă neremunerată în folosul comunităţii de pînă la 60 de ore. 


(2) Injuria adusă în mass-media 


se sancţionează cu amendă de la 50 la 100 de unităţi convenţionale 
sau cu muncă neremunerată în folosul comunităţii de pînă la 60 de ore. 


Articolul 70. Calomnia 


Calomnia, adică răspîndirea cu bună știință a unor scorniri mincinoase ce 
defăimează o altă persoană, însoțită de învinuirea de săvirşire a unei in- 
fracțiuni deosebit de grave sau excepţional de grave ori soldată cu urmări 
grave 


se sancţionează cu amendă de la 80 la 120 de unități convenţionale aplica- 
tă persoanei fizice sau cu muncă neremunerată în folosul comunităţii de la 
20 la 60 de ore, sau cu arest contravenţional de pînă la 15 zile, cu amendă 
de la 120 la 250 de unităţi convenţionale aplicată persoanei cu funcţie de 
răspundere cu privarea de dreptul de a deține anumite funcţii sau de drep- 
tul de a desfăşura anumite activităţi pe un termen de la 3 luni la un an. 


Articolul 71. Încălcarea legislaţiei privind accesul la informaţie și cu 
privire la petiţionare 


(1) Încălcarea de către persoana cu funcţie de răspundere a dispoziţiilor 
legale privind accesul la informaţie şi cu privire la petiționare 


se sancţionează cu amendă de la 40 la 50 de unităţi convenţionale. 
(2) Prezentarea, la solicitare, a unui răspuns cu date vădit eronate 


se sancţionează cu amendă de la 45 la 55 de unităţi convenţionale aplicată 
persoanei cu funcţie de răspundere. 


Articolul 75. Divulgarea informaţiei confidenţiale privind examenul 
medical de depistare a contaminării cu virusul imunodeficienței uma- 
ne (HIV) ce provoacă maladia SIDA 


Divulgarea informaţiei confidenţiale despre examenele medicale de depis- 
tare a contaminării cu virusul imunodeficienței umane (HIV) ce provoacă 
maladia SIDA de către personalul medical sau de către alte persoane care, 
în virtutea obligaţiilor de serviciu, dețin astfel de informații 


se sancţionează cu amendă de la 50 la 70 de unităţi convenţionale. 


Articolul 96. Încălcarea dreptului de autor și a drepturilor conexe 
(1) Încălcarea dreptului de autor și a drepturilor conexe prin: 


a) reproducerea operelor sau a obiectelor drepturilor conexe în cadrul 
desfășurării activităţii de întreprinzător tangenţiale activităţii intelectu- 
ale în domeniul dreptului de autor și al drepturilor conexe, în special în 
domeniul literaturii, artei şi ştiinţei, în scopul comercializării sau oferirii 
spre comercializare, importului, exportului, precum și stocarea, trans- 
portul exemplarelor de opere sau de fonograme în scopurile menţio- 
nate, sau orice altă formă de valorificare a obiectelor dreptului de autor 

sau ale drepturilor conexe în scopul obținerii profitului, fără acordul 
titularului de drepturi; 


b) închirierea, schimbul sau altă formă de punere la dispoziţia terţilor cu 
titlu gratuit sau oneros, precum și depozitarea în scopurile menționa- 
te sau altă valorificare a exemplarelor de opere sau de fonograme, în 
orice mod și sub orice formă, fără marcaj de control și fără a deţine, 
în momentul controlului, contractele de autor încheiate cu titularii de 
drepturi; ... 


d) indicarea pe exemplarele de opere sau de fonograme a unei informaţii 
false despre apartenenţa și limitele exercitării dreptului de autor și a 
drepturilor conexe, precum și a unei alte informaţii care-l poate induce 
în eroare pe beneficiar; ... 


f) modificarea, înlăturarea de pe exemplarele de opere sau de fonograme 
a simbolurilor şi semnelor de protecție a dreptului de autor şi a drep- 
turilor conexe, indicate de titularul drepturilor respective; înlăturarea 
de pe exemplarele de opere sau de fonograme a informaţiei privind 
administrarea dreptului de autor și a drepturilor conexe; înlăturarea de 
pe exemplarele de opere sau de fonograme a mijloacelor tehnice de 
protecție a dreptului de autor și a drepturilor conexe; 


9) însușirea paternităţii ori constrîngerea la copaternitate 


se sancţionează cu amendă de la 80 la 100 de unităţi convenţionale, apli- 
cată persoanei fizice, cu amendă de la 200 la 250 de unităţi convenţionale, 
aplicată persoanei cu funcţie de răspundere. 


(3) Distrugerea din neglijenţă a originalului operei științifice, literare, de 
artă plastică, de sculptură, de arhitectură, a manuscrisului sau a varian- 
tei definitive a originalului fonogramei sau al operei audiovizuale 


se sancţionează cu amendă de la 120 la 150 de unități convenţionale apli- 
cată persoanei fizice, cu amendă de la 300 la 350 de unităţi convenţionale 
aplicată persoanei cu funcţie de răspundere. 


Articolul 107. Obţinerea sau divulgarea informaţiilor care constituie 
secret comercial, bancar sau fiscal 


(1) Obţinerea fără consimţămîntul titularului a informaţiilor care constituie 
secret comercial, bancar sau fiscal în scopul divulgării sau folosirii lor 
ilegale 


se sancţionează cu amendă de la 100 la 150 de unități convenţionale apli- 
cată persoanei fizice, cu amendă de la 30 la 150 de unităţi convenţionale 
aplicată persoanei cu funcţie de răspundere. 


Articolul 353. Ultragierea colaboratorului organelor de ocrotire a nor- 
melor de drept, opunerea de rezistenţă 


(1) Ultragierea colaboratorului organelor de ocrotire a normelor de drept, 
adică jignirea premeditată a onoarei și demnităţii procurorului, ofițeru- 
lui de urmărire penală, ofițerului de informaţii și securitate, colabora- 
torului organelor afacerilor interne, altei persoane, aflată în exercițiul 
funcţiunii sau al datoriei obștești de asigurare a securităţii statului, de 
menţinere a ordinii publice și de combatere a criminalităţii, exprimată 
prin acţiune, verbal sau în scris, 


se sancţionează cu amendă de la 10 la 25 de unități convenţionale sau cu 
arest contravenţional de la 10 la 15 zile. 
Articolul 364. Încălcarea legislaţiei cu privire la publicitate 


(3) Amplasarea sau difuzarea publicităţii produselor și a serviciilor supuse 
certificării sau licenţierii în cazul în care producătorii lor nu dispun de 
certificat sau de licenţă, precum și amplasarea sau difuzarea publicității 
produselor și a serviciilor interzise producerii şi comercializării 


se sancţionează cu amendă de la 20 la 300 de unități convenţionale. 


(4) Amplasarea sau difuzarea publicităţii produselor și a serviciilor cu folo- 
sirea neautorizată a simbolurilor statului 5 


se sancţionează cu amendă de la 20 la 300 de unități convenţionale. 


(5) Prezentarea, producerea sau difuzarea fără autorizație a publicității șe- 
dinţelor medicale în masă cu folosirea metodelor de influenţă psihică 


se sancţionează cu amendă de la 20 la 300 de unităţi convenţionale. 


(6) Prezentarea, producerea ori difuzarea publicităţii neoneste, neauten- 
tice, amorale sau a oricărei alte publicități ce contravine legii de către 
agenții de publicitate 


se sancţionează cu amendă de la 30 la 150 de unități convenţionale apli- 
cată persoanei fizice, cu amendă de la 200 la 400 de unităţi convenţionale 
aplicată persoanei cu funcţie de răspundere, cu amendă de la 400 la 500 de 
unităţi convenţionale aplicată persoanei juridice. 


Codul de procedură civilă al Republicii Moldova 


Articolul 23. Caracterul public al dezbaterilor judiciare 


(1) În toate instanţele, ședințele de judecată sînt publice. ... 

(2) Pot avea loc şedinţe închise numai în scopul protejării informației ce 
constituie secret de stat, taină comercială ori a unei alte informații a 
cărei divulgare este interzisă prin lege. 


(3) Instanța de judecată poate dispune judecarea pricinii în şedinţă secretă 
pentru a preveni divulgarea unor informații care se referă la aspectele 
intime ale vieţii, care lezează onoarea, demnitatea sau reputaţia profe- 
sională ori la alte circumstanţe care ar putea prejudicia interesele parti- 
cipanţilor la proces, ordinea publică sau moralitatea. 


(4) Şedinţa poate fi declarată secretă pentru întregul proces sau numai 
pentru efectuarea unor anumite acte procedurale. 


(9) Hotăririle ședinței secrete se pronunţă public. 


Articolul 133. Persoanele care nu pot fi audiate ca martori în judecată 
Nu pot fi citați în judecată și audiaţi în calitate de martori: 


d) persoanele care, în virtutea funcţiei profesionale, au participat la pre- 
gătirea, executarea sau răspîndirea publicaţiilor periodice, emisiunilor 
televizate sau radiodifuzate referitor la personalitatea autorului, exe- 
cutorului sau alcătuitorului de materiale ori documente, la informaţia 
parvenită de la aceștia în legătură cu activitatea lor, dacă materialele și 
documentele sînt destinate redacţiei; 


Articolul 146. Înregistrările audio-video 


(1) Persoana care prezintă o înregistrare audio-video pe un suport electro- 
nic sau de altă natură ori solicită reclamarea unor astfel de înregistrări 
este obligată să indice persoana care a efectuat înregistrarea, timpul și 
condiţiile înregistrării. 


(2) Nu poate servi ca probă înregistrarea audio-video ascunsă dacă nu este 
permisă prin lege. 

